
“Dar prieš praveriant akis Daubarą sukaustė 
pavojaus nuojauta. Pavojus apgaubė jį dar sap- 
nų pasaulyje. Atrodė, kad jie su Uviu sužeidė 
didelį lokį Ventės pakrantėje. Pakriaušė stati ir 
nėra kaip į ją įkopti, o Venta plaukia didelės, 
viena į kitą besidaužančios ledo lytys. Lokį 
sužeidė Uvis. Strėlė kliuvo į pražiotus nasrus, ir 
drimbančios iš nasrų putos pasruvo raudonai. 
Ir balsas lokio keistas. Ne riaumojantis, kaip 
riaumojo pernai prie Platelių ežero apsuptas 
lokys, bet dusliai šniokščiantis. Tarsi milžiniško 
žalčio. Lokys puola prie pakriaušės susigūžusį 
Uvį, o jis, Daubaras, nesugeba pajudėti. Visas 
kūnas sustingęs, ranka tarsi švininė, sustingę ir 
akių vokai, ir kai juos pagaliau atplėšia, ryto 
šviesa raibsta akyse. Jau visai prašvitę, ir ten, 
prie eglaičių skersai lomos, jo trypčiojantį arklį 
už pavadžio laiko petingas neaukštas vyras. 
Apsivilkęs nematytais rūbais, o ant krūtinės 
ryto saulę atmuša pilkšvas plienas. Ir iš sapno jį 
atsivijęs kimus šniokštimas girdėti čia pat. Dau- 
baras sukaupia jėgas ir šoka iš guolio, nes didele 
galva, buku snukiu šuo pasiruošęs jam griebti 
už gerklės. Netoli, beveik ranka pasiekiamas 
ant šakos kabo jo trumpaašmenis durklas. Bet 
pašokti jis nesuspėja. Stiprus smūgis į galvą jį 
parbloškia. Aptemsta akys ir jis vėl girdi čia pat 
prie ausies tą kimų šniokštimą". 

Pirmoji 
Uvio stirna 


trėlė stirnos tarpumentyje trukdo jai tiesiai plaukti. 

Jos priekinė kairė koja sunkiai valdoma, ir ji nepajėgia 

atsispirti prieš Lielupės srovę. Vanduo ją neša pasroviui. 

Neįtankmeę virš kairiojo skardžio, kurį ji stengėsi pasiek- 

ti, bet toliau į vakarus, kur prasideda pievos. Skaidrus, jos nugarą 

skalaujantis Lielupės vanduo kartu su purslais, kylančiais iš po 
besimalančių kojų, neša ir šviesiai raudono kraujo giją. 

Kairiajame Lielupės krante, už kurio pietų link driekiasi Žemai- 
tijos miškai, iš pakrantę gožiančių krūmynų išnyra du raiti 
berniukai. Tiesa, vienas, bent jau iš ūgio sprendžiant, atrodo kaip 
suauges, nors iš tiesų jam dar vos šešiolika. Užtat antrasis, ilgais 
šviesiais plaukais dar visai vaikas. Jis tik dešimties, ir joja, kaip jo 
metams dera, ne atsispirdamas į balnakilpes, o viena ranka 
įsitvėres vešlių karčių ir spausdamas arklio kaklą keliais. Tačiau 
jis akivaizdžiai patyręs raitelis ir joja tarsi būtų prilipęs prie arklio 
nugaros. Jo dešinėje rankoje lankas su jau pridėta strėle. Tačiau 
iš čia šauti į upės vidurį dabar pasiekusią stirną aiškiai per toli. 

- Ten ji! Žiūrėk, neša į pievas! - šaukia jis vaikiško džiaugsmo 
pilnu balsu. - Mano pirmoji stirna! Turim! 

Jis pažvelgia į brolį, nes tas pristabdė arklį. Daubaras, matyt, 
žvalgosi, kur geriausiai perjoti. Tačiau tai neturėtų būti sunku, ir 
jaunesnysis akivaizdžiai nekantrauja. Lielupė čia teka per žemu- 
mą, ir ji ne itin gili. Štai ir stirna, nors krantas dar tolokai, jau 
pradeda siekti dugną. Ji stengiasi šuoliuoti, tačiau žaizda ir 
vanduo jai trukdo, ir ji sukniumba. Atsikelia tuoj ir vėl metasi 
tolyn. Jėgų jai pakanka, nes tai stipri, trimetė stirna. 

- Nagi jojam, Daubarai... - nekantriai šaukia vaikas. 

- Ten Žiemgala... - sako Daubaru pavadintas. - Ne mūsų 
kraštas, Uvi. Žiemgala... 

- Žiemgala... - pakartoja Uvis, ir šio žodžio atgarsis tarsi šaltas 
pavasario vėjas perbraukia jo įkaitusius skruostus ir prakaituotą 
kaktą. Jis dar arčiau priglunda prie arklio nugaros ir jaučia, kaip 
plaka arklio širdis ir kaip jo kaklu tvinkčioja šiltas kraujas. Jauste 
jaučia, kaip tos šaltame Lielupės vandenyje besiiriančios stirnos 
kraujas sunkiasi iš žaizdos ir maišosi pasroviui. Pats žodis Žiem- 
gala susijęs su krauju. 

- Negi čia jau Žiemgala? Nejaugi... 


Nekantrumas ir medžioklės įtampa susipina su prieštaringais 
jausmais. Tiek daug gi girdėta pasakojant apie tą Žiemgalą prie 
židinio ilgais Žiemos vakarais. Atrodė ji taip labai toli ir taip 
baugiai paslaptinga, o dabar štai ji čia pat, o jie tik antra diena kaip 
išjoję iš Ventės pilies. 

- Ugi čia Lielupė. Ten Žiemgala... - dusliai taria Daubaras, ir 
abejonėms nelieka vietos. Daubaras nedaug kalba. Tik tada, kai 
tikrai žino, ką sako. 

Uvis, prilaikydamas kvapą, žiūri į mišką skersai upės, ir miškas, 
kuris kol kas atrodė visai panašus į mišką prie Ventės krantų, 
dabar atrodo ir tamsesnis, ir grėsmingesnis. Tai būtent į šiuos 
miškus joja žygūnai iš tėvo joties. Tai ten, kažkur toli į šiaure išjojo 
ir negrįžo iš žygio jo senelis. Ir tos pievos, kurias dabar beveik 
pasiekė sužeistoji stirna, atrodo klampesnės ir platesnės. Nors 
šitos, kitoje upės pusėje į vakarus nusidriekusios pievos, iš tiesų 
klampios. Vanduo varva nuo tarsi nutekinto, šviesiai rusvo stirnos 
kailio. Ji klupdama persliuogia siaurą, smėlingą juostą pačioje 
pakrantėje ir, atgavus bėgimo ritmą, stengiasi šuoliuoti toliau per 
pievą. Tačiau šuoliuoti neįmanoma. Ne tik tas iš mentės styrantis 
strėlės kotas jai kliudo. Jos plonos kojos panyra klampynėje, 
panyra beveik iki papilvės. Tenka kapstytis nuo vieno parudusios 
pernykštės žolės kupsto iki sekančio. Tik jie ženklina kiek tvirtesnį 
podirvį. Arkliais tokios klampynės išvis neperjotum, tačiau, per- 
sikėlus į mišką, lengvai užjotum jai už akių. 

- Bet tai mano pirma stirna, - tvirtai sako Uvis. - Negalime jos 
paleisti. Jei ją sužeidęs paleisiu... 

Pabaigti nėra reikalo. Sužeisto žvėries paleisti nevalia. Tai ir 
Daubaras puikiai žino. Tai žino kiekvienas. Tokius Medeina 
sunkiai baudžia. Jiems tai jau daug kartų aiškinta. Neveltui 
motina taip pat nešioja Medeinos vardą ir eina aukoti prieš visas 
didesnes medžiokles. 

- Jojava, Daubarai! 

- Bet tėvui prižadėjau gi... - nereikia aiškinti, ką jis prižadėjo. 
Uvis gerai pamena, kaip jo spiriamas Daubaras prašė tėvo, kad 
leistų juos abu į tolimą medžiokle ir prisiekė, jog saugos brolį. 

- Ir tėvas sakytų, kad paleist nevalia. Tik perjojam upę ir 
pagausiva! - Uvis jau baksnoja kulnais savo trypčiojantį bėrį. - Tai 
kas, kad ten Žiemgala. Aš tai nebijau... 


Jis išdidžiai pabrėžia tą “aš nebijau...". Jis per jaunas, kad 
bijotų nematomo pavojaus, ir per daug užsispyręs. Daubaras 
atsidūsta ir vietoj atsako pavaro savo palvą arklį upės link. 
Sumurma dar trumpą maldą Žemynai. Taip būtina išjojant iš savo 
krašto, o iš Žemaitijos krašto jis išjoja pirmą kartą gyvenime. 

- Jojam....- taria jis sau panosėje, ir kai Lielupės vanduo sutykšta 
po arklio kanopom, atrodo, kad jo krūtinę kas suspaudžia ir 
kvėpuoti sunkiau. Be abejo, jis jau seniai laukė tos dienos, kada 
kaip tikras karys, kaip tikras žygūnas galės išjoti toli į tuos miškus 
už žemaičių krašto. Tačiau visada manydavo, kad tėvas jos 
priekyje, o šalia jo dar koks dvidešimt Ventės pilies žygūnų. O 
dabar jie tik du. Tačiau Uvis teisus. Medeinos pykinti nevalia. 
Nevalia niekam, bet jau ypačjų šeimai. Neveltui gi motina palaiko 
ypatingą ryšį su medžioklės deive ir užtikrina jos palankumą. Štai 
ir Uvis, tik dešimties, o per patį pirmą sėlinimą prislinko taip arti, 
kad tiesiai į mentę suvarė strėlę stambiai stirnai. 

Tik gaila, kad jėgų jam dar nepakako įtempti lanką taip, kad 
strėlė prakirstų mentikaulį. Tačiau tai ne Medeinos kaltė. 


LŽ 
* 


Stirną jie pavijo tik prieš vakarą. Pievoje jos apsupti nesuspėjo, 
o paskui neliko nieko kito, kaip atsargiai sekti pėdas ir, nulipus 
nuo arklių, peršokti kiekvieną tankesnį krūmyną. Gerai dar, kad 
krūmai nepilnai susprogę ir toliau matyti, nes sužeistas žvėris 
sugeba pasislėpti net ir menkoje priedangoje. Kiek atitolus nuo 
Lielupės krantų, miškas pasirodė visai smagus. Daugiausia čia 
augo pušys, senos ir tokios aukštos, jog atrodė, galva svaigsta į jų 
siūbuojančias viršūnes pažvelgus. O Žemė prie smėlio vietomis 
samanota, vietomis vien tik paraudusiais pernykščiais spygliais 
nuklota. Taip, nors šis pavasaris ir lietingas, bet joti buvo lengva. 
Tokiame miške tik reikia atidos, ir sunkiai sužeistas žvėris nepasp- 
ruks. 

Nepaspruko ir ši, ši pati pirmoji Uvio, Ventės pilies rikio 
Žybarto sūnaus stirna. Jie ją pagaliau atsekė vieno iš Lielupės 
intakų pakrantėje. Stirnos jėgos buvo galutinai išsekusios, ir mirtį 
ji sutiko pasidavusi, tarsi jos laukdama. 


8 


- Dėkui tau, Medeina, geroji motinėle. Dėkui jums, stirnų 
gimine, - tarė Uvis ir kruvino peilio ašmenimis perbraukė per 
kaktą. Šitaip jam liepė daryti motina. Paskutinysis kraujas, kurį 
stirna dar buvo išsaugojus, tekėjo tarp smulkių karklų stagarų į 
drėgną miško žemę. 

- Gerai kliudei... - pagiriančiai pastebėjo Daubaras. Jis girdavo 
tikrai ne dažnai, tačiau dabar buvo verta. Ne tiek užtai, kad jis 
nukovė savo pirmą stirną. Pats Daubaras pirmąją stirną sume- 
džiojo tik suėjęs trylika. Tačiau šis jo jaunesnis brolis tiesiog viską 
skubėjo daryti anksčiau. Ne tik skubėjo, bet štai velniūkštis ir 
sugebėjo. Ir ką tu jam. Akivaizdžiai, po tokia jau žvaigžde gimęs 
ir tokią gyvenimo giją jam suaudė Laimos. Apie tai daug galvos 
sukti neverta, ir Daubaras nesuko. Tačiau štai per brolio užsispy- 
rimą jie Žiemgalos miškuose. Ir ne tik tai. Kadangi šešėliai jau 
ištįso ir kelio iki Lielupės gal daugiau kaip dvi valandos, tai ir 
nakvoti čia teks. Tiesa, kad nejauku, bet užtat ir įdomu. 

Galės užtat prasitarti kokį vakarą, kai visi susės prie židinio, ir 
šešėliai užgoš pilies menės kampus. Prasitarti tarsi niekur nieko: 

- Nagi taip, o kai mes nakvojom Žiemgalos miškuose... 

Ir tai ne bet kaip, o vieni du patys. Su ginkluotų vyrų būriu tai 
bepigu, o jis štai paprastai, su broliuku. 

Jis giliai įkvėpė, ir oras buvo svaiginančiai gaivus. Svaigus ne 
tik ankstyvu pavasariu, bet ir pavojumi. Su žiemgaliais žemaičiai 
jau seniai nesutardavo, o štai dabar prisidėjo dar ir tie apkaustyti 
kariai iš tolimo Rygos miesto. Tai su jais dabar beveik be perstojo 
kovojo žiemgaliai taip, kad čia galėjai sutikti ne tik kokią žiemga- 
lių jotį, bet ir tuos keista kalba kalbančius, geležim apsikausčiu- 
sius karius. Ir tuos iš Rygos, ir tuos iš Koknesės, ir kitų Dauguvos 
pilių, kurie nešiojo kalaviją ant balto apsiausto. 

Visa tai vyko ne bet kur, o būtent šituose aukštų pušų miškuose, 
ir šių pavojų galimybė virpėte virpėjo vėsiame pavasario ore. 

Savaime suprantama, tai buvo ir pareiga. Jie čia įsibrovė 
beveik beginkliai. Tik su medžiokliniais lankais ir peiliais. Tad 
stovyklavietę reikėjo parinkti kiek galima saugesnę. 

- O, kad pačirškinsim kepenų... - tempdamas stirną, išstenėjo 
Uvis. Gyvulį reikėjo ištraukti iš karklyno ir patiesti ant miško 
samanų. Žinoma, broliui Daubaras galėjo padėti, ir jam iškelti 
stirną būtų vieni juokai. Stiprumo netrūko. Tačiau tai buvo 

pirmoji Uvio stirna, ir Daubaras gerai jau pažino brolio užsispy- 
rimą ir troškimą viską daryti pačiam. Pagal taisykles po to stirną 
reikėjo pririšti už užpakalinių kojų ir pakabinti ant patogios, 
ranka pasiekiamos šakos. Tada galėjai ir nudirti kailį ir supjaustyti 
taisyklingai. Tokią pagalbą tai jis priims, nors ir nenoriai. Nes pats 
stirnos vistiek nepajėgs pakelti. 

- Tuįskelk ugnį, Daubarai, ir tuoj pakepsim... - Ir ugnį Uvis pats 
mielai būtų įskėles, nes teisė įskelti ugnį jau buvo tvirtas subren- 
dimo įrodymas. Tačiau Daubaras buvo visgi vyresnysis brolis, ir 
net visais šešeriais metais vyresnis, ir, savaime suprantama, 
pašventintą titnagą motina paskyrė jam. 

- Gerai, bet ne čia, Uvi... 

Brolis pakėlė savo melsvas akis. Stirnos kraujo žymė ant jo 
kaktos judėjo ir pabrėžė plaukų išblukusį šviesumą. 

- Kodėl ne? Ir vieta gera. Ir ganiavos arkliams... 

Mat kaip. Vos nudėjo savo pirmąją stirną, jau pradėjo kalbėti 
kaip suaugęs. Jei kas, tai pradės ir įsakinėti, ką daryti. 

- Bet atvira vieta. Čia gi Žiemgala... 

Uvis nerūpestingai trūktelėjo pečiais, pabrėždamas, kad jis tai 
visai nebijo. Be abejo, prisiklausyta apie tą Žiemgalą ne taip 
mažai. Tačiau pasirodo, kad čia miškas kaip ir visi. Vaikai greitai 
pripranta prie naujos padėties. O jei čia tų žiemgalių ar vokiečių 
jie kol kas nesutiko, tai gal taip ir turi būti. Bet užtat stirna štai 
gulėjo patiesta ant miško samanų, ir jis buvo taip išalkęs, kad 
atrodo galėtų ją vieną su visom kanopom sutvarkyti. Net liežuvis 
lipo prie gomurio, pagalvojus apie lauže pajuodusias šviežias 
kepenis. 

Išalkęs be abejo buvo ir Daubaras. Nuo pat ryto, kai jie užkando 
motinos įdėtos džiovintos mėsos, jie dar nieko nebuvo valgęe. 

- Prajojom tankmę, čia už pusės varsto gal. Ten bus gerai. 

Daubaras nulipo nuo arklio ir pririšo jį tvirtai prie eglės. Arklys 
šviežio kraujo nemėgsta, tad reikia trumpai pažaboti, kad nesi- 
muistytų, kai ant jo užkeli ką tik nudobtą žvėrį. 

Ugnį Daubaras įskėlė lėtai ir užtikrintai. Taip, kaip jis viską 
darydavo. Pirma nuplėšė beržo tošies, parinkdamas tą, kuri 

raitėsi šakos paunksmėje, ten, kur ji sausiausia. Palaužė smulkių 
pušų šakelių, kad būtų kur tošyse sušvitusią liepsną pernešti. 
Tada pritūpė, atsukdamas savo plačią nugarą prieš vakarinio vėjo 
dvelkimą ir, atsargiai padėjes antyje nešiojamą sausą kempine, 
skėlė kirstuku per pusės plaštakos dydžio suploto kiaušinio pavi- 
dalo titnago nuoskilą. 

Jau iš trečio kirčio žiežirba, pataikius į kempinę, ėmė rūkti 
plona dūmų juostele. Dabar reikėjo ją atsargiai, tarsi lengvu 
kvapo atsidūsėjimu padrąsinti, kad žiežirba pradėtų rusenti skaid- 
riau. Tada prikišti susiraičiusią tošį ir pūstį vėl. Pirmoji liepsnelė 
buvo skaidri ir neįmatoma, bet tošies skiautė raitėsi karštyje, ir 
liepsnos liežuvis lyžtelėjo į viršų. Užsidegė visas tošių pluoštas, o 
nuo jų jau lengvai liepsna pagavo ir plonąsias pušų šakeles. 
Daubaras patenkintas atsilošė ir atmetė savo ant akių užkritusį 
tiesų plaukų kuodą. 

Ugnį jis sukūrė tarp dviejų nukritusių medžių, vieną kurių 
reikėjo pritraukti taip, kad susidarytų kokios pėdos platumo 
tarpas. Sitaip liepsna, ypač, jei neleisti jai iškilti į viršų, nesimatys 
iš toliau. Tam padės ir čia įvairiu tankumu suaugęs pušų jaunuo- 
lynas, Savam miške vietą jie būtų pasirinkę atviresnę. Čia lomoje 
ir žemė drėgnesnė, ir per jaunuolyno šaknis ne taip lengva rasti 
lygesnį plotelį numigti. Tačiau visgi čia Žiemgala. Ir dabar, 
sutemai spėriai begilinant šešėlius, Uvis tai irgi iš naujo suvokė. 
Visgi nejaukus tapo šis juos supantis, tamsėjantis miškas. Ir garsų 
tarsi daugiau atsirado. Kažkur girgždėjo pasvirę, vienas į kitą 
atsirėmę pušų kamienai, plonu balsu cyptelėjo voverė, o po 
jaunuolyno šakomis tyliai sukrebždėdavo miško pelės. Visa tai 
skambėjo svetimai, tik arklių prunkštimas buvo tiek pat jaukus ir 
pažįstamas, kaip ir prie Ventės krantų. Net tas graužiantis alkis 
Uviui priblėso, ir jis pirmąjį iškeptąjį kepenų bryzą, kaip ir pridera 
tikram medžiotojui, pasiūlė savo broliui. Daubaras jį paėmė, 
patiesė ant kamieno, perpiovė ir pusę ištiesė atgal Uviui. Abu 
kramtė ir suokalbiškai nusišypsojo vienas kitam. 

- Čia mūsų niekas nematys... - save padrąsindamas tarė Uvis. 
- Tokia loma. Ar manai, kad jų yra? 

- Žiemgalių? Nagi, čia žiemgalių žemė. 

- Ne. Tų kitų. Tų, kurie senelį... Kaip juos ten šaukia? 

- Vieni vokiečiais, kiti teutonais. Bet jie gali būti... 

Uvis susimąstęs žvelgė į rusenančias anglis, virš kurių jis dabar 
laikė naują, ant plonos lazdyno šakos pasmeigtą kepenų bryzą. 
Rausvas skystis sunkėsi iš vieno jų kampo ir lašėjo į šnypsčiančias 
žarijas. Senelio jis, žinoma, neprisimena, nes žuvo dar gerokai 
prieš jam gimstant. Tačiau išdidusis jų šeimos pirmtakas, garsusis 
rikis Zvelgotė, buvo jam gerai pažįstamas. Besiklausant žiemos 
vakarais prie židinio, apie jį būtent daugiausia ir girdėta. Ir 
pasakojimų, ir dainų kiek apie išdidųjį Žvelgote sudėta! Dainavo 
apie jį ne tik Ventės pilėnai. Ir būta dėl ko. Ilgus metus Žvelgotė 
buvo visų šiaurės žemaičių karo vadas. Ir šitai savo kailiu patyrė 
kaimynai. Geruoju jo nemini nei žiemgaliai, nei kuršiai. Prisime- 
na jį ir tolimoje Mozūrijoje. Na, ir toli šiaurėje esančioje Igauni- 
joje. 

Tai iš žygio į Igauniją jis negrįžo. Ne tik jis, bet ir nemaža dalis 
žemaičių kariaunos. Daug raudų po to pasklido po Žemaitijos pilis 
ir kaimus. Karčių raudų, nes ne Igaunijoje, ne kariaudamas mūšio 
lauke jis žuvo, o per savo išdidumą. Dainose dainuojama, kad jis 
tiek prisiplėšė, tokius turtus vežėsi ir tokius būrius belaisvių vedėsi 
atgal į žemaičių kraštą, kad jam rodėsi, jog jis tapo visagalis. Jam 
rodės, kad lyviai, žiemgaliai ir Rygos vokiečiai tegali tik drebėti ir 
trauktis jam iš kelio, vos jo kariaunai pasirodžius. Ir dievams jis 
kaip pridera neaukojo. Per savo išdidumą jis nematė kitų, tik save 
ir savo galybę. Per išdidumą jis tapo aklas. Aklas ir neatsargus. 

Štai prie ko priveda puikybė! 

Šį posmą dainiai pakartodavo, ir jei buvo kartu ir kanklininkas, 
tai kanklės suskambėdavo grėsmingai ir šaižiai. Kanklininkas 
perbraukdavo pirštais stipriai per stygas ir leisdavo jų virpesiui 
nuskambėti ir ištirpti kartu su židinio dūmais. 

Puikybė ir išdidumas ir nesiskaitymas su dievais. Ir užtai dievai 
jį apleido. Ir štai jam surengė pasalą. Žiemgaliai ir vokiečiai 
surengė pasalą jo begrįžtančiai, grobiu apsunkintai kariaunai. 
Tadair žiemgaliai, ir vokiečiai kažkodėl sutarė. Bent pakankamai, 
kad rengtų pasalą žemaičiams. O kadangi dievai savo veidus buvo 
nugręžę nuo Žvelgotės, tai pasala jiems pavyko. Ir Žvelgotė 
prarado ne tik turtus, ne tik daug savo vyrų, bet ir savo išdidžiąją 
galvą. Ir daug raudoti teko žemaičių žmonoms ir motinoms. 

Iš šį posmą pakartodavo dainiai. 

- Daubarai, ar mes išdidūs?.. - staiga paklausė Uvis. 

Daubaras nustojo kramtęs ir pagalvojo. Lėtai palingavo galvą 
ir atsikando dar karšto kepenų bryzo. 

- Taip, - tarė jis užtikrintai. - Tu tai išdidus... 

Ir prieštarauti nebuvo verta. 

Taip jau buvo. Sunku tai neigti. Jis buvo išdidus, kad nukovė 
stirną. Išdidus, kad perjojo Lielupe. Ir ne tik dėl to. Jis buvo 
išdidus, kad sugebėjo joti geriau, kaip kiti jo amžiaus vaikai, bėgti 
greičiau. Kad ir smūgis jo buvo tvirtesnis. Reikėjo gi būti geres- 
niam už kitus. Nebuvo gi kitos išeities. Tokį jau likimą lėmė jam 
Laimos. 

O vyresnioji sesuo Junda? Žinoma, ji buvo išdidi. Išdidi, kad 
buvo aukštesnė už daugelį bernų. O jei prireikdavo - ir stipresnė. 
Ir brolis Einius buvo išdidus, nors, jo atveju, net nelabai aišku 
kodėl? Nei dydžiu, nei stiprumu jis negalėjo pasigirti. Matyt, 
pakako to, kad jis rikio Žybarto sūnus, ir kad apie jo senelį 
Zvelgotę žino visi dainiai. Tik sesuo Gailė - ne. Tačiau Gailė, 
matyt, buvo dar maža ir per kvaila. Visi ir taip ją nuolat paglostyti 
ir pabučiuoti taikosi. Kai paaugs ir supras, kokia ji graži, greičiau- 
siai bus išdidi ir ji. 

Tik Daubaras gal ne išdidus. O jis galėtų. Retas buvo tiek 
stiprus kaip Daubaras, retas tiek patvarus. Tačiau nesijautė, kad 
jis dėl to jaustųsi geresnis už kitus. Taip jau lėmė Laima, kad jis 
stiprus, ir to jam pakako. 

- Ir Junda išdidi... - tarsi pasiteisindamas tarė Uvis. - Einius irgi. 
O motina mūsų, ar išdidi? 

Daubaras nusišluostė per smakrą varvantį keptų kepenų skystį 
ir suraukė kaktą. 

- Kuo čia dėta motina? Ko klausi? 

- Žvelgotė buvo išdidus ir žuvo... 

- Aa... Bet motina... Ji...- Daubaras atsiduso. Pro pusiau pravirą 
burną matėsi jo stiprūs, mažumėlę kreivoki dantys. Surasti tinka- 
mų žodžių buvo nelengva. - Ugi ji kitokia. Ji Medeinos ir... Na, 
žinai pats. Kitokia... 

Taip. Šitai buvo teisybė. Iš Aukaimio kilusi, Medeinos deivei 
aukojanti ir jos vardą nešiojanti, rikio Žybarto žmona buvo 
kitokia. Nelengva buvo rasti tinkamų žodžių ją apibūdinti ir 
nelengva apie ją galvoti kaip apie kitas. Nes ji nebuvo kaip kitos. 
Ne dėl to, kad ji rikio žmona. Tos galėjo būti tiek pat plepios, tiek 

pat puoštis ir paikioti linkusios, kaip ir bet kokios virtuvės mergos. 
Sitiek ir Uvis jau buvo pastebėjęs. Tačiau motinos į jų tarpą 
neįstatysi. Kai jų motina kalbėjo, ir vyrai klausydavosi, o kai ji 
eidavo aukoti į šventąją ąžuolų girią, visi pagarbiai traukėsi jai iš 
kelio. Akis nuleisdavo, kai ji grįždavo iš ten - aukštai pakelta galva 
ir įbedusi savo skvarbų žvilgsnį kažkur į tik jai vienai regimą 
tolumą. 

- Bet aš Medeinai paaukojau. Ir padėkojau... - toliau pasiteisin- 
damas tarė Uvis. - Ar tik nebūsiu ką pamiršęs? 

- Motina pasakys, - ramiai tarė Daubaras. 

Išties. Galėjai dėl to jaustis ramus. Motina pasakys, ir Medeina 
suteiks savo palankumą. Tamsa aplinkui jau buvo pagilėjusi, o 
miško dvasios gal tūnojo čia pat už tamsių eglaičių tankmės. Gal 
net arčiau. Tačiau jos nebuvo baisios. Kaip ir visus, jas saistė 
likimo gijos, kurios driekė savo metmenis per visą žemaičių kraštą 
ir be abejo taip pat tolyn į žiemgalių ir kuršių žemes. Net iki pačios 
Rygos ir tos dainių prakeiktos Kuoknesės pilies. Nors, galas žino. 
Sakydavo, kad ir dievai ten kitokie... 

Uvis būtų norėjęs apie tai paklausti. Tačiau iš tiesų paklausti 
nebuvo ko. Nes Daubaro klausti būtų bergždžias reikalas. Jis tik 
pažvelgtų į jį tiriančiu žvilgsniu, truktelėtų pečiais ir greičiausiai 
tartų: “Ugi nelabasis žino..." 

Otrųnelabųjų dabar geriau nesišaukti. Tegu jie sau tūno kažkur 
giliau miško šešėliuose. Nes Uvį dabar ėmė gilus, tiesiog stingdan- 
tis nuovargis. Pilna gi buvo diena. Pilnesnės sunku ir įsivaizduoti. 

Pro besimerkiančias blakstienas jis dar matė, kaip Daubaras 
atsistojo ir nuėjo į tamsą, kur buvo pririšti arkliai. Tačiau nebema- 
tė jau, kaip jis atnešė balno gūnią ir, palaužęs eglaičių šakų, ją 
paklojo. Prabudo tik, kai Daubaras jį stumtelėjo guolio link. 
Prabudo užtenkamai, kad pats ten nueitų ir susirangytų taip, kad 
tilptų visas po lapės kailiu apvedžiotu Daubaro apsiaustu. Tačiau 
atrodė jam, tarsi jis būtų Ventės pilyje ir eitų į savo gultą. 
Kambarėlyje šalia rūkyklos, iš kurios sklisdavo tokie malonūs 
kvapai ir kur gyveno du žalčiai. Vienas iš jų baltas. 

Buvo tiek pat šilta ir taiku. 

Prabudimas 


ar prieš praveriant akis, Daubarą sukaustė pavojaus 

nuojauta. Pavojus apgaubė jį dar sapnų pasaulyje. Atro- 

dė, kad jie su Uviu sužeidė didelį lokį Ventės pakrantėje. 

Pakriaušė stati ir nėra kaip į ją įkopti, o Venta plaukia 
didelės, viena į kitą besidaužiančios ledo lytys. Lokį sužeidė Uvis. 
Strėlė kliuvo į pražiotus nasrus, ir drimbančios iš nasrų putos 
pasruvo raudonai. Ir balsas lokio keistas. Ne riaumojantis, kaip 
riaumojo pernai prie Platelių ežero apsuptas lokys, bet dusliai 
šniokščiantis. Tarsi milžiniško žalčio. Lokys puola prie pakriaušės 
susigūžusį Uvį, o jis, Daubaras, nesugeba pajudėti. Visas kūnas 
sustingęs, ranka tarsi švininė, sustingę ir akių vokai, ir kai juos 
pagaliau atplėšia, ryto šviesa raibsta akyse. Jau visai prašvitę, ir ten, 
prie eglučių skersai lomos, jo trypčiojantį arklį už pavadžių laiko 
petingas neaukštas vyras. Apsivilkęs nematytais rūbais, o ant 
krūtinės ryto saule atmuša pilkšvas plienas. Ir iš sapno jį atsivijęs 
kimus šniokštimas girdėti čia pat. Daubaras sukaupia jėgas ir šoka 
iš guolio, nes didele galva, buku snukiu šuo pasiruošęs jam griebti 
už gerklės. Netoli, beveik ranka pasiekiamas, ant šakos kabojo jo 
crumpaašmenis durklas. Bet pašokti jis nesuspėja. Stiprus smūgis į 
galvą jį parbloškia. Aptemsta akys, ir jis vėl girdi čia pat prie ausies 
tą kimų šniokštimą. 

- Atrodo tik du čia... - uždusęs sako vienas iš vyrų. - O, kad šitam 
užtvojus! - Daubaras tarsi iš tolo per miglas girdi jo balsą, tačiau, 
jeijis ir aiškiau girdėtų, suprasti negalėtų, nes vyras kalba vokiškai. 
Raiškia Liubeko miesto tarme. Jis vidutinio ūgio, kokių dvidešimt 
penkerių metų, apsivilkęs nutrintą, plieno skydais šarvuotą odinį 
rūbą. Daubarą jis partrenkė kovos kirvio plokščiu šonu, ir tai jam 
akivaizdžiai suteikia malonumo. Šypsosi plačiai, rodydamas pajuo- 
dusius dantis. Reta, tarsi kuokštais želianti barzda neuždengia 
veido spuogų. 

Iš viso jų čia trys. Vyriausias iš jų atrodo daugiau nei keturiasde- 
šimt. Tai stiprus, kiek į storumą linkęs vyras, vešlia, tačiau dabar 
netvarkingai išsidraikiusia barzda. Jis stengiasi nulaikyti bespur- 
dantį Uvį. Keliu prispaudęs prie žemės jo kojas, viena ranka 
nutvėręs Uvio šviesių plaukų kuokštą. 

- Liaukis tąsėsis su arkliais ir nešk virvę čia, Bardo, - šaukia jis. 
- Šitas gyvatukas man į ranką įkando... 

- Ištaškyk jam dantis, ir viskas... - sako Bardo pavadintas. Bet 
virvę jis atneša. Tai neaukštas, itin plačių pečių vyras, vilkintis 
nubrūžintais skydiniais krūtinės šarvais. Jis vienintelis iš trijų 
apsiskutęs. 

- Ištaškyk dantis... - kartojo, mazgą rišdamas, vyresnis. - O kiek 
tau mokės už bedantį, ką? Čia sveikas vaikas... Kokį tu ten prirėmei, 
Henke? 

Daubaras skausmingai stengiasi kelti galvą. Jis pritrenktas ir 
nesuvokia, kas darosi. Retabarzdis Henkė išsišiepęs stebi, laukia, 
kol jis kiek pasistiebia, ir tada kirvio plokštuma trenkia į dešinę 
veido pusę. Tarsi pakirstas Daubaras suglemba pilnai. 

- Šitas kažin ar jau toks sveikas. Reikėjo jam užtvot mažumėlę. 
Gal palikim jį Puziui, ponas Kerce... 

Puziu pavadintas bukasnukis šuo kimiai šniokščia. Iš nasrų 
kampo jam drimba seilės ir varva ant suglebusio Daubaro nugaros. 
Šuo žiūri bukom akim į Henkę ir laukia įsakymo. 

- Būtų gražu pasižiūrėti, kaip jis papjautų tą pagonį. Gana diktas, 
nors atrodo jaunas... 

- Bijok Dievo, Henke. Abu šitie dar vaikai. Be to, žinok, tai visas 
tavo grobis... 

- Tik tiek? O arkliai? 

- Arkliai vyskupui. Bardo gauna balnus. Tokios taisyklės. Man 
šitas gyvatukas, - ponas Kercė mikliai surezga mazgą, surišantį abi 
Uvio rankas už nugaros. Buku pirštu jis patikrina, ar riešas nesus- 
paustas taip, kad kraujas netekėtų. Nebūtinai iš mielaširdystės. 
Pagonis vergas gangrenuotom rankom būtų bevertis. - Miklus, 
atrodo, bet dabar jau pažabojau. 

- Manotik šitas? Bet šitas nudvės! - Henkės balsas čaižus ir pilnas 
pykščio. - Tai Puzis užuodė jų dvoką. O kieno jis šuo? 

- Tai velnio išpera, ne šuo... - murma ponas Kercė ir atsistoja. - 
O tau užtat didžiausias, ko dar nori? 

Uvis guli prisispaudęs prie žemės dar kokias tris sekundes, tada 
pašoka ir metasi į šoną. Kercė stipriai patraukia už rankas veržian- 
čios virvės, ir Uvis krinta aukštielninkas. Vos atsitrenkęs į žeme, 
stengiasi ristis po egle. Virvė išsitempia, užsuka rankas ir skausmas 
sukausto jo sąnarius. Suunkščia iš skausmo, bet užgniaužia garsą. 

- Oho, bet šitas tai guvus. O tu, Henke, pats kaltas. Ko tvoji šitaip. 
Kai užėjom, jie miegojo... 

- Nudvės, ir man tik špyga... Nei šarvų jie neturi. 

- Nedvės... - sako Bardo pavadintas. - Tie žiemgaliai gajūs. Gal 
liks puskvaišis. Bet tada tau kaip tik į kompaniją. 

Henkė sodriai nusispjauna. Taiko taip, kad kliūtų ant pamėlusio 
ir ištinusio Daubaro žando. Į tą puse, kur antrą kartą kliuvo jo 
smūgis. 

Kercė kiles iš Bremeno, nors dabar tą miestą jau mažai beprisi- 
mena. Jauną jį atvežė tėvai į tada dar tik apie vyskupo pilį 
susigūžusią nedidelę Rygą. Čia jis užaugo ir išmoko žvakių gamy- 
bos amato, kuris jam davė ir pravardę. Per krikštą jam skyrė 
evangelisto Jono vardą ir tuo paprašė, kad evangelistas parodytų 
naujagimiui kelią į dvasininkų luomą. Gera turėti sūnų kunigą, kai 
pradeda slėgti senatvė. Senatvės tėvai, deja, nesulaukė. Abu jie 
žuvo per vieną lyvių užpuolimą, kai buvo sudeginti visi Rygos 
priemiesčiai. Johanes užaugo Rygos katedros išlaikomame našlai- 
tyne ir iš vienuolio benediktino išmoko, kaip lieti žvakes iš vaško 
irišlajaus. O svarbiausia, kaip lieti lajaus žvakes, iš lauko padengtas 
vašku. Iš tokių žvakių, būtent, ir gaunamas didžiausias pelnas. 

Tas žinias jis sėkmingai panaudojo. Įsigijo namą ir dirbtuves 
vienoje padoresnių dabar jau gerokai ūgtelėjusios Rygos gatvių. 
Turėjo keturias dukras ir žmoną, kuri kiekvieną dukrą gimdydama 
vis storėjo ir dabar jau prilygo storiausioms pirklių žmonoms. Nors 
šitai jis būtų neigęs, bet, tiesą sakant, žmonos dėlei jis ir atsidūrė 
čia, Žiemgalos gilumoje. Nes vien dėl grobio jam nebuvo verta 
prisijungti prie karo žygių. Nors šis žygis neatrodė, kad būtų itin 
pavojingas, ir suteikė progą pabūti kurį laiką toliau nuo jį namuose 
supančių moterų. Saksonijos hercogas buvo atsivežęs didelę ka- 
riuomenę, ir jis noriai pritarė vyskupo Alberto pasiūlymui, kad 
būtina užimti Mežuotnės pilį ir tuo panaikinti vieną iš svarbiausių 
atkakliųjų žiemgalių atsparos taškų. Kas be ko, Mežuotnės pilies 
gynėjai tikrai pasirodė esą atkaklūs. Nepasidavė ir aiškią persvarą 
turintiems puolėjams, ir apgulimas įstrigo. Prisiėjo siųsti būrius į 
tolimas apylinkes, kad galėtum apgulėjams rasti maisto ir arkliams 
pašarų. Buvo tai proga ir, kiek leido galimybės, pasiplėšti. 

Nors kai kurie tas progas netinkamai išnaudojo, mąstė Kercė. 
Kaip tas jo būreliui priskirtas retabarzdis sukčius iš Liubeko. Nieko 
nepadarysi, visokių būna kariuomenėse. Neišvengsi ir tokių, ku- 
riems kankinti žmogų grynas malonumas - taip, kaip šitam. Jis 
pirmas pasisiūlydavo, kai žygio metu prireikdavo budelio. Užtai ir 
vadino jį Henke, nors be abejo tėvai kadaise davė jam ir krikščio- 
nišką vardą. Bet jis tikra velnio sėkla, ir krikščioniškas vardas jam 
netiktų. Štai kad ir dabar: taip sužalojo tą jauną žiemgalį, kad tas 
vargu ar beatsigaus. O tai stiprus bernas. Būtų galėjęs jį už gerą 
kainą parduoti bet kuriam iš apylinkės dvarų. Būtų tikes ir kaip 
krovikas uoste. Jaunas dar. Tokius dar šiaip taip galima pripratinti, 
kad dirbtų. Na, gal ir atsigaus. Teisingai Bardo sako, tie pagonys 
visgi stebėtinai gajūs. 

Kercė žinovo žvilgsniu nužvelgė voros gale vos besivelkantį 
jauną vyrą. Kad tai dar tik į vyro amžių žengiantis jaunuolis, dabar 
buvo sunku beatpažinti. Jo veidas buvo taip pamėlynavęs ir sutines, 
kad vos besimatė dešinė akis. Atrodė, kad nosis perlaužta. Ilgoki 
plaukai styrojo sukepę krauju ir dumblu. Jo kojos pynėsi ir vos 
klausė. Jis stengėsi eiti, nes buvo pririštas prie stipriausio ir 
rambiausio iš nešulinių arklių. Kai belaisvis suklupdavo, arklys 
nesustodavo ir jį tiesiog vilkdavo žeme. Kercei tekdavo sakyti, kad 
stabteltų ir leistų jam atsistoti ant kojų. 

O skubėti nebuvo ko. Jei anksčiau nusigaus iki Mežuotnės pilies, 
tai juos anksčiau pasiųs prie pilies pylimų. Raustis po Šiauriniu 
bokštu, arba nešti akmenis ir žemes idant užpiltų griovį prie rytinės 
sienos. Arba, kas dar blogiau, hercogas vėl gali užsimanyti rengti 
puolimą. Tiesiai ant tų prakeiktų sienų, už kurių kiekvieno rąsto 
tūno žiemgalis su kovos kirviu. Mano, kad tik apmėtė pilį ta savo 
atsivežta akmensvaide, ir visi tuoj puls jam po kojų ir prašys 
malonės. Čia jam ne Saksonija. Su tais atvykėliais visada taip. 
Negali jų įtikinti, kad su pagonimis kita kalba, kad jie nepasiduos, 
nors ir kvailam būtų aišku, jog viskas beviltiška ir telieka tik 
pasiduoti. Užtai gera dalis tų saksoniečių ir liko prie Mežuotnės 
sienų perskeltom galvom ir išverstais viduriais. Jie manė, kad tuoj 
įpuls į pilį, ir grobis, ir garbė bus jų. Prityrusiems rygiečiams, kaip 
jam, buvo akivaizdu, jog dar toli gražu iki galo, ir jie į priekį 
nesiveržė. 

O grobio galima rasti ir kitur. Jis atsigręžęs patenkintas pažiū- 
rėjo į už jo arklio vedamą virve pririštą berniuką. Tas ėjo nuleidęs 
galvą, betvisgi dabar ėjo. Reikia tik mokėti tinkamai surišti rankas. 
Taip, kad skaudėtų, kai įtempi, bet neišnarintų. Nėra tada kitos 
išeities, tik sekti paskui arklį. Sveikas vaikas. Ir jo neapdaužė, kaip 
tas beprotis Henkė. Nors, žinoma, užsispyręs. Kaip ir visa ta giminė. 
Bet pakankamai jaunas. Tas užsispyrimas jam dar išgaruos. 

Pirmoji nelaisvės diena Uviui tęsėsi tarsi amžius. Atrodė jam, 
kad ir paskutinioji, iš tiesų prailgusi žiema, buvo trumpesnė už šitą, 
vientisa kankyne virtusia dieną. 

Iš pradžių, jis, žinoma, spyriavosi. Kai supančiojo rankas ir 
pririšo ptie arklio balno, jis visiškai atsisakė eiti. Barzdotasis vyras 
pavarė arklį, rankas per alkūnes rišusi virvė išsitempė, kojos 
susipynė, ir jis pargriuvo ant žemės. Griuvo ne taip, kaip griūvama, 
kai gali rankomis atsitrenkimą sustabdyti, bet taip, kaip krinta ant 
žemės nusviestas grūdų pilnas maišas. Ir skausmas nuvilnijo per 
visą kūną. Skausmas persunkė jį nuo išsuktų rankų iki juosmens, ir, 
atrodė, iki pačių kojų padų. Viskas skaudėjo. Vyras jį sugriebė už 
pečių, pastatė ir skausmas atsileido. Palaukė, kol jis atgavo kvapą, 
ir vėl pavarė arklį. 

Pasikartojo šitai gal keturis kartus. Skausmas aptempdė akis, ir 
tada Uvis jau pats žengė į priekį. Skubėjo, kad neišsitemptų virvė, 
ir jis nebūtų parblokštas. Tarsi pro ūką matė, kaip, išėjus iš miško 
lomos, prie jų prisijungė dar koks pustuzinis ginkluotų, raitų ir 
nešuliniais arkliais vedinų vyrų. Girdėjo jų keistą, nesuprantamą 
kalbą ir atlaikė jų dėmesingus žvilgsnius. Matė taip pat, kaip 
priekyje svirduliuodamas, panašiai kaip jis, surištas, rambaus 
arklio tempiamas eina Daubaras. Daubaras atrodė baisiai. Sutinu- 
siu veidu ir visiškai nepanašus į tą Daubarą, kurį jis pažino. Abu jie 
per tas baisias, rytmečio minutes iš laisvų žemaitijos rikio Žybarto 
sūnų tapo visiškai kito luomo žmonėmis. 

Belaisviais. O iš tiesų vergais. Nebe žmonėmis iš viso, o darbo 
jėga. Karo grobiu, panašiai kaip arkliais ar ginkluote. Iš tiesų, jų abu 
arkliai buvo daugiau verti. Nes nauda, ypač iš Uvio, dar buvo 
nedidelė, o ar Daubaras iš viso išgyvens, dar neaišku. 

Tačiau šito Uvis dar jokiu būdu nepripažino. Dar niekaip jam 
netilpo galvoje, kad dabar staiga jis tapo panašus į tuos, kurie 
nudelbdavo žvilgsnį Ventės pilyje, kai jis į juos tik pažvelgdavo. Nes 
vergų buvo Ventės pilyje, ir bent iki šiol Uviui, visai apie tai 
nesusimąsčius, atrodydavo, kad jį ir juos skiria neperžengiama, 
tiesiog milžiniška siena. Kad tą sieną būtų galima nugriauti per 
keletą siaubo ir skausmo pilnų akimirkų, - neįmanomas dalykas. Jis 
gi nepasikeitė, nors ir surištom rankom, nors ir kllampodamas per 
patižusią pelkę, ir apsuptas nepažįstamų ginkluotų vyrų, jis gi buvo 
tas pats. 

Uvis. Visų gerbiamos Medeinos ir rikio Žybarto sūnus. 


(J 

Pirmąją naktį jie praleido sausoje, aukštų pušų apsuptoje aikš- 
tėje. Barzdotasis vyras jam atlaisvino rankas, bet tik tiek, kad 
alkūnės nebūtų prispaustos prie kūno, ir kad jis galėtų jas pakelti 
prie veido. Virve, kuri prieš tai buvo pritvirtinta prie nešulinio 
arklio, jis apjuosė pušies kamieną. Taip, kad nuo kamieno galėjai 
pajudėti gal per du žingsnius ir susirangyti tarp šaknų. Per visą tą 
veiksmą Uvis pirma stengėsi jam įkąsti į ranką, paskui įspirti. Ir už 
kiekvieną pabandymą gaudavo stiprų niuksą į kuprą - tokį, kad 
žnektelėdavo ant žemės. Smūgius palydėdavo nesuprantamos 
kalbos žodžiai. Vien iš garso buvo galima spėti, jog tai keiksmai. 
Barzdotasis vyras buvo akivaizdžiai supykęs. Tai jis parodė ir 
ištraukęs iš užanties duonos žiauberę. Pirma tarsi atkišo ją Uvio 
pusėn, tačiau stipriai papurtė galvą, kažką tarė ir, pats duonos 
atsikandęs, nužingsniavo aikštės viduryje ugnį kūrenančių vyrų 
pusėn. 

Kitame aikštės šone kažkas panašaus vyko ir su Daubaru. Uvis 
tai galėjo tik nutuokti, nes patį Daubarą jam užstojo eglaitės ir toje 
aikštės dalyje pririšti nešuliniai arkliai. Bet girdėjosi iš ten keiksmai. 
Ypačto lieso reta, juoda barzda apžėlusio vyro, kuris per užpuolimą 
kirviu partrenkė Daubarą. Kimiai amsėjo irtas bjaurus plačiasnukis 
šuo, iš kurio nasrų nuolat dribo eilės. 

Uvis dar nepajėgė pakankamai sukaupti savo minčių, kad galėtų 
bent kiek blaiviau įvertinti esamą padėtį. Viena ir tik viena mintis 
jam užtemdė visa kita - reikėjo iš čia bėgti. Reikėjo pertraukti tas 

jį rišančias virves ir bėgti kuo toliau nuo šito nesuvokiamo siaubo, 
kuris juos šį rytą taip staiga apsupo. Tačiau virvės buvo kanapinės, 
suvytos meistrų, kurie vijo ir laivų burėms skirtas virves. Ir surištos 
jos buvo patyrusia ranka. Padėtis buvo visiškai beviltiška, ir jei jis 
būtų pajėgęs blaiviau galvoti, būtų suvokęs, jog gudriausia dabar 
būtų taupyti jėgas ir laukti kokios progos. Tačiau jis negalėjo 
pasiduoti beviltiškumui ir, susirangęs tarp medžio šaknų, atkakliai, 
ir vis iš naujo stengėsi nutraukti tas jį pančiojančias virves. Jo riešai 
jau buvo pratrinti iki kraujo, ir kiekviena nauja pastanga sukeldavo 
skausmą. Tačiau, sukandęs dantis, jis visvien stengėsi. 

Visų jėgų ištekliai riboti, o kai esi dešimties metų, ta riba 
pasiekiama greičiau. Uvis pats nepajuto, kaip jį apgaubė gilus, 
besapnis miegas. 


Jį pažadino prisilietimas prie jo ištinusių, nubrūžintų riešų. Jis, 
matyt, aiktelėjo, nes delnas jam užgniaužė burną. Ranka, tiksliau 
tariantjos kvapas, jam buvo pažįstamas. Dar prieš atverdamas akis, 
jis žinojo, kad šalia jo prišliaužęs glūdi Daubaras. 

Neišpasakytas džiaugsmas apgaubė jį. Viršuje, tarp tamsių pušų 
šakų Žžibėjo žvaigždės, girdėjosi, kaip prunkščia arkliai, aikštės 
viduryje dulsvai ruseno išblėsusios ugnies nuodėguliai. Šiaip viskas 
skendėjo tamsoje ir šešėliuose. O šalia prigludęs buvo jo didysis 
brolis, jo tvirtasis Daubaras, ir todėl viskas vėl turėjo grįžti į savo 
vietą. 

- Kaip tu?.. - sušnibždėjo Uvis. 

- Ss... - sušnypštė Daubaras. - Medeina gelbsti... Pasisuk... 

Sutinusį Uvio riešą prilietė vėsus akmuo. Uvis suvokė tuoj pat. 
Tai šventasis titnagas, motinos Medeinos jiems paskirtas ugniai 
skelti akmuo. Taijo aštria briauna Daubaras įstengė perzulinti savo 
virves ir dabar perpjaus ir jo. Uvis pasisuko, kad atkištų broliui 
rankas, ir nors skausmas vėl nusmelkė riešus, šį kartą šis skausmas 
buvo beveik malonus. Jį sukėlė Daubaras, stipriai braukdamas per 
stangriai suvytos virvės gijas. Uvis nekantraudamas įtempė riešus. 
Atrodė jau tuoj tuoj turėjo atsileisti varžtai. 

- Nesibaimink... - sušnibždėjo jam tyliai Daubaras. - Dar truks... 
Bus gerai... 

Uvis prigludo prie žemės. Juto, kaip akmens briauna brūžuoja 
pirmyn ir atgal per virvės mazgus. 

- Bus gerai, - kartojo jis sau, tuo tarsi užgoždamas diegiantį 
skausmą. - Medeina padės. Bus gerai... 

Tačiau Medeinos pagalbos šį kartą pritrūko. Pagalba buvo, kur 
kas vėliau suvokė Uvis. Tačiau jos nepakako. 

Virvė buvo dar tik gal trečdaliu prazulinta, kai kitame aikštės 
gale pakilo šauksmas. Nakties tylą perrėžė to džiūsnos skystabarz- 
džio šaižus balsas. Trypė išgąsdinti arkliai, kimiai amsėjo šuo. Uvis 
pabandė pašokti. 

- Dar ne! - Daubaras prispaudė akmenį prie virvės ir pabraukė 
taip stipriai, kad kliudė riešą. - Nebijok, bus gerai... 

Šūkaujančių žmonių garsai apsėmė visą miško aikštę. Prie 
žėruojančios laužo ugnies susispietė tamsūs šėšėliai, bet netrukus 
plykstelėjo ir balta liepsna. Prie tamsos pripratusiai akiai atrodė, 
kad visą aikštę nutvieskia šviesa, kuri ir juos negailestingai išplėšia 
iš šešėlių prieglobsčio. Pakilo vienas deglas, netrukus ir kitas. 
Šūkaliojimai girdėjosi vienas po kito... Sviesos ratas sėmė vis 
tolimesnius šešėlius ir atrodė, kad jie atsidūrė tarsi pačiame jo 
viduryje. 

Uvis nesusivaldė ir pašoko. Jis įtempė virvę taip negailėstingai, 
kad ji giliai įsirėžė į jau pratrintą odą. Suunkštė iš skausmo, tačiau 
be atodairos plėšė toliau. 

- Daubarai!.. Nepalik manęs... - išsprūdo Uviui. Tačiau virvė 
laikė. Laikė tvirtai... 

- Nebijok, Uvi, tik nebijok... - kartojo Daubaras ir beviltiškai dar 
stengėsi akmens briauna spausti nepasiduodančios virvės gijas. 
Tačiau jau buvo per vėlu. Juos pastebėjo, ir deglų šviesos sparčiai 
artėjo. Klegėjo bent pustuzinis balsų, tačiau tas, kuris skambėjo 
garsiausiai, buvo to retabarzdžio vyro, ir jis bėgo pats pirmas. Už 
jo vijosi du su deglais, ir tiesiog akinančioje deglų šviesoje matėsi, 
kadtas plonasis laikė iškėlęs dešinėje paruoštą sviesti ietį. Dar buvo 
likę gal tik šeši Žingsniai, ir džiūsna, išnaudodamas įsibėgėjimą, 
pilna jėga sviedė ietį į šalia Uvio pritūpusį Daubarą. Daubaras tuo 
momentu bandė sliuogti į šoną, tačiau ietis jį prisivijo. Kliudė 
kažkur per juosmenį, atrodė, jog perskrodė ir kokių dviejų pėdų 

aukštyje įsikirto į eglės kamieną. Daubaro rankos apskriejo ratą, 
ieškodamas lygsvaros. Jis pasistiebė ant vieno kelio, nes aukščiau 
kilti negalėjo - ietis jį buvo prismeigusi. Abiem rankom nutvėrė dar 
virpantį ieties kotą. Girdėjosi lūžtančio medžio traškėjimas. Dau- 
baras nulaužė kotą plikom rankom prie pat savo juosmens. Skys- 
tabarzdis sustojo ir siekė prie šono kabančio savo durklo. Kažką 
šaukė artėjantys deglų nešėjai, ir tada Daubaras pašoko. Nulaužtoji 
ieties dalis liko eglės kamiene, o lūžusiu kotu Daubaras dūrė. Dūrė 
tiesiai į skystabarzdžio veidą ir pataikė. Tas suklykė nežmonišku 
balsu ir sukniubo į žole. 

Ir po to, nors šviesos netrūko, aiškumo nebeliko. Kažką dar 
šaukė tie su deglais ir kiti, kažkur kimiai lojo tas bukasnukis šuo ir 
prunkštė arkliai. Dunksėjo bėgančiųjų žingsniai. Vyko dar be galo 
daug. Tačiau Uviui aptemo viskas. 

Paskutinis vaizdas, kurį jis matė, buvo kaip pro pirštus varva 
išdurtoji kairioji skystabarzdžio akis. 


o 


Teutonų nelaisvėje 


ežuotnės pilies likimą galutinai nulėmė Saksonijos her- 

cogo didžioji bombarda. Be jos, kad ir turėdama itin 

stiprią persvarą, vokiečių kariauna pilies nebūtų paėmu- 

si. Mežuotnė buvo tapusi pagrindine tvirtove visai piet- 
vakarių Žiemgalai. Per ilgametes kovas su iš Vokietijos plūstančia 
kariauna, kurią Rygos vyskupas Albertas siuntė į kryžiaus karą prieš 
pagonis, Mežuotnės pilies sienos ir sutvirtinimai buvo nuolat 
stiprinami. Taip, kad ilgainiui ji pajėgė atsispirti ir didelę persvarą 
turinčiai apgulties kariuomenei. 

Po vyskupo Alberto paskutinės kelionės į Vokietiją laivai į Rygos 
uostą atveždavo vis naujos ir naujos kariaunos. Atvyko ne tik 
paskirų miestų būriai, bet ir gerai apginkluoti stambių Vokietijos 
žemių valdovų daliniai. Svarbiausias iš jų buvo Saksonijos herco- 
gas. Jį lydėjo ne tik šarvuoti riteriai ir ilgom alebardom ginkluoti 
pėstininkai, bet ir būrys meistrų, kurie išmanė apgulties meną ir 
gebėjo statyti pilių puolimui skirtus įrenginius, įskaitant ir didžiules 
akmenis svaidančias bombardas. Šita hercogo kariuomenės stipry- 
bė ir nulėmė, kad puolimui buvo pasirinktos ne daug lengvesnį 
grobį žadančios mažesnės pilaitės, o pati pagrindinė pietų žiemga- 
lių tvirtovė. 

Puolimo krypties iš anksto nebuvo galima atspėti. Tačiau, kad 
vyks didelis žygis, visom aplinkinėms dar nenukariautom gentim 
buvo pakankamai aišku. Ruošėsi tam ir kuršiai, ir žiemgaliai, ir 
igauniai šiaurėje. Pasiruošta tad buvo ir Mežuotnės pilyje, o kai, 
išėjusi iš Rygos, didžioji kariauna pasuko į pietus, žygūnų nešama 
žinia apskriejo visą Žiemgalą. Aplinkiniai gyventojai su nemaža 
dalim mantos suskubo užsiverti pilyje, o kunigaikštis Viestartas 
skubiai telkė kariuomenę, su kuria galėtų pulti vokiečius iš kitos 
pusės. Jis vylėsi, kad Mežuotnė atsilaikys, ir varginantys puolimai 
nusilpnins vokiečius. 

Bent iš pradžių jo viltys pasiteisino. Apgulimas prasidėjo vokie- 
čių nesėkme. Bent dalinai tai buvo Saksonijos hercogo kaltė. Jis 
buvo pratęs prie akmens sienų, ir žemės pylimai bei medinės, iš 
storų rąstų suręstos Mežuotnės pilies sienos jį suklaidino. Labiau 
prityrę vyskupo kareiviai ir ordino brolių dalinys patarė jam 
neskubėti, tačiau greita pergalė masino. Jo nuomone, Saksonijos 
riteriai tiesiog jote perjos tuos pylimus, o alebardininkai nuskins 
pagonių galvas net neužkope ant pilies sienų. Šią klaidą daugelis 

saksoniečių apmokėjo savo gyvybėmis. Žiemgaliai kovėsi itin 
atkakliai ir beatodairiškai. Vietoje tikėtos pergalės, po pakartotų 
puolimų prie pilies sienų kaupėsi spalvingais Saksonijos herbais 
papuošti riterių lavonai. Hercogas siuto, tačiau, kai iš bokšto 
paleista taikli strėlė ir jam vos nepradūrė skydinių šarvų, visgi 
įsitikino, jog greitos pergalės nebus. 

Tada prasidėjo tikrasis, alinantis pilies apgulimas. Iš šiaurės 
pusės, kur buvo sausiau, kareiviai užvertė griovį akmenimis, o 
meistrai pastatė didelį ant rąstų artyn ritamą bokštą, kuris iškilo virš 
pilies sienų. Taipir pilies viduje esantys pateko į arbaletininkų ugnį. 
Tačiau pati grėsmingiausia priemonė buvo skirta pilies pietinei 
pusei, kur buvo pagrindiniai vartai ir juos saugantys du stiprūs ir 
aukšti rąstų bokštai. Prieš juos pastatė dar iki šiolei šitame krašte 
nematyto dydžio bombardą. Jos didžioji svirtis buvo sumeistrauta 
iš trijų, sumaniai surištų tiesių pušų rąstų, ir ji turėjo sviesti arklio 
dydžio akmenį. 

Pirmasis akmensvaidę išbandė pats hercogas. Prieš pradedant 
reikėjo bombardą tinkamai nutaikyti, ir tam buvo naudojami 
padvėsusių arklių lavonai. Jų sviedimas sukėlė ne tik puolėjų, bet 
ir gynėjų nuostabą. Kai bombarda buvo pagaliau paruošta, herco- 
gas asmeniškai stipriu kardo kirčiu perkirto svirtį priveržusią virvę. 
Didžioji įtempta svirtis dideliu lanku šovė į priekį. Ji su dusliu, viską 
virpančiu trenksmu atsimušė į šlapiais maišais ir pakulom apsaugo- 
tą atramą, ir prieš tai ant padėklo užverstas negyvas arklys, tarsi 
koks žaisliukas, pakilo į viršų. Jis skriejo stebėtinai lėtai, sukdama- 
sis ore, perskriejo per pirmąjį pylimą ir trenkėsi į žemę kokia 
keturiasdešimt žingsnių prieš rąstinę sieną. Hercogo nurodymu 
bombardos priekinė dalis buvo pakelta puse pėdos į viršų. Antrasis 
arklys jau užlenkė aukštesnį lanką ir, iš kairės pusės praskridęs 
vartų bokštus, įkrito į patį pilies kiemą. Hercogas liepė dar šiek iek 
pasukti bombardą, irtada buvo užritintas jo paties išrinktas akmuo. 

Tai ir parodė, kad Mežuotnės pilis ilgai nebeišsilaikys. Akmuo 
pataikė į viršutinę dešiniojo vartų bokšto dalį. Vieno jo siena 
visiškai iškežo, ir keturi gynėjai buvo užmušti iš karto. Dar pusė 
tuzino buvo sužeisti. Nors kiti bombardos paleisti akmenys nebuvo 
tokie veiksmingi, tačiau jie aiškiai parodė, kad rąstinės pilies sienos 
prieš ją neatsilaikys. Lėtai, bet neišvengiamai vartus saugantys 
bokštai bus sutrinti į supleišėjusių rąstų savąrtą. 

Kai Kercės vedamas būrys pasiekė Mežuotnės pilies apgulties 
stovyklą, apgulimas tęsėsi jau daugiau kaip mėnuo ir didžioji 
bombarda darbavosi beveik savaitę. Pačios pilies Uvis nematė, nes 
jos priekiniai bokštai, kuriuos šiaip regėdavai vos išėjęs iš miško, 
buvo visiškai sugriauti. Miškas apie Mežuotnę apgulties kariuome- 
nės jau buvo iškirstas taip plačiai, kad iki pirmųjų jos pylimų dar 
buvo likęs geras varstas. 

Jie ėjo kelmuota, daugelio kojų išmindžiota, šakom nuklota 
dykyne iki lomos, kurioje stovėjo eilės palapinių. Rūko laužų 
ugnys, dvokė arklių mėšlu ir svilėsiais. Žemiausioji lomos vieta 
buvo aptverta greitomis suręsta, tačiau aukšta ir pakankamai 
stipria užtvara. Ten juos ir suvarė. Užtvara daugmaž po lygiai 
dalijosi žmonės ir galvijai. Ir vieni, ir kiti buvo pagrobti iš aplinkinių 
žiemgalių kaimų, ir vienų, ir kitų buvo apie trisdešimt. Buvo 
išimtinai moterys ir vaikai iki gal penkiolikos metų amžiaus. 
Vyresnių nesimatė. Tupėjo jie susispietę sausesnėje šiaurinėje 
sienos pusėje, užtvaros kampe smilko ir ugnis. Galvijai trypė jau į 
tyrę sumaltą mėšlą kitoje užtvaros pusėje. Tai buvo gauruotos 
karvės ir metinukai, kokie ganėsi ir Ventės kaimų pievose. 

Visi šie supančios aplinkos vaizdai Uvio sąmonę pasiekė tarsi per 
kokią miglą. Matyt jis juos matė, tačiaujieliko nesuvokti ir nesisiejo 
su visuma. Per tris dienas trukusią kelionę į Mežuotnės pilį Uvis 
žvelgė tiesiai prieš save į žeme, o kai pakeldavo galvą, nusukdavo 
žvilgsnį nuo šalia ar priekyje einančių, neįprastą aprangą dėvinčių 
vyrų. Ypač greitai nukreipdavo, kai žvilgsnis užkliūdavo už to 
skystabarzdžio, jojusio ant arklio tiesiai priešais senesnįjį vyrą, kitų 
vadinamą Kerce. Skystabarzdis, kuris ietimi norėjo prismeigti 
Daubarą prie medžio, vadinosi Henkė. Jis jojo susigūžęs, svirdu- 
liuodamas balne, apsirišęs galvą didžiule nešvaria marška, ir nuolat 
dejavo. Neretai reikėdavo ji prilaikyti. Tai dažniausiai darydavo tas 
plačiapetis, kuris dabar jojo ant Daubaro arklio ir vadinosi Bardo. 
Vardus Uvis jau spėjo įsidėmėti, nes garsų jis nepajėgė išjungti iš 
sąmonės. Per visą ilgą kelionę jį labiausiai kankinantys garsai buvo 
duslus arklių kanopų atsitrenkimas į pasiduodančią miško žemę ir 
keista jį supančių svetimų žmonių kalba. Itin svarbūs, vėl ir vėl jo 
atmintyje ataidintys garsai buvo bėgančių kojų dunksėjimas ir 

duslus to plačiasnukio šuns lojimas, kurį jis išgirdo prieš tai, kai 
pradėjo klykti išdurtą akį graibantis Henkė, ir kai jam viskas 
aptemo. 

Daubaras! 

Jis pabėgo! Jis nebuvo nusmeigtas tos baisiosios ieties. Medeina 
jį išgelbėjo! 

Prieš užmigdamas naktį, Uvis vylėsi, kad jį pažadins atsargus 
Daubaro delnų prisilietimas. Stengdavosi neužmigti, jo laukda- 
mas, nors šitai buvo iš tiesų sunku, ir kiek jis besistengdavo atplėšti 
akių vokus, miegas jam juos gailestingai užgniauždavo. Užmigda- 
vo, suspaudęs delne šventąjį titnagą, kurį jis pakėlė nuo žemės. Tai 
buvo jo užtikrinimas, kad Medeina neapleis. Užmigdavo, jausda- 
masjo vėsų glotnumą. Pasinaudoti juo, kaip pasinaudojo Daubaras, 
ir bandyti perzulinti virvę, deja, nebuvo įmanoma. Dabar tas jį 
surišęs Kercė miegodavo čia pat. Po tos pirmosios nakties jis Uvio 
neberišo prie medžio, bet, prailginęs virvę, vieną galą apvydavo 
aplink savo koją. 


“0 


- Na, užteks ožiuotis! Valgyk. Tai aš tau duodu, ne vokietis... - 
moteris, atkišusi jam pagruzdintą ant įkaitinto akmens paplotėlį, 
visai neatrodė kaip Medeina. Visai ne. Ji buvo mažesnė, apsivilkusi 
nutrintais, grubaus milo rūbais ir, kas svarbiausia, jos akys žvitriai 
lakstė į šalis. Visa tai nepanašėjo į Motinos ramų žvilgsnį, kurio Uvis 
iki galo neišlaikydavo. Tačiau moters balsas vistiek skambėjo 
panašiai. Ir būtent jos balsas. Nes žodžių tarimas stipriai skyrėsi. 
Taip kalbėjo žiemgaliai, ir jis iš pradžių paskirų Žodžių prasmės 
nesuvokė. Bet užtat iš balso gaidos aiškiai suprato, kad ji jam liepia 
valgyti, ir paėmė jos atkištą paplotėlį. 

Trys dienos, kaip jis buvo nevalgęs. Gert gėrė. Tačiau tik naktį, 
kai niekas nematė, prišliauždavo prie pasiekiamos balos. Bet 
maisto iš vokiečių rankų neėmė. Nei iš to vyresniojo Kercės, nei iš 
to skustu veidu, Bardo vadinamo. 

Paplotėlis trupėjo tarp jo stiprių dantų ir pažadino užgniaužtą 
alkį. Moteris padrąsinančiai nusišypsojo. 

- Tu neėmei, kai jie tau davė. Taip? 

- Neėmiau nieko... 

Žvitrios jos akys akimirkai stabtelėjo. Ji buvo jaunesnė už 
Medeiną, tačiau jos veidas buvo labiau raukšlėtas. - Kiek ilgai tave 
varėsi? 

- Tris dienas. Bet mano brolis pabėgo! Ir aš pabėgsiu... 

Moteris palingavo galvą, ir jos žvitrios akys akimirkai nukrypo 
vartų pusėn. Jie glaudėsi prie aukštos, iš dviejų sprindžių storumo 
pušaičių kamienų suręstos tvoros. Prie vartų, atsirėme į ietis, 
stoviniavo keturi sargybiniai. Už tvoros per tris kalvų keteras į visas 
puses buvo išdėstytos vokiečių kariuomenės palapinės. 

- Aš pabėgsiu! - atkakliai pakartojo Uvis. 

- Galir taip. Bet pirma turi pavalgyti. Nedaug turime, bet... Kiek 
tau metų? 

- Dešimt, - tarė Uvis. - Dešimt su puse, - pasitaisė. 

- Varge, koks jaunas. 

- Bet aš moku gerai joti. Ir stirną sumedžiojau. Aš pabėgsiu... 

Moteris jį tiriančiai nužvelgė. 

- Dešimties ir medžioji. Tai tu ne kaimietis... 

- Aš rikio Žybarto sūnus. 

Ji papurtė galvą ženklindama, kad nesupranta, ir Uvis pakarto- 
jo. 

- Rikio... - tarė ji ir apčiupinėjo Uvio palaidinę. Palaidinė buvo 
pajuodus nuo dumblo ir kraujo, ir Medeina būtų ja pasibaisėjusi. 
Tačiau tai buvo gerai išdirbtos elnio odos palaidinė, moters pirštai 
užčiuopė ir įvertino odos kokybę. Ji palingavo galvą, apsižvalgė ir 
nuleido balsą taip, kad vos girdėjai. - Atrodo, kad taip... Bet kad tu 
kvailas, rikio sūnau.. Jaunas ir kvailas. 

Uvis susiraukė. Jį niekas prieš tai kvailu nebuvo pavadinęs. 

- Tik kvaili giriasi. - Pridėjo moteris. - O kas, jei vokiečiai 
sužinos? Negali sakyt, kad esi rikio sūnus! Jokiu būdu... 

- Aš nesakiau. Aš nekalbu su jais. 

- Tu sakei man. O jei aš tave išduosiu? 

Šito Uvis nesuprato, ir tai matėsi išjo sumišusios veido išraiškos. 

- Jei pasakysiu vokiečiui, kad esi rikio sūnus. Tą jie norėtų 
žinoti... 

- Kodėl norėtų? 

- Sakiau, kad tu dar kvailas. Būtum įkaitas. Tavo tėvas turėtų 
jiems pasiduoti... 

- Tėvas nepasiduotų. - Jie prieš tai kalbėjosi beveik šnibždėdami, 
bet dabar Uvio balsas staiga pakilo. - Niekad jis nepasiduotų! 

Moteris prikišo jam pirštą prie burnos. 

- Oi, balandėli, jie žino kaip. Užtai geriau tylėt. Tylėt visai. 
Prižadi man, kad tylėsi? 

Uvis nekantraudamas truktelėjo pečiais. 

- Aš nesakau... 

- Niekam. Nei šitiems ten.. - Ji mostelėjo į susibūrusių moterų ir 
vaikų pusę. - Suprask gerai. Jei netylėsi, gali pražudyti savo tėvą. 
Supranti tai? 

- Tėvas nepasiduos! 

- Va, žiūrėk!.. - sušnypštė moteris. - Žiūrėk pro šitą plyšį. Ten, į 
kairę... Į pilies pusę, ant kalvos. Matai? 

Uvis prigludo prie tvoros. Šitoje vietoje rąstai buvo kiek plones- 
ni, tad, prispaudęs akį, galėjai apmatyti nemažą plotą. Priekyje 
vaizdą užstojo didoka palapinių eilė, į kairę kilo nuožulni kalva ir 
matėsi alebardom bei ietim ginkluotų pėstininkų. Iš tos pusės sklido 
dunksėjimai ir šauksmų aidai. Tai nuo šitos kalvos per gerą strėlės 
šūvio nuotolį ir prasidėjo pirmieji Mežuotnės pilies pylimai. 

- Kareiviai... - sužnibždėjo Uvis. 

- Žinoma kareiviai, - nekantriai tarė moteris. - Daugiau į kairę. 
Matai? 

Uvis pasitiebė, kad pasiektų vietą, kur plyšys buvo kiek platesnis. 
Atsivėrė naujas kalvos keteros sieksnis. Ir Uvis pamatė tai, ką 
moteris jam rodė. Ten stovėjo kartuvės. Keturi stulpai. Gana aukšti 
ir tarp jų trys skersiniai. Du iš skersinių buvo užimti. Nors nuotolis 
ir nemažas, bet Uvio akys skvarbios. Jis matė, kad vienas iš lavonų 
moteris. Ir jauna. Ilgi plaukai plaikstėsi apie liauną, virvės baisiai 
ištemptą kaklą. 

Jis krūptelėjo, ir iš to moteris nusprendė, kad Uvis pamatė, ką 
reikėjo. 

- Tai sūnus ir dukra Zerstakio... - sušnibždėjo jam prie ausies. - 
Vieno iš vadų Mežuotnėje. Jam sakė, kad pasiduotų, arba pakars 
juos. Pirma pakorė vieną... Dar palaukė. Kitą dieną kitą. Ar dabar 
supratai, ką jie gali padaryti? 

Uviui užgniaužė kvapą. Jis nebyliai palingavo galvą. 

- Supratai, tarp kokių papuolei? - šnibždėjo moteris jam prie 
ausies. 

Uvis suprato. Tiesa, dar toli gražu ne viską. 

Bet jis pradėjo suprasti. 

Pasiruošimai 


artoldas, kurį kiti vadindavo trumpai Bardo, buvo gana 
patenkintas. Likimas, kuris iš pradžių atrodė, kad jį 
nuskriaus, pasirodė ne toks jau blogas. Kai likimo ratas 
pasisuko toliau, pasirodė, jog jis nubaudė tuos, kurie per 
daug gviešėsi. Ne be reikalo Šventoji motina Bažnyčia godumą 
įskaito į didžiųjų nuodėmių tarpą. Galėjo ir Kercė, ir Henkė iš kalno 
sutarti viską dalintis lygiomis. Bet ne! To jiems nepakako. Vien 
todėl, kad jie ėjo priekyje ir užtat užklupo miegančiuosius, abu 
nutarė, jog belaisviai tenka tiktai jiems. 

Na ir štai. Tas susna Henkė neteko ne tik to savo drimbos 
belaisvio, bet ir vienos akies. Žinoma, to tai niekam Bardo nelinkė- 
tų, betjeijau kam verta akį prarasti, tai būtent Henkei. Toks priklus 
tipas, kad po visas Rygos jūreivių smukles pasidairęs, kažin arantrą 
tokį rastum. 

O Kercei irgi kažin ar išdegs. Visokių būna tų pagonių. Vienus 
pripratini, ir visai nieko. Beveik kaip žmonės. O kiti - tai kažkurio 
iš jų velnių paženklinti. Nedirbs, nors muštum juos kasdieną. Šitas, 
kad ir visai dar vaikas, bet atrodo iš tokių. Gali tai pagalvoti, jam 
į akis pažiūrėjęs. Akys tarsi ledas. Jei įmanytų, užmuštų pažvelgęs. 
Gerai, kad jis dar jaunas. 

Taigi. Tai išeina, kad jo balnas bus verčiausias. Tas mažiuko 
balnas iš tiesų nelabai kas, nors oda gera. Bet užtat to pabėgusio 
drimbos balnas jau kas kita. Mat Kercė tamsoje neįžiūrėjo. Nebūtų 
taip mikliai jam balną paskyręs. Pasirodo, jis net sidabru kaustytas, 
o oda tai pirmos rūšies. Matyt, tas žiemgalis kokį riterį apvogė ar 
ką nors panašaus. Bardo balną pirma aptepė dumblu, kad sidabro 
apkaustai per aiškiai nesimatytų, o kai pasiekė stovyklą, jį pakišo po 
šiaudais. Atsarga gėdos nedaro, o apie savo bendrų polinkį pasisa- 
vinti, kas tik neprikalta prie grindų, jis gerai žinojo. Toks jau jo 
amatas, kad susiduri su visom pasaulio silpnybėm. Mat, Bardo buvo 
akrobatas. Gebėjo vaikščioti rankomis, mokėjo kiek žongliruoti, o 
geriausiai jam sekėsi numeriai, kurie rėmėsi jo rankų ir pečių 
stiprumu. Bardo buvo tikras rygietis, gimęs ir augęs jos mūruose, 
ir Čia prisidėjo prie nedidelės akrobatų trupės, kuri vaidindavo 
Rygos aikštėse ir uosto krantinėje. Ne taip jau dideli pyragai iš to 
amato. Ką uždirba, tą senis Kroicvaldas ir prageria. Gerai dar, kad 
dukros jam ne viską pragerti leidžia. O kai visa kariuomenė 
patraukė į pietus prie Mežuotnės pilies, prisidėjo ir Bardo. Vistiek 

Rygoje beveik neliko publikos, kuriai būtų verta vaidinti. Bent jau 
nedaug liko tokių, kurie už tai pinigą mokėtų. O per apgulimus ir 
grobio šiek tiek gali kliūti, ir, jei elgiesi atsargiai, tai ir pavojaus ne 
taip jau daug. Pirmoji taisyklė paprasta - nereikia pulti pirmam. Jei 
tie saksoniečiai taip labai nori pakariauti už šventą tikėjimą ir 
užsitarnauti sau vietą Abraomo prieglobstyje, tai negražu jiems 
trukdyti. : 

Visgi iš taip toli žmonės atkeliavo... 

Susižavėjęs savo sąmojum, Bardo plačiai nusišypsojo ir nusp- 
rendė, kad pats laikas patikrinti, kokia pažanga daroma lauko 
virtuvėse. Iš lauko pusės prie užtvaros buvo pritvirtinti keli skersi- 
niai, tad jis be vargo galėjo užkopti iki pat viršaus. Kaip ir paprastai, 
galvijai buvo susispietę baloje, pietinėje dalyje. Atrodė gana vargin- 
gai. Išsiminkę toje baloje, kad nelabai ir plauko spalvą atskirti 
begalėjai. Kaip, beje, ir belaisvių. Jis apžvelgė sausesnėje aptvaro 
dalyje betūnančius žmones. Daugiausia moterys, ir ne iš jaunųjų. 
Dar antra tiek vaikų. Surado ir tą šviesiaplaukį, šaltom laip ledas 
akimis. Tas sėdėjo prisiglaudęs prie rąstų sienos, o šalia jo - 
tamsesnio gymio berniukas. Visgi neblogai atrodantis vaikas. At- 
kaklus, o vikrumo tai jam tikrai netrūko. 

Bardo užsilipo iki pat užtvaros viršaus ir pasistiebė. Dabar 
matėsi ir pamiškė, ir rūkstančių virtuvės katilų dūmai. Matėsi taip 
pat ne eilinis žmonių sujudimas. Tokios skubos ir išalkę kareiviai 
dėl karšto viralo neišvystytų. Ne, kažkoks kitas reikalas. Daugumas 
bėgo į stovyklos pusę. Iš miško išniro grupė raitelių ir, kiek tik 
arkliai įkerta, skriejo pylimų link. Dumblas tiško iš po arklių 
kanopų. Iš aprangos buvo aišku, jog tai vienas iš žvalgybon siųstų 
vyskupo būrių. 

- Viestartas!... - išgirdo, kaip jie šaukia prajodami. - Burkitės, 
Viestartas pasirodė... 

Bardo nusmelkė baimė, ir jis jautė, kaip sudrėko delnai. Kur jam 
dabar dingti? Iš miško tuoj gali pasirodyti Viestartas su visa 
kariauna, o jis ir dar keturi Kercės vyrai čia stovi tik menkas ietis 
tenusitvėrę. Jie penkiese prieš galas žino kiek kraujo ištroškusių 
pagonių. Tuo tarpu visa hercogo ir vyskupo kariuomenė spiečiasi 
prie pylimų... 

“Visgi permainingas likimas, ir nei už varioką nėra teisybės 
pasaulyje", - galvojo Bartoldas, kurį per pasirodymus Rygos tur- 

gaus aikštėje senis Kroicvaldas pristatydavo kaip “Bardo, stipriau- 
sią pasaulio akrobatą". 


Kitoje juos supančios užtvaros pusėje vyko kažkas svarbaus. 
Šitai Uviui ir visiems kitiems belaisviams netrukus paaiškėjo. 
Girdėjosi sujaudinti šūkavimai, prajojo būrys raitelių, o po to, 
pirma pilies pusėje, paskui ir toliau iškirstoje plynėje girdėjosi 
būgnų dunksėjimas ir šaižus trimitavimas. Sunerimo juos sau- 
gantys kareiviai. Mojuodami ietimis ir keikdamiesi, jie nuvijo prie 
vartų prisiartinusius belaisvius. 

Visi susispietė atokesniame nuo vartų kampe. Sargybinių įtam- 
pa persidavė belaiviams. Net mažesnieji vaikai nebeverkė. 

- Mežuotnės seniūnai išėjo tartis su vokiečiais... - aiškino žvitrių 
akių moteris. Uvis žinojo, kad ji nemažai suprato vokiškai ir 
klausydavosi, ką sargybiniai kalbasi. - Matyt, jie nori, kad pasiduo- 
tų. 

- Kas? Ar Mežuotnė? 

- Ne! - tvirtai užtikrino moteris. - Jokiu būdu. Kad vokiečiai 
pasiduotų... 

- Jie bėga!... Bėga nuo Mežuotnės!... - sujaudintu balsu suklykė 
prie tvoros plyšio prigludusi mergina. 

Ši žinia visus pritrenkė. Kas tik galėjo, visi pripuolė prie tvoros 
plyšių, ir nors sargybiniai prie vartų kažką piktai šūkaliojo, niekas 
nekreipė į juos dėmesio. 

- Bėga! Tikrai bėga! - pakartojo mergina. Šiaip ji tūnodavo 
prigludus prie tvoros, susisupusi veidą į skarą ir nieko nesakydavo. 
Dabar skara nuslydo iki pečių ir matėsi, kad jos kakta ir kairysis 
žandas buvo pamėlynavę nuo stipraus smūgio. Kažin, ar jai buvo 
suėję vos trylika, tačiau veidas atrodė taip, tarsi ji jau būtų spėjus 
pasenti. 

- Bėga! Bėga! - šaukė ir moterys, ir mažesnieji vaikai. Jauniau- 
sieji iš jų buvo vos ketverių. Jie buvo purvini, išverstom akim, o 
vienas sunkiai sirgo ir vos paėjo. Ir jį motina pakėlė prie tvoros 
plyšio. 

Prigludo prie rąstų ir Uvis. Iš tiesų, kiek galima buvo apžvelgti, 
matėsi, jog vokiečių kariuomenė būriais ir kuopom judėjo į miško 

pusę. Tačiau nesusidarė vaizdas, kad jie bėgtų. Nebent vyko koks 
planingas pasitraukimas. Tačiau, jei taip, tai traukdamiesi jie paliko 
ir palapines, ir nešulinius gyvulius, ir visą savo mantą užnugaryje. 

O dar netrukus tapo aišku, kad kariuomenė ir nesitraukia. Ji tik 
išsirikiuoja visoje apmatomoje erdvėje tarp užtvaros ir miško. Palei 
visas, mišką dalinai užstojančias, aukštumas stovėjo į juos nugara 
atsigręžusi kariuomenė. Daug jos buvo. Šiaip pro plyšius matėsi tik 
palapinės ir paskiri šen bei ten judantys būriai. Dabar pirmą kartą 
gyvenime Uvis regėjo tiek ginkluotų vyrų. Per visą vienos kalvos 
keterą ir taip pat per kitą. Jis pasistiebė taip, kad kampu užmatė dar 
ir kitą kalvą. Nejaukiai besiplaikstančios vėliavos matėsi ir ten. Tai 
visiškai pranoko jo vaizduotę. Prieš tai jis buvo įsitikinęs, kad tas 
daugmaž trisdešimties vyrų būrys, kuris sudarė Ventės pilies jotį, 
buvo didelė ir nenugalima kariuomenė. O čia gi jų buvo be 
skaičiaus. Ne dešimt, bet gal šimtą kartų daugiau, negu pajėgia į 
lauką išvesti Ventės pilėnai. Sudėjus vyrus iš Raktės, Aukaimio, 
Apuolės, Imbarės, Varnių ir kitų pilių, kurias tik pajėgė prisiminti 
Uvis, į krūvą, visvien toli gražu neprilygtų tam, ką jis matė per plyšį. 
Ir tai gi buvo dar ne viskas. 

- Nebėga, o stoja prieš Viestartą... - sušnibždėjo žvitrių akių 
moteris. Tačiau džiaugsmo nebuvo jos balse. - Bet tokia galybė... 

Uvis sugavo jos balsą užvaldžiusią neviltį. Įkišo ranką į kišenę, 
sugriebė ir suspaudė šventąjį titnago akmenį. Dabar nusivilti 
nebuvo galima. Kai už tvoros prasidės mūšis, jis bėgs į Mežuotne. 
Keturias dienas jis jau tyrinėjo juos supančią tvorą ir nusprendė, 
kaip tai reikia bandyti. 

Viestarto kariuomenės pasirodymas dar kartą sujaukė Saksoni- 
jos hercogo planus. Pagaliau atrodė, kad reikalai ėjo prie galo. 
Žinia, tai nebuvo ta triumfališka pergalė, kurios jis čia vykdamas 
vylėsi, bet po mėnesius trukusios alinančios apgulties ir pergalės 
samprata pasikeičia. Dabar būtų pakakę, kad tie pagonys apleistų 
savo ir taip jau sukežintą tvirtovę ir prižadėtų daugiau krikščionių 
nebepuldinėti. Tada būtų galima grįžti į Rygą ir keliauti atgal į 
gimtąją Saksoniją. Žinia, ne visi grįžtų, bet užtat grįžtančius lydėtų 
popiežiaus duotas nuodėmių atleidimas. O tiems, kurie krito prie 

šių pilies pylimų, kuriuos nukirto šitie nuožmūs tikėjimo priešai, 
tiems jau ir taip užtikrinta Dangaus karalystė. 

Pagaliau atsirado prošvaistė. Netrūko atkaklumo šiems pago- 
nims, tačiau atsirado visgi ir proto. Gavę iškilmingą hercogo 
priežadą, kad nieko jiems neatsitiks, Mežuotnės pilies seniūnai, 
visas jų būrys, išėjo tartis su hercogu prieš pilies pylimus. Ir štai, 
deryboms tejįpusėjus, atlėkė žvalgai su žinia, kad artėja Viestarto 
kariuomenė. 

Tačiau hercogas nesutriko. Kai padėtis to reikalavo, jis sugebėjo 
elgtis ryžtingai. Seniūnų išsekę veidai jam įtikinančiai bylojo, jog 
iš pilies gynėjų pusės ryžtingo antpuolio negalėjai tikėtis. Pakako 
tad palikti prieš pylimus tik rimtam mūšiui netinkančius vyskupo 
miestiečių būrius. Visą likusią kariuomenę, įskaitant ordino raituo- 
sius ir vyskupo arbaletininkus, jis įsakė kuo skubiau suburti ir 
išdėstyti dabar jau pakankamai išsiplėtusiame skynime pietinėje 
pilies pusėje. Taigi užsitęsusi apgultis jo kariuomenei išėjo į naudą. 
Pagonių kovojimo būdas buvo pritaikytas girioms ir pelkėms. Ten, 
kur jie galėjo priartėti nepastebėti, greitai užpulti ir greitai atsit- 
raukti. Nei sunkiai šarvuoti raitieji, nei glaustom eilėm kovojantys 
alebardininkai, nei tolesniais nuotoliais šaudantys arbaletininkai 
šitokioje kovoje neturėjo galimybės išvystyti savo persvarą. Tam 
reikėjo plačių laukų. Erdvės, kur galėjai apsiausti priešą, apšaudyti 
jįištolo, ir tada pasiųsti žemę drebinančias, sunkiai šarvuotų riterių 
eiles. O ilgoji apgultis kaip sykis šitą plačią erdvę ir sukūrė. Toli 
aplink Mežuotnę medžiai buvo iškirsti puolimo bokštų statybai, jais 
buvo užgriozdinti pilį supantys grioviai, nemažai jų prireikė ir 
didžiosios bombardos statybai. Krūmus sudegino mėnesius kūre- 
nami laužai. Per kelis varstus šis miškingas Žiemgalos kraštas tapo 
atviru, kalvotu lauku. 

Puiki tai buvo erdvė kariuomenės išdėstymui, ir dar prieš 
Viestarto kariuomenės pasirodymą hercogas sugebėjo saviškius 
išrikiuoti taip, kad Viestarto žvalgai, o netrukus ir visa kariuomenė 
išvydo jiems neregėtą vaizdą. Įjojus į miško pakraštį, kur bepaž- 
velgtum, ant kiekvienos kalvos keteros stovėjo ginkluoti vyrai. 
Plaikstėsi pulkų vėliavos, saulėje blizgėjo šarvai, tarsi miškas kilo 
į viršų tankiom eilėm sustojusiųjų alebardininkų ginklai. Iš miško 
išėjusieji žiemgaliai niekad didesnės nebuvo matę. Niekad nebuvo 
matę kariuomenės, išstatytos šitokioje plačioje erdvėje. 

Daugiau kaip dvi valandas kariuomenės stovėjo ir žiūrėjo viena 
į kitą. Viestartas pasiuntė į priekį keletą raitųjų būrių, stengdamasis 
pavilioti vokiečius žengti į priekį. Tačiau jie nejudėjo. Tik vieną kitą 
raitelį ir keletą arklių pakirto toli skriejančios arbaletų strėlės. Buvo 
akivaizdu, jog, norint pasiekt Mežuotnę, reikėjo pulti tiesiai į šias 
neįprastom spalvom žvilgančias eiles. 

Saksonijos hercogas į savo vyrų rikiuotę žiūrėjo kitom akim. Jos 
sparnų išdėstymas buvo per platus, ir, išskyrus tuos pakrikusius 
vyskupo būrius prie Mežuotnės pylimų, visiškai nebuvo užnugaryje 
atsarginių dalinių. Vietomis ant kalvų keterų testovėjo tik dvi eilės 
raitininkų, ir tos ne taip tankiai sustatytos. Jo visa kariuomenė buvo 
tarsi ant delno, o tuo tarpuliko neaišku, kokius pulkus slėpė miškas, 
prieš kurį dabar buvo išėję Viestarto kariai. O laikas tesėsi. 

Hercogas nekantraudamas apsidairė. Kadangi jo bombarda 
buvo visai sutriuškinusi Mežuotnės iškilius bokštus, iš čia tvirtovės 
net nesimatė. Atrodė, tarsi jo užnugaryje visai nieko nėra. Tik 
lengvai kylanti kalva, kurios viršuje stovėjo kartuvės. Kūnų jau 
nebebuvo. Prieš pat Viestarto pasirodymą jis buvo įsakęs juos 
nuimti. Susitaręs su seniūnais, juos būtų perdavęs palaidoti. Tačiau 
dabar jam kilo kita mintis. 

- Paruoškit žygūnus Viestartui... - tarė jis šalia stovintiems 
riteriams. - Arkliai jau pradeda pavargti. Ilgiau stovėti nebegalime. 

- Bet, šviesybe, jis jų neprisileis. - Ordino brolis fon Hartmanas 
turėjo patirties kovose prieš pagonis, ir jo teko išklausyti. - Lieps 
nukirsdinti tiesiai mūsų akyse. Nekalbės su jais iš viso. 

- Betjei grąžinam jų kritusius. Tie pagonys savo kritusius gerbia. 
Tokių žygūnų nelies. 

- Tas tiesa, šviesybe, - sutiko fon Hartmanas. - Jie tiki, kad kol 
kūnų nesudegina, tol jų vėlės nenukeliauja į dausas. Bet kad... Na, 
neturime... 

Jis nutęsė, nes atsakymas buvo aiškus. Po mūšio galėjai sudaryti 
paliaubas ir surinkti kritusių kūnus. Tačiau dabar kariuomenės dar 
vis stovėjo išsirikiavusios viena prieš kitą. 

- Turiu. Tuos ten.. - mostelėjo kartuvių link hercogas. - Kiek 
žinau, Viestartas juos net pažinojo. Bet skubėkim. Gerbiamas fon 
Hartmanai, sutiksi vadovauti žygūnams? 

Brolis fon Hartmanas šitos abejotinos garbės būtų itin mielai 
išvengęs. Tačiau dabar nieko kito neliko, kaip giliai nusilenkti. 

- Esu didžiai pagerbtas, jūsų šviesybe.. - sumurmėjo jis. 

Tyla, kuri įsivyravo už belaisvių užtvaros, tęsėsi ne valandas, bet 
amžius. Bent taip atrodė prie užtvaros prigludusiems, iš įtampos 
kvapą užgniaužusiems belaisviams. Užtvara buvo pastatyta drėg- 
noje dauboje, ir iš čia negalėjai matyti iš miško išėjusios Viestarto 
kariuomenės. Matėsi tik ant kalvų keterų išstatytos ir į juos nugara 
atsuktos vokiečių kariuomenės eilės. Miško pusėn pučiantis leng- 
vasvėjas plaikstė jų vėliavas, nusinešdamas į tą puse žmonių balsus 
ir arklių žvengimą. Tik kartkartėmis atsklisdavo metaliniai garsai 
ir būgno aidas. Pradėjo atrodyti, tarsi ta kariuomenė suakmenėjusi 
ir stovės ten amžinai. 

- Ar yra Viestartas iš viso?.. - po ilgo laiko suabejojo viena iš 
mergaičių. 

- Yra, tu kvaiše... - piktai subarė prie tvoros prigludusi moteris. 
- Ar tas vokietis ten stovėtų šiaip... Manai, kad tau pasirodyti 
išsirikiavo?.. 

- Bet kodėl nepuola? - tylesniu balsu tęsė mergina. 

Moteris neatsakė. Visus kankino ta pati mintis. Visi tuo pat metu 
ir laukė ir bijojo to neišvengiamo puolimo. 

Ypač nekantravo Uvis. Nors buvo vėsu, jis buvo nusivilkęs savo 
odinę palaidinę ir į kairės rankovės galą įrišęs kumščio dydžio 
akmenį. Akimis vėl ir vėl matavo juos supančios užtvaros aukštį. 
Nieko nepadarysi - virš penkių sieksnių, o palaidinė, ištiesus 
rankoves, tebuvo gal pusantro. Jis pats, ranką iškėlęs, siekė šiek tiek 
virš dviejų. Tačiau prie vartų buvo pritvirtinti skersiniai balkiai ir, 
ant jų pasistiebus, turėjo būti įmanoma mesti akmeniu nusvertą 
palaidinės rankovę taip, kad ji įstrigtų tarp dviejų rąstų. 

Tačiau nuo vartų nesitraukė sargybiniai. 

Paprastai jie stovėdavo tik su ietim rankose. Dabar buvo atsinešę 
skydus, tas plačiapetis, Bardo vadinamas, buvo prisijuosęs ir kardą, 
o barzdotasis Kercė turėjo ir krūtinės šarvus. Uvis juos stebėjo pro 
plyšį ir matė, kaip jie visi atsistojo ir išsitempė. Pasirodo, kad nuo 
kalvos, kur vėliavų buvo daugiausia, į jų pusę jojo du raiteliai. Tai 
negalėjo būti šiaip sau kareiviai. Vienas turėjo baltą apsiaustą su 
išsiuvinėtu kalaviju. Tai apie tokius pasakodavo Ventės pilies 
menėje. Kito apsiaustas mirgėjo piestu atsistojusiais liūtais, o ant 
šalmo puikavosi aukštos plunksnos. Abu buvo šarvuoti. Raiteliai 

netrukus prijojo ir stabtelėjo, nesiteikdami joti arti prie užtvaros, 
kur žemė buvo sutrypta į dumblą. Barzdotasis Kercė skubėdamas 
nuėjo jų pusėn ir Žemai nusilenkė. 

Tas su kalaviju ant apsiausto kažką jam kalbėjo ir mostelėjo į 
kalvą, į kurią Uvis vengė žiūrėti, nes ten stovėjo kartuvės. Kažką 
atsakyti bandė ir barzdotasis Kercė, tačiau atrodė, kad abu raiteliai 
nekreipia į jo žodžius dėmesio. Plunksnom pasidabinęs energingai 
mostelėjo ranka, kas turėjo nutraukti visas tolimesnes kalbas, ir 
pasuko arklį. Kercė vėl nusilenkė ir, atsisukęs į savo vyrus, jiems 
šūktelėjo. Uvio nustebimui, trys iš jų įbedė ietis ir nuėjo į raitelių 
pusę. Tiejau neskubėdami jojo kartuvių link. Stovėti liko tik vienas 
iš sargų. Ir tas, atsirėmęs į ietį, žiūrėjo savo tolstančių draugų pusėn. 

Reikėjo veikti dabar arba niekad. 

Apie vartus buvo kokios dešimties žingsnių ruožas, kurį peržen- 
gus, pasigirsdavo sargybinių šūkčiojimai. Dabar nebuvo kam šauk- 
ti, ir Uvis pribėgo prie pat vartų. Kaip ir visa užtvara, jie buvo suręsti 
iš daugmaž kojos storumo rąstų. Tik užtvaros rąstai buvo įleisti į 
žemę ir sutvirtinti iš lauko pusės, o vartų rąstams reikėjo stipresnio 
surišimo. Tai atliko trys skersiniai, kurių pirmasis buvo Uvio galvos 
lygyje. Įspraudęs pirštus į tarpą tarp užtvaros ir vartų, Uvis atsispyrė 
ir, įtempes jėgas, užkopė ant pirmojo skersinio. Kitoje pusėje 
sargybinis dar vis buvo atsisukęs į nujojančių raitelių pusę ir nieko 
nepastebėjo. Dabar reikėjo nutverti palaidinę už tuščiosios ranko- 
vės ir sukti ją lanku taip, kad akmeniu nusverta rankovė įstrigtų į 
rąstų tarpą vartų viršuje. Tada neišvengiamai ir dunkstels. Laimei, 
tuo metu kartu su jais uždaryti ir kitame užtvaros gale susispietę 
galvijai kažko sunerimo. Girdėjos bliovimas ir stumdymasis. Sargy- 
binis pasuko galvą į tą pusę, bet tuoj vėl atsigręžė. Galvijai jo 
nedomino. O tuo tarpu akmeniu nusverta palaidinės rankovė jau 
buvo įstrigusi. Uvis ranka per ranką, atsispirdamas į vartų rąstus, 
ropštėsi į viršų. Pačiame viršuje rąstai buvo kirviu nutašyti į 
smaigalius, tad atsiremti nebuvo kaip. Jis perkėlė vieną koją į kitą 
pusę, po to, nežiūrėdamas net kur pataikys, sukaupęs jėgas persis- 
vėrė per vartus. Įsikibo trumpam už vartų viršaus ir nuslydo žemyn. 

Kai atsitrenkė į žemę, sargybinis atsisuko. Slėptis čia nebuvo 
kur, be to, iki sargybinio tebuvo tik koks dešimt žingsnių. Uvis 
pašoko ir pilnu greičiu, kiek tik išgalėjo, pasileido Mežuomės 
pusėn. Nekreipė dėmesio, kad užpakalyje šaukia, net neatsigręžė. 


40 


Vežuotnės lemtis 


ohanes Kercė, Rygos žvakių meistras, pats buvo nustebin- 

tas savo poelgiu. Drąsiu jis savęs nelaikė, net kai buvo 

jaunas vyras, o dabar, kai namie prie pečiaus jau rikiavosi 

keturios dukros ir žilos gijos vis dažniau rodėsi šiaip tamsiai 
rudoje barzdoje, - tuo labiau. Per daug jau tų drąsiųjų buvo matęs, 
betysančių prie pilių sienų ir kovos lauke. Jei jau reikėtų save 
apibūdinti, jis būtų sakęs - apgalvotai atsargus. Pirma visada reikėjo 
padėtį apsvarstyti, atrinkti geriausią galimybę ir tik tada veikti. O 
jei kas kitas, ar garbės ištroškęs, ar nekantrumo stumiamas norėjo 
išsiveržti į priekį, tai tik prašom! Reikėjo tam suteikti kuo plačiau- 
sias galimybes. 

Tačiau šį kartą jis pasielgė ne visai pagal šituos nuostatus. Mat, 
ir nebuvo laiko apsigalvoti. Padėtis per daug staigiai kaitaliojosi. 
Pirma visi tarsi pametė galvas, pasirodžius Viestartui, o po to, kai 
hercogas išrikiavo kariuomenę, prisistatė ir pačio hercogo pasiun- 
tiniai. Buvo ten ir ordino atstovas. Ir, kai jie pareikalavo, kad jis 
pasiųstų savo vyrus atgabenti nužudytus įkaitus, atsikalbėti nega- 
lėjai. Gerai dar, kad leido vienam sargybiniui pasilikti prie užtva- 
ros. Turėjo kartu eiti ir Kercė, nes tas kilmingas saksonietis su liūto 
nuo raitelių, bet ir nuo savo vyrų. Ir gerai, kad atsiliko. 

Pirma, dar ne visai užlipus ant kalvos, iš Mežuotnės pusės 
pasigirdo neaiškūs triukšmai. Tarsi kovos garsai. Kercė stabtelėjo, 
ir pirmiausiai atsigręžė patikrinti, ar hercogo kariuomenė dar stovi. 
Iš tikrųjų kariuomenė stovėjo kaip stovėjus, ir palipus į kalvą, už 
rikiuotės matėsi miškas bei priešais mišką išėję Viestarto karių 
pulkai. Triukšmas iš Mežuotnės pusės nesiliovė, ir Kercė dirstelėjo 
į jo apsaugai pavestą, lomoje stovinčią užtvarą. Jis nusikeikė, 
patrynė akis ir pažiūrėjo vėl. 

Ne! Visgi akys nemelavo. 

Virš aukštųjų užtvaros vartų pirma matėsi iškišta koja, po to per 
vartų viršų persisvėrė ir vaiko figūra. Be abejo, niekas kitas, kaip tas 
prakeiktas žiemgaliukas, kurį jis sučiupo per paskutinį žygį. Vaikas, 
persliuogęs per vartų viršų, tik ttumpam nusitvėrė nusmailintų 
rąstu ir tuoj krito žemyn. Kad rupūžiokas būtų bent koją išsinarinęs! 
Bet ne! Tuoj pašoko ir net nesidairydamas pasileido į Mežuotnės 
pusę. 

- Laikyk! Tu kvaiša! Laikyk! - šaukė Kercė. Šaukė be reikalo, nes 
sargybinis buvo ne kurčias ir, išgirdęs už jo nugaros į žemę 
atsitrenkiantį kūną, atsisuko. Tačiau irgi tiesa, kad jis nebuvo iš 
greitai susivokiančių. Užuot užstojes jam kelią ar bent metęs ietį 
jam po kojų, kad tas sukluptų, jis irgi kažką šaukė. Per nuostolį 
atsklido kažkas panašaus į “Sustok! Negalima!", tačiau Uvis, žino- 
ma, nekreipė jokio dėmesio. Jis buvo stebėtinai vikrus vaikas ir jau 
sparčiai kirto kalvą, už kurios matėsi Mežuotnės priešpiliai. Nuo- 
tolis tarp jų buvo pakankamas, nors veido išraiškos įžiūrėti nega- 
lėjai, tačiau Kercė, ir jos nematydamas, puikiai įsivaizdavo, jog 
sargybinio išraiška apstulbusi. Jis gręžiojosi į užtvarą ir atgal į 
bėgančio Uvio nugarą ir akivaizdžiai negalėjo nutarti, kaip suderin- 
ti bėglio persekiojimą su jam patikėtų vartų saugojimu. 

O Kercė apsisprendė. 

Lėmė ne tiek aplinkybė, jog štai iš panosės pabėga jo nuosavybė. 
Ne tokie tai jau dideli pinigai, ir dėl to rizikuoti nebuvo verta. 
Tačiau dar nespėjus to tinkamai apsvarstyti, iš Mežuotnės priešpilių 
atsklido sustiprėjusi garsų maišatis. Dabar aiškiai girdėjosi šauks- 
mai, ir įtūžis buvo toks, kokį galėjai girdėti tik kovos lauke. 

- Vaikas prapuls... - dingtelėjo Kercei, nes Uvis bėgo tiesiai tų 
garsų pusėn. Toliau jis nesvarstė. Nekreipdamas dėmesio net ir į 
hercogo pasiuntinį bei ordino brolį, jis pasileido per kalvą, taikyda- 
mas taip, kad galėtų užkirsti begančiajam kelią. 

Amžius jau buvo ne tas, be to, Kercė dėvėjo krūtinės šarvus, 
šalmą ir buvo prisijuosęs nelengvą kardą. Viskas ne bėgimui, todėl 
pasiekęs kalvos keterą, jau sunkiai alsavo. Čia prasidėjo sutryptas, 
išmaišytas plotas, už kurio kilo Mežuotnės priešpilio pylimai. 
Toliau „už pylimų riogsojo ir didžiumoje sukežintos Mežuotnės 
tvirtovės sienos. Už pylimų dešinėje didžiulė apsvilusių rąstų krūva 
ženklino buvusius vartų bokštus. Supleišėjusių rąstų sąvarta, iš 
kurios kyšojo ir bombardos sviesti akmenys, atrodė net grėsmin- 
gesnė ir sunkiau įveikiama už prieš tai į aukštį šovusius bokštus. 

Visa tai Kercė jau daug kartų buvo matęs ir tai jo nedomino. Jo 
dėmesį kaustė dabar prieš akis atsiskleidusi drama, kuri vyko prieš 
didįjį, vartus saugantį žemės ir akmenų pylimą. Į tą pusę bėgo iš 
užtvaros iškopęs vaikas, o pačiame pylimo griovyje vyko beatodai- 
riškos, nuožmios žudynės. Iš tiesų, jos jau daugmaž baigėsi. Pylimo 
pašlaitėje rioksojo nukirsdintų Mežuotnės seniūnų kūnai, ir juos 

užkapoję knechtai plėšė nuo jų rūbus. Dar keli senyvi žiemgaliai 
gūžėsi griovio dugne ir, Kercei bežiūrint, buvo kirviais sukapoti. Jie 
bejėgiškai ir bergždžiai kėlė rankas prieš save, nes ginklų neturėjo. 
Iškilmingai hercogo duotu žodžiu jiems buvo pažadėta, kad jie 
išeina taikos deryboms ir kad nė viena pusė nebus ginkluota. Gal 
hercogo pasiuntiniai, kurie tam buvo paskirti, ginklų i ir neturėjo, 
bet ne jie seniūnus užpuolė. Žudynes vykdė iš Rygos padugnių 
surinktas būrys, kuris kovos metu netiko net užnugario apsaugai. 
Palikti vieni su beginkliais Mežuotnės seniūnais, jie pasidavė keršto 
ir grobio troškimui. 

Į pakalnę bėgti buvo kiek lengviau, ir Kercė, sunkiai alsuoda- 
mas, pasiekė pylimo kraštą. Tačiau vaikas pasiekė jį anksčiau. Iš tos 
pusės, iš kurios atbėgo jis, negalėjo matyti, kas dėjosi pačiame 
pylimo griovyje, bet pamatė artėjantį Kercę, ir, kad tas neužkirstų 
kelio, dar paspartino žingsnį. Kercė švokšdamas užsiruopštė ant su 
mėšlu ir krauju sumaišytos pylimos žemės. 

- Neliesk jo! Nedrįsk jo liesti! - sušuko užkimusiu balsu. Tik už 
dešimties žingsnių nuo jo vienas knechtas buvo nutvėręs vaiką už 
plaukų. Tas raitėsi ant žemės ir stengėsi spirti kojomis. Kitas, 
užsimojęs ietimi, taikėsi jį perdurti. Kercė buvo pripratęs koman- 
duoti, užtai jo balsas abu paveikė. Tas su ietim atsigręžė ir atsuko 
smaigalį Kercės pusėn. 

- Paleiskit tuoj! < įsakė Kercė. 

- Visus tuos šunis išskersim. Ir šitą... - sušvokštė ietį atstatęs 
knechtas. - Jei labai nori, tai ir tave. 

Ir būtent šitas jo žingsnis patį Kercę labiausiai nustebino. Aplink 
buvo gal trisdešimt su viršum kruvinus ginklus įsitvėrusių, keršto 
ir kraujo tvaiko apakintų vyrų, aplink riogsojo visų dvylikos seniū- 
nų kūnai. Kaip į tai bežiūrėtum, protingam žmogui reikėjo bėgti iš 
čia kuo toliausiai, tačiau Kercė žengė į priekį ir bežengdamas 
ištraukė kardą. Kirto tuo pačiu mostu. Kardas atbloškė atstatytą ietį 
ir perskrodė knechto dešinę ranką taip, kad perkirstoj vietoj 
subolavo sutriuškintas kaulas. Tas sukaukė iš skausmo ir sukniubes 
kaire ranka spaudė prie savęs krauju pasruvusią dešinę. Kercė 
atstatė kardo smaigalį tiesiai į antrojo knechto kaklą. 

- Paleist buvo sakyta... - sušnypštė jis. 

Antrasis knechtas puolė atatupstas ir iškėlė abi rankas maldau- 
jančiai prieš save. 

- Prašau ne... - šveplai išstenėjo jis. - Prašau.. 

Dabar visi žudynėse dalyvave atsisuko į Kercę. Kraujo svaigulys 
dar valdė juos, bet prieš šarvuotą karį jų ranka nekilo. 

- Pakart jus visus... - paniekinančiai metė Kercė. Prie jo kojų 
dabar tūnojo paleistas vaikas. 

- Einam... - tarė jam Kercė. Vaikas atsistojo, ir Kercė uždėjo kairę 
ranką ant jo peties. 

- Jis pagonis, kaip ir šitie šunys... - šaukė vienas iš vyrų. - Sukapot 
jį. Nukirst visus... 

Kercė pakėlė savo kruviną kardą į jo pusę. 

- Ateik... - tarė jis. - Pabandyk. 

Niekas iš vyrų bandyti nesiruošė, ir Kercė pasisuko į juos šonu 
taip, kad užstotų vaiką. Neskubėdamas užlipo iki pylimo viršaus. Iš 
čia matė, kad į žudynių vietą artėja ir hercogo pasiųsti pasiuntiniai, 
ir jo paties vyrai. 


“0 


-Visus išžudė? - Saksonijos hercogas klausė jau antrą kartą. Nors 
ir pirmą kartą buvo pasakyta pakankamai aiškiai, bet jam visvien 
buvo sunku tikėti. 

- Deja, taip, jūsų šviesybe... - pakartojo niūriu balsu ordino brolis 
fon Hartmanas. - Dabar turime kritusių Viestartui. Su kaupu... 

Hercogas pažvelgė į miško pusę. Ten dabar Viestarto kariuome- 
nės matėsi mažiau. Vyko kažkoks judėjimas. Raiteliai buvo pasis- 
tūmėję kiek į priekį, o lankininkų nebesimatė. 

- Atrodo, kad Viestartas traukiasi... - tarė hercogas. Jis atsiduso 
ir papurtė galvą. - O gal suburs pulkus miške ir puls iš kito šono. O 
gal... Nesuvokiu šito krašto ir karo. Mano garbės žodis buvo duotas 
ir išžudė... Kurie? 

- Trečiasis būrys, atrodo... Tas be vado. 

- Palaukit. Koks ten signalas? - Hercogas pasistiebė balne ir 
pasisuko į dešine. Toli ant kalvos, kuri ženklino kariuomenės dešinį 
sparną, matėsi signalinės geltonos-baltos vėliavos. Jos suposi lanku 
į miško puse ir vėl iškilo į aukštį. - Traukiasi ir dešiniąjam sparne. 
O kairėje per klampu. Tai atrodo, kad tikrai traukiasi. Pakart juos 
visus! 

- Kaip, jūsų šviesybe? 

- Pakart! Visus, kurie paniekino mano žodį. Atiduočiau juos 
Viestartui. Tegu daro, ką tinkamas. Bet atrodo, kad šiam kartui 
tikrai traukiasi... 

Dabar jau iš tiesų tai buvo sunku paneigti. Prieš mišką stovėjusi 
kariuomenė buvo akivaizdžiai sumažėjusi. Priekinėse linijose te- 
buvo likę lengvai ginkluoti raiteliai. Daliniai, kurie paprastai 
statomi į sparnus ir skirti apsiausti priešą. Kita jų paskirtis buvo 
dengti atsitraukimą. Vokiečių kariuomenės eilės, kurios kol kas 
stovėjo tarsi sustingusios, sujudo taip pat. Girdėjosi balsai, kažkur 
į dešinę tratėjo būgnai. 

- Šviesybe, patarčiau jums signalizuoti, kad nebandytų pulti iš 
paskos, - tarė brolis fon Hartmanas. - Miške bus pasala. Žinau tuos 
pagonis... 

- Jūs patys čia pagonys! - atšovė hercogas. - Iš tiesų blogesni už 
pagonis. Mano kariuomenė klauso įsakymų. Ne taip, kaip tos jūsų 
padugnės... 

- Teisingai sakote, jūsų šviesybe... - linktelėjo ordino brolis. Tai 
pripažinti jam buvo nesunku, nes žudynes atlikęs būrys priklausė 
vyskupo kariuomenei. - Ir teisingai liepiate. Bet turiu jums nedidelį 
pasiūlymą. Duokite jiems pasirinkimą. 

- Koks gali būti pasirinkimas? 

- Tarp virvės ir Mežuotnės puolimo. Jie žudė žiemgalius, tegu 
nuo žiemgalių rankos ir krenta... 

- Tos padugnės nepuls. 

- Tuos, kurie nepuls, ir pakarsim. 

Hercogas numojo ranka ir atsisuko į miško pusę. Jis apžvelgė 
likusius Viestarto pulkus. Dabar jau ir lengvieji raiteliai traukėsi 
medžių link. 

Atrodė, kad šį kartą buvo tikrai išvengta mūšio. 

Bet garbė prarasta. 


Ketvirtą dieną po to, kai Uvį grąžino į užtvarą, Mežuotnės pilies 
apgulimas pasibaigė. Pasibaigė, nes Saksonijos hercogas toliau 
atsisakė kariauti. Jo įsakymu buvo leista Mežuotnės gynėjų liku- 
čiams atsitraukti. 

- Žiemgaliai išėjo iš Mežuotnės. Su ginklais... - aiškino žvitrių 
akių moteris, kuri suprato vokiškai. Iš lomos, kurioje stovėjo 
užtvara, nieko daugiau negalėjai matyti, tad teko pasikliauti tuo, ką 
galėjo išgirsti iš sargybinių. - Jie laimėjo! Prieš tokią galybę... 

- Kad jie negyvi... - tyliai tarė Uvis. 

Moteris metė į jį nepatiklų žvilgsnį. Per visas tas dienas Uvis 
atsisakė kalbėti apie tai, ką buvo matęs už užtvaros. 

- Aš mačiau... Ten prie pylimo. Visi gulėjo kruvini. - pridėjo Uvis. 
- O Mežuotnės tai nėra iš viso. Tik apsmilkę rąstai.. 

Moteris atsiduso. 

- Nežinau, ką tu matei... Sargybiniai ruošiasi grįžti į Rygą, nes 
apgultis baigėsi... Sakė, kad žiemgaliai jau išėjo. 

- Jei išėjo, kodėl nepaėmė mūsų? Kas bus su mumis tada? 

Moteris suspaudė lūpas, ir jos akys sumirkčiojo. Ji nusišluostė 
ištryškusias ašaras. 

- Tu iš Žemaitijos... - tarė ji tyliai. - Jūs dar nesuprantat, koks tai 
priešas... 

- O kas bus su mumis? 

Ji paglostė jo galvą. 

- Gyventi reikia... - tarė ji. - Tie, kurie pasitraukia, galės kovoti 
vėl. Tik atmink, ką tau sakiau. Neprasitark, kas esi... Supranti? 

Uvis nebyliai palingavo galvą. 


Wažasis vergas 


irmoji Rygos vasara Uviui buvo pati sunkiausia. Tą vasarą 
jo pasaulis susiaurėjo tiek, kad ir pastumdėlis šuo Ventės 
pilyje turėjo daugiau teisių. Jam skirta erdvė apėmė tik 
laiptinę, kurioje miegojo, dulkiną arba po lietaus glitniai 
klampų, nedidelį kiemą ir kiemo gale išvietę, kurią reikėjo valyti. 
Darbo dienomis prisidėdavo šalia kiemo esanti žvakių dirbtuvė. 
Ten po dideliais, pajuodusiais katilais reikėjo kūrenti ugnį ir 
kūrenti jį taip, kad katiluose kaistantis vaškas bei lajus nesustingtų, 
bet ir nepradėtų burbuliuoti. Jei tik pasirodydavo smulkūs, siūlu 
kylantys burbuliukai, tuoj vienas iš Kercės gizelių jam sunkia ranka 
tvodavo per kuprą, ir jis turėjo lįsti po vašku varvančiais katilais ir 
žarstekliu išridenti įsiplieskusias malkas. Kol šitai išmoko, tą pirmą 
vasarą jam apsvilo antakiai, o vieną sykį buvo užsidegę ir plaukai. 
Gyvenimas jį greitai įtikino, kad už šito mažo pasaulio ribų jis 
išeiti negali. Nebūtinai, kad jo neleido. Per dieną nebuvo tam laiko. 
Vis kas nors jį šaukė, kur nors varė, kur nors reikėjo bėgti. Bet 
vakare, kai didžiajame Rygos katedros bokšte skambindavo varpai 
ir abu Kercės dirbtuvėse dirbantys gizeliai išeidavo į turgaus aikšte 
neva pasimelsti, tada galėjo išeiti ir jis. Nuaidėjus paskutiniam 
varpų dūžiui, Rygos vartai buvo sandariai uždaromi ir stropiai 
saugomi. Nei įeiti, nei išeiti iš miesto nebuvo įmanoma, o pačiame 
mieste, nors tuo metu jis jau ir buvo stipriai išsiplėtęs, tokiam kaip 
Uvis nebuvo vietos kur pasislėpti. Skarmalai, kuriuos jam aprangai 
skyrė šykščioji ponia Kercienė, jį žymėjo kaip vergą ir pastumdėlį. 
Ir ne tik skarmalai, jo susigūžę pečiai ir iš padilbų nepatikliai 
žvelgiančios akys sakė, jog štai čia eina pats niekingiausias spalvin- 
go Rygos miesto gyventojas, būtent - iš pagonių pagrobtas, prie 
vietos gyvenimo nepritapes pastumdėlis vergas. Palyginti su šitais 
vergais ir Rygos šunys, o ypač Rygos katės buvo kur kas geresnėje 
padėtyje. Jos galėjo sau kaitintis prieš saulę, ir niekas prie jų 
nesikabino. Jo atveju buvo visai kitaip. 
Tai giliai įsisąmonino Uvis gal trečią savaitę po atvykimo į Rygą. 
Tą vakarą jį buvo apkūlus ir nesuprantamais žodžiais išplūdus 
Kercienė. Grįžęs, jis susigūžė savo guolyje po laiptais ir matė, kaip 
abu gizeliai, kažką tarp savęs kalbėdami, praėjo šalia ir, išeidami 
į gatve, ne visiškai užvėrė duris. Lauke dar buvo šviesu, ir Rygos 
gatvių garsai dabar skverbėsi vidun. Nebuvo tai tas bauginantis, 
kraują stingdantis minios ūžesys, kuris jį pasitiko, kai jis su visa kitų 

belaisvių vora, surištas ir vos pavilkdamas kojas, pirmą kartą įėjo 
į Rygą pro didžiuosius vartus. Tiek žmonių ir tokių akmeninių mūrų 
Uvis nebuvo prieš tai regėjęs, ir jam atrodė, kad ant jo viskas užvirs. 
Ir tas minios staugimas ir tie vienas ant kito tarsi į begalybę sukrauti 
akmenys. Jam raibo akys, sukosi galva ir spengė ausyse. 

Dabar jį pasiekiantys garsai buvo visai kitokie. Dardėjo pro šalį 
vežimas, girdėjos žingsnių ir balsų šnaresys. Uvis nedrąsiai išėjo į 
gatvę. Tai buvo viena iš šalutinių, amatininkams skirtų Rygos 
gatvių. Supo ją dviejų, kartais trijų aukštų mediniai namai. Vienas 
pačiame gatvės kampe buvo net mūrinis. Uvis, beveik prisiglaudęs 
prie namų sienų, paėjo kokį dvidešimt žingsnių į tą puse, kurlink 
nuėjo ir gizeliai. Tarsi niekas nekreipė į jį dėmesio, jis norėjo eiti 
toliau, tačiau jį staiga apspito trys Rygos gatvių padaužos. Tik 
vienas jų buvo aukštesnis už Uvį, tačiau ir mažiausias iš jų jautėsi 
dešimt kartų pranašesnis. Čia buvo jų namai, o jis tik atgabentas, 
beteisis pagonis vergas. Uvis atsigręžė nugara į sieną, ir iš pradžių 
jie stabtelėjo. Matyt, juos sustabdė ryžtingas Uvio žvilgsnis, tačiau 
tas žvilgsnis juos ir supykino. Pats didžiausias iš jų priėjo artyn ir 
atkišo jam kumštį, tarsi duotų jį pauostyti. Uvis pasisuko į jo puse, 
tada kitas tvojo jam per nugarą. Uvis atsigręžė ir pabandė jam 
užkirsti, tačiau didysis pakišo koją, trečias pastūmė. Uvis sukniubo, 
ir tuoj pasipylė kumščiai ir spyriai į nugarą. Baisiausiai, kad jis 
sudribo į arklių mėšlu pasruvusią gatvę, vaikėzai juokėsi ir neleido 
jam atsistoti. Kvatojosi kumščiuodami vienas kitą, šokinėdami 
aplink, o vos tik jis pabandydavo keltis, vėl patirdavo smūgį. Galop 
didysis vaikėzas jam taip užlaužė ranką ir prispaudė koją, kad Uvis 
vos galėjo pajudėti. Tada vienas iš jų, net puse galvos mažesnis už 
Uvį, bet užtat storas ir tarsi obuolys žvilgančiais skruostais, atsisėdo 
ant Uvio nugaros ir vaizdavo, kad juo joja. 

Uvis verkė iš bejėgiškumo ir pykčio, ir kai jie jį pagaliau paleido, 
jis neatsigręždamas bėgo atgal į tą nekenčiamą, bet vistiek prieg- 
lobstį teikiančią Kercės namo laiptinę. Nieko daugiau nenorėjo, tik 
susigūžti savo guolyje, tačiau kaip sykis tuo metu pro šalį ėjo storoji 
Kercienė. Ji suraukė nosį, tarsi jai trūktų kvapo ir, šaukdama kažką 
apie nepakeliamą smarvę, išvijo jį laukan. Teko eiti į kiemo kampą 
prie išvietės ir nusiprausti parudusiu statinės vandeniu, kuriame 
buvo plaunami žvakių liejimui naudojami loveliai. Ne tik nusip- 
rausti, bet ir išskalbti savo draiskalus. Tą kartą jis grįžo pagaliau į 
jamskirtąlaiptinę šlapias ir, virpėdamas vakaro vėsoje, atsigules po 

laiptais ant pamestų skudurų, iš kampo ištraukė paslėptą motinos 
Medeinos Daubarui duotą titnagą. Glotnusis akmens kietumas 
paprastai jį nuramindavo. Sį kartą tai tik pabrėžė, kiek toli jis nuo 
namų ir koks jis bejėgis. 

Praėjo gerokai daugiau kaip mėnuo, kol jis vėl išdrįso išeiti į 
gatvę. 


Praėjus kuriam laikui, rudeniui įpusėjus, Uvis pradėjo suprasti 
jį supančių žmonių kalbą. Kaip tai įvyko, jam ir pačiam nebuvo 
aišku. Anksčiau žodžiai, kuriais kalbėjo jį pagrobę vyrai, o Rygoje 
ir visa Kercės šeimyna, jam atrodė tarsi vientisas garsų jovalas. 
Išsiskyrė nebent vardai, ir tai todėl, kad žmonės juos tardavo 
išskirtinai. Taip jis suvokė, kad laibasis, retadantis gizelis vadinosi 
Hansu, o tas šviesiais plaukais ir kiek paplota nosimi - Kunce. 
Suprato taip pat, kad vyriausioji, visada išblyškusi Kercės dukra 
vadinosi Beata. Kitų trijų mergaičių vardai jam painiojosi ir jo visai 
nedomino. Jos buvo dar vaikiškos, daug kikendavo, žvelgė į jį iš 
aukšto ir jų kalboje pasikartodavo žodis “heide". Bet vyriausioji 
buvo kitokia. Skyrėsi ji ir savo išvaizda, nes kitos seserys buvo 
kresnos ir panašėjo į motiną. Beata, nors tik vidutinio ūgio, buvo 
trapi ir liekna, tad atrodė aukštesnė. Jos oda buvo beveik perma- 
tomo baltumo, bet, svarbiausia, ji visai kitaip elgėsi su juo. Kai jie 
susitikdavo laiptinėje ar kieme prie durų, ji stabtelėdavo ir bandy- 
davo nusišypsoti. Jos šypsnys buvo siauras, kaip ir visas jos veidas, 
ir atrodydavo, jog ji nuolat atsiprašinėja. 

Per pirmus mėnesius Uvis jos draugiškumo nesuprato ir, pama- 
tęs tą atsiprašinėjantį šypsnį, pats nusisukdavo. Visi kiti nejautė 
jokio reikalo kreipti į jį dėmesį. Tik, kai reikėdavo ką nors atlikti, 
kartais net neatsigreždami jo pusėn, pamodavo ranka ir rikteldavo 
“kom" arba kartais ir “kom šnel". Tada reikėdavo viską pametus, 
galvotrūkčiais skubėti, nes kitaip susilaukdavo smūgių į kuprą. Iš 
pradžių jis net manė, kad tai jam skiriamas vardas, ir tik palaipsniui 
suvokė, jog tai žodžiai, kurie paprastai reiškė “ateik greičiau". Po 
kiek laiko jis pradėjo suprasti ne tik paskirus žodžius, bet ir kai 
kurias frazes. Zinojo jau, kai laibasis gizelis Hansas šaukė Kuncei, 
kai jam reikėjo daugiau vaško, kaip storoji Kercienė bardavo virėją, 
kai ta samdiniams skirtai sriubai nepagailėdavo didesnio mėsos 

gabalo. Daug ką pradėjo suprasti, o rudeniui baigiantis suprato jau 
didžiumą. 

Neišsidavė, kad supranta, ir šitai jam suteikė savotišką pasiten- 
kinimą. Kalbėti jam nereikėdavo, tad ir išsiduoti nebuvo progos. 
Niekas jo nieko neklausdavo. Tik liepdavo. Atnešk tą. Nuvalyk ten. 
Bėk čia. Pakurk ugnį. Jis taip ir darė. Bėgo ten, kur buvo pasiųstas, 
valė tai, ką jam liepė valyti, o kai niekas jo nekamantinėjo, tai 
tūnodavo kur prisiglaudęs nuošaliam kampe. Tokiais atvejais 
jausdavosi, kad jis yra tarsi nematomas. Jei žmonės ir ėjo pro šalį, 
jų žvilgsnis už jo neužkliūdavo. Jei jie kalbėjosi tarp savęs, tai 
kalbėjosi taip, tarsi būtų visai vieni. Jis tapdavo tada tarsi kažkoks 
neįvardintas žvėris, kuris iš miško tankmės seka viską, kas vyksta 
aplinkui. 

Daug ką buvo galima išgirsti šitaip. Ne viską jis suprato net ir po 
to, kai patys žodžiai tapo pakankamai aiškūs, be to, ne viskas jį ir 
domino. Iš Kuncės ir Hanso kalbų jis sužinojo,kad, jų nuomone, 
Kercė ne toks jau blogas šeimininkas, tačiau Kercienė tai šykštumo 
įsikūnijimas ir tikra ragana. Sužinojo daugiau, negu jam buvo 
įdomu, apie kaimynų dukras ir tarnaites, kurios ypačiai rūpėjo 
retadančiui Hansui. Įdomiau pasakodavo Kuncė, kai jis pirmadienį 
grįždavo į darbą. Jo brolis tarnavo vyskupo kariuomenėj, ir užtai 
jam rūpėjo įvykiai, kurie klostėsi už Rygos sienų. Uvis ypač 
įtempdavo ausis, kai buvo kalbama apie “heiden" maištus ar 
sukilimus. Šitaip jis sužinojo, kad dabar toli šiaurėje, Igaunijos 
krašte, vyksta didelės kovos. Igaunija! Tai buvo gi tas pats kraštas, 
apie kurį dainuodavo dainiai, kai jie pradėdavo giesmę apie jo 
senelį Žvelgotę. Žiauriųjų igaunių kraštas, kur moterų veidai tokie 
skaistūs, tarsi pienu plauti, o belaisviams, prieš nukirsdami galvas, 
pirma nupjauna nosį. Tai prieš tokius karius kadaise išvyko kovoti 
jo senelis Zvelgotė. Nerodė jiems tada pasigailėjimo žemaičiai ir, 
progai pasitaikius, igauniai atlygindavo tuo pačiu. Tad, pagal 
teisybę, jie turėjo būti priešai, tačiau dabar, kai Kuncė pasakodavo, 
kaip jie užpuolė vyskupo būrius ar kaip iš pasalų nužudė prekiau- 
jančius maldininkus, Uvis juos aistringai palaikė. Džiaugėsi dėl jų 
pasiekimų, krimtosi, kai buvo giriamasi apie iškovotas pergales 
prieš tuos “heiden". Nes šitas žodis vienijo ir tuos igaunius, ir 
nekrikštytus žiemgalius, ir kuršius. Visi jie, ta prasme, buvo pana- 
šūs į žemaičius. Visi jie buvo priešai šitų nekenčiamų vokiečių. 

- O manai, ar meistras prisidės prie vyskupo? - išklausęs apie 
didėjančias vyskupo kariuomenės bėdas, kartą paklausė Hansas. 
Uvis buvo prinešęs visą krūvą suskaldytų pagalių, tad galėjo 
pamažu kurstyti ugnį ir tyliai tūnoti. - Jei išvyks meistras, tai visai 
ėst negausim. 

- Nemanau, kad prieš žiemą, - samprotavo Kuncė. Jis skaptavo 
iš medžio lovelį, kuriame turėjo būt liedinamos šoniniams alto- 
riams skirtos žvakės. - Tiek jam ta boba dar neįkyrėjo, kad pultų į 
šaltį pas igaunius. O be to, dabar girdėt, kad ir danas tenai kariaut 
ruošias. Meistras atsargus, kol reikalai su danu nepaaiškės, nema- 
nau, kad kiš nosį. 

Uvis įdėmiai klausėsi. Ir jis nujautė, jog nors dabar reikalai ir 
nekokie, meistrui Kercei išvykus, jie galėtų dar pablogėti. Tačiau 
tas paminėtas danas jam visiškai nieko nereiškė. Gal tai kokia dar 
negirdėta pagonių gentis? 

- Okas tas danas? - paklausė Hansas, nors neatrodė, kad jis būtų 
tuo itin susidomėjęs. Mieliau jau būtų pakalbėjęs apie naują 
kaimynų tarnaitę. 

- Karalius. Bet ne mūsiškis. Jie su vyskupu nesutaria. Su ordinu 
irgi ne. 

- Tai pagonis prakeiktas. 

- Kad ne. Krikščionis, ir laivų turi. Tik tiek gerai, kad jis irgi 
igaunių mušt plaukia. 

- Aa... Na,tegu tada muša. - Hansas nuritino didelę apskustą 
žvakę per stalą ir atsilošė. - Bet, jei iškeliaus meistras, tai aš 
taikysiuos prie tos jo Beatos. Nors ir plona kaip šiaudas, bet žvalgosi 
mano pusėn. 

Kuncė nusispjovė. 

- Kad tu kvaišas pervisą pilvą, Hansai. Ji kaip šventas dūmas. Jau 
tavo pusėn tikrai nežiūri... 

- Ar tau žinoti. Ir nusišypsojo vakar. Reikia mokėt su tokiom. 
Prisitaikes prispausiu kur kampe, o kai grįš meistras, tai tiksiu ir į 
žentus... 

- Užteks bliuznyt... - nukirto jį Kuncė, ir jo balse jautėsi pykčio 
užuomazga. - Ji tikrai ne tavo makaulei. Nekišk nagų, nes nudegsi. 
O kad nusišypsojo - tai kad ji visiems tokia. Mačiau ir tam 
pagoniukui šypsos. 

- Eik jau... - paniekinamai nubraukė tai Hansas. - Nusiplepėjai. 
Kad ji savotiška, tai tiesa. Bet savo vietą gi Žino. 

Nepanaši į kitus 


au nuo pat vaikystės vyriausioji Kercės dukra Beata svajojo 

tapti vienuole. Įprastiniai vaikiški žaidimai ir triukšmas ją 

vargino. Nors ji gerai suprato, kad reikia mylėti tas už ją 

daug energingesnes seseris, kad reikia gerbti ir tėvą, kurio 
ilgais laiko tarpais nebūdavo namuose, reikėjo gerbti ir nuolat 
besibarančią motiną, bet vistiek ji mieliau juos visus būtų mylėjusi 
iš tolo. Kaip tai būtų įmanoma, jai paaiškejo, kai jį kartą paklausė 
motinos, ką daro tos baltais gaubtais apsidengusios moterys, kurios 
per mišias klūpojo visai arti katedros altoriaus. 

- Tai šventos vienuolės, - paaiškino jai motina. - Jos meldžiasi 
Dievui, ir niekas kitas joms nerūpi... 

Šitai Beatą ypačiai sudonfino. 

- O šiaip ką jos daro? Taigi namuose? - toliau klausė Beata. 

- Ką? - motina gūžtelėjo pečiais. - Irgi greičiausiai meldžiasi. 
Gyvena sau ramiai vienuolyne. 

- Ir joms nereikia žaist su seserimis? - iki galo norėjo įsitikinti 
Beata. 

- Tikrai ne, - užtikrino motina. - Niekas jų nevargina. 

Geresnį gyvenimą Beata sunkiai pajėgė įsivaizduoti. Po to su 
didele pagarba žiūrėdavo į oriai katedroje klūpančias vienuoles, o 
kai šiek tiek vėliau sužinojo, kad jei būsi pamaldi ir klausysi Dievo, 
galėsi ir pati tapti vienuole, ji tvirtai pasiryžo būtent to tikslo siekti. 
Bet iš pat pradžių ji susidūrė su nemenkais keblumais. Iš prigimties 
ji buvo nedrąsi, ir jai visų buvo gaila. Ką jai reikėjo daryti, kai atėjo 
kaimynė Freita, kurios vyras pernai mirė ir abu vaikai nuolat sirgo? 
Motina ją nusiuntė prie durų pasakyti, kad jos nėra namuose. Iš 
liūdnų frau Freitos akių Beata suprato, kad ji atėjo prašyti pagalbos. 
Beata stengėsi sulementi, kas jai buvo liepta, bet nieko neišėjo, ir 
ji rausdama nuleido akis. Kiek pastoviniavusi, frau Freita apsisuko 
ir lėtu žingsniu nuėjo, o Beata ilgai nedrįso pakelti akių. Netrūko 
ir kitų keblumų. Pavyzdžiui, kai, pasvėrus žvakes, vietoje pūdo su 
puse motina liepdavo jai užrašyti pūdą ir tris ketvirtadalius. Taip ji 
darydavo tik tada, kai tėvas būdavo kur nors išvykęs, o žvakės buvo 
skirtos kuriai nors iš aplinkinių bažnytėlių, kurios neturi padorių 
svarstyklių. Ne ką lengviau būdavo klausyti ir motinos žodžių apie 
tą šviesiaplaukį, liūdnai skvarbių akių žiemgalį berniuką, kurį iš 
paskutinio žygio parsivedė tėvas. Su juo bendrauti buvo uždrausta, 

be to, anot motinos, kalbėti su juo beprasmiška, nes jis nemokėjo 
jokios žmogiškos kalbos, tik kažkokius laukinių gargaliavimus. 

Tiesa, kad jis nekalbėjo, bet kad suprato, kas kalbama, jijau kurį 
laiką žinojo. Kiti šiuose namuose vis kažkur skubėjo, vis buvo 
užsiėmę savais reikalais, o Beatai likdavo laiko tyliai pasižiūrėti į 
viską iš šalies. Ir taip ji pastebėjo, kad tas šviesiaplaukis berniukas, 
bekrapštydamas iš ugniakuro pelenus, stabtelėdavo, kai tėvas 
užsimindavo apie įvykius mieste, kad jis pakreipdavo galvą, kai 
virėja, maišydama sriubą, tauškėdavo apie muštynes, matytas 
turguje. Ir iš jo akių buvo aišku, kad jis supranta. Ne kartą ji bandė 
atkreipti jo dėmesį ir užkalbinti, tačiau nesisekė. Jei ji pagaudavo 
jo žvilgsnį ir stengdavosi nusišypsoti, berniuko akys iš pradžių tarsi 
žybtelėdavo, bet tuoj nusisukdavo į šalį. Užtai, kai atsirado proga, 
ji pabandė jį užkalbinti kitaip. 

Buvo vakaras, ir jis stovėjo tarpduryje. Lauke krito pirmas 
sniegas, ir šiaip pilkas ir dumblinas jų kiemas dabar atrodė švarus 
ir šventiškas. Kaip kad būna su pirmuoju sniegu, atrodė, kad 
aplinka nutilo. 

- Gražu, ar ne? - tarė ji švelniu balsu. - Ar patinka tau? 

Berniukas krūptelėjo, buvo besigręžiąs, bet susivaldė. Jis toliau 
žiūrėjo į krintančias snaiges ir vaizdavo, kad žodžių nesuprato. 

- Klausyk, aš žinau, kad tu supranti, bet niekam nesakysiu, - tesia 
Beata. - Prižadu. Gražus sniegas, ar ne? 

Berniukas keletą akimirkų dar žiūrėjo į lauką, po to lėtai 
atsisuko. Jis pažvelgė tiesiai į ją. Jo mėlynos akys nemirksėjo, ir jis 
pritardamas linktelėjo savo šviesia galva. 

- Tu nebijok. Aš niekam nesakysiu, kad supranti, - pakartojo 
Beata. 

- Aš nebijau... - ištarė jis visai aiškiai. Atrodė, tarsi pats nustebo, 
išgirdęs žodžių garsus, ir trumpam šyptelėjo. 

- Kaip puiku! Tu moki kalbėti... 

Berniukas tvirtai papurtė galvą: 

- Ne... 

- Tai darišmoksi...- Beata nusišypsojo taip šiltai, kad buvo sunku 
atsispirti. - Ar nori išmokti? 

Šį kartą berniukas lėtai palingavo galvą. 

- Puiku. Mes pasikalbėsim, - užtikrino jam Beata. - Aš noriu tau 
dar daug, daug papasakoti. 

Po to, kai iškrito pirmas sniegas, Uvio gyvenimas tapo sudėtin- 
gesnis. Iki to laiko jis buvo visiškai vienas šitame svetimųjų pasau- 
lyje. Kai susigūždavo laiptinės kampe ir užsimerkęs stipriai sus- 
pausdavo delne motinos Medeinos įduotą titnagą, jis sugebėdavo 
pasijausti, tarsi vėl būtų Ventės pilyje. Atrodė, kad vėl išgirs 
Daubaro duslų juoką, sesers Gailės skardų balselį, kad vėl stebės, 
kaip iš po rūkyklos kamaros pamatų iššliaužia du žalčiai, ir vienas 
iš jų toks baltas kaip pienas, kurį jiems į dubenėlį įpildavo Junda. 
Šie atsiminimai jam atstojo tikrovę, o visa jį per dieną supanti 
aplinka buvo tarsi slogus sapnas, kuris... 

Tačiau dabar ta svetimoji aplinka vis atkakliau brovėsi į jo 
sąmonę. Pradėjo brautis per jį supančius garsus, kurie pamažu tapo 
suprantamais žodžiais. Iš pradžių tai jo neįjungė į šį svetimą 
pasaulį, tik sudarė galimybę stebėti jį iš šono ir pradėti suvokti jo 
prasme. Tačiau dabar ta laiboji ir nedrąsi Beata, kuri jam ir anksčiau 
nusišypsodavo, žinojo jo paslaptį. Žinojo, kad jis supranta ir kad net 
sugeba ištarti tuos prieš tai keistai skambėjusios kalbos žodžius. Tai 
reiškė, kad jis nebebuvo visai vienas. Kai Beata jam ką pasakodavo, 
iš nuošalaus stebėtojo jis tapdavo dalyviu. 

Praslinkus mėnesiui nuo tos dienos, kai ji užklupo Uvį bežvel- 
giantį į krintančias snaiges, šitas žinojimas vis dar liko jų paslaptimi. 
Dažniausiai jis ribojosi tik pasikeistais žvilgsniais, bet kai Uvis 
valydavo pelenus iš židinių arba kai per pietus šeimyna susiburdavo 
didžiojoje virtuvėje, pasitaikydavo, kad jie būdavo visai vieni. Tada 
Uvis turėdavo progos ne tik klausytis, bet ir pats kalbėti, ir, jo paties 
nustebimui, jam tai būdavo malonu. Ypač kai Beata pagirdavo jį už 
tikslų naujo žodžio ištarimą. Tam pasiruošdamas, jis stengdavosi 
įsiminti išgirstus jam dar nepažįstamus žodžius, ir pats vienas 
kartodavo tuos, kuriuos buvo kiek sunkiau ištarti. Pokalbiai buvo 
vienašališki, nes apie save Uvis beveik nepasakojo. Tik kartais 
praslysdavo viena kita užuomina. Beata nekamantinėjo. Jos akyse 
jis buvo pagrobtas žiemgalis vaikas, o tokių Rygoje buvo ne vienas. 
Be to, ji turėjo aiškų, jų trumpą laiką užimantį tikslą - ji norėjo Uvį 
išmokyti maldų. Iš pradžių Uviui tie į sklandžius, lengvai tariamus 
sakinius sudėti žodžiai nedaug ką reiškė. 

- Ir atleisk mums mūsų kaltes... - lygiu balsu tarė Beata. 

- Ir atleisk mums mūsų kaltes... - pakartojo Uvis. 

- Kaip ir mes atleidžiame savo kaltininkams. - Ji žvelgė į jį savo 
ramiu žvilgsniu ir laukė, bet Uvis tylėjo. 

- Kaip ir mes atleidžiame savo kaltininkams, - lygiu balsu 
pakartojo Beata. Jos akys buvo tokios švicšios, kad ir atspalvis 
nebuvo aiškus. Spalva, kaip skaidraus upelio vandens. 

Uvis suraukęs antakius galvojo. 

- Kas yra tie “kaltininkai"? 

- Sakiau tau, visi, kurie tau kenkė. 

- Visi? Ir tie, kurie mušė? 

- Ir tie. 

- Aš nesakysiu tada. 

- Bet tada neišmoksi maldos. 

- Aš ją moku, bet nesakysiu. 

Beata prikando lūpą. Šiaip ji beveik visada rasdavo išeitį nusi- 
leisdama, tačiau šiuo atveju ji nusileisti negalėjo. Tikslas buvo per 
svarbus. 

- Bet tada tavęs negalės apkrikštyti... 

Uvis papurtė galvą: 

- Aš ir nenoriu. 

- Bet tada tu būsi... Tu būsi, kaip visi. 

- Aš nenoriu. 

Tarta buvo kietai, ir Uvis nusigręžė. 

- Bet tu turi... Klausyk, o jei tave parduos? 

Tai buvo jų pokalbyje naujai iškilęs žodis, ir nors Uvis žinojo, ką 
jis reiškė, bet dabar nesuprato. 

- Kaip tai - parduos? 

Beatos ilgosios blakstienos suvirpėjo, ji gniaužė prijuostės kraštą 
ir jos skruostai sudrėko. Ji nesugebėjo meluoti nei sau, nei kitiems. 

- Užtat aš ir prašiau, kad tu išmoktum tą maldą... Nes... mano 
motina sakė, kad... - Ji sukūkčiojo ir nusisuko. Jos kaulėti pečiai 
trūkčiojo, ir Uvis jautėsi dėl to savotiškai kaltas. 

- Ką sakė tavo motina?.. 

- Ji nori parduot tave! Supranti! - tuos žodžius Beata ištarė 
beveik pašnibždom. - Ir tada išves tave iš čia.. 

- Parduoti? Kaip?...- paklausė Uvis. Nors dabar jis tikrai suprato, 
ką tas žodis reiškia, tačiau pritaikyti jį sau vistiek buvo sunku. 

- Ji taip sakė. O jei išmoktum maldas ir tave apkrikštytų... 

- Aš nežinau... - Uvis papurtė galvą, nes iš tiesų visa tai jam buvo 
per daug sudėtinga. Nors apie krikštą Beata jam ir aiškino, tačiau 
visvien daug liko nesuprantama. Negalėjo sau paaiškinti, kodėl, bet 
buvo tikras, kad Medeina tam nepritartų. - Aš tikrai nežinau... 

- Bet tu mokysies maldų? 

- Jei tu tikrai nori... 

- Ne tik aš. Kristus tikrai nori. Jis myli... 

Uvis trūktelėjo pečiais. Beata pasakojo jam ir apie Kristų, tačiau 
Uviui jis liko mįslė. Tarsi tai buvo Dievas, tačiau jis taip pat buvo 
prikaltas prie dviejų sukryžiuotų medžių. Šitai buvo sunku suprasti. 
Nors daug ką tame keistame pasaulyje suprasti buvo sunku. Tačiau 
su Beata bendrauti jam buvo tikra atgaiva, ir jei dėl to reikėjo 
išmokti keletą maldų, jis buvo pasiruošęs tai padaryti.. 

Pavasariui artėjant, meistras Kercė vis dažniau pagalvodavo, 
kad jau pribrendo laikas prisijungti prie vyskupo kariuomenės 
Igaunijoje. Per visą žiemą Rygą pasiekdavo nekokios žinios, bet 
pavasarėjant reikalai pamažu taisėsi. Ilgos apgulties išsekinti igau- 
niai pasitraukė iš eilės tvirtovių. Atrodė, kad po pergyventų žiemos 
sunkumų sukalbamesni darėsi ir danai. Na, o vyskupui dabar 
reikėjo pastiprinimų, nes rudenį išsiųsta kariuomenė buvo gerokai 
sumažėjusi. Tad atsirado proga ir, atvirai kalbant, Kercė jau kurį 
laiką jos laukė. Namuose gyvenimas visgi gerokai apkarto. Bėdų 
buvo su kaupu ir, kaip jis besiplūktų, žmona pasistengdavo, kad 
ramybės namuose nebūtų. Kaip ir reikėjo tikėtis, vos jis pranešė 
žmonai, kad fon Kelrodė kalbino jį prisidėti prie jo buriamos 
kuopos, plūstelėjo naujas aimanavimų srautas: 

- Nataip, žinoma... Iškeliausi, ir vėlviskas ant mano pečių... Tiek 
bėdų, tiek bėdų. Visos keturios dukros ant mano galvos! Ir kokia 
nauda iš to kariavimo? Tik grynos išlaidos! 

Kercė pritariamai palingavo galvą. Jis gerai žinojo, kad, tikrai 
tam pasiryžusi, jo žmona sugebėjo aimanuoti daug įspūdingiau. 
Šiuo atveju ji nepersistengė, nes iš tikro ir pati nebuvo taip jau 
nusistačiusi prieš. Gal net ir laukė jo išvykimo, nes tada namuose 
bus viena pati ponia. Tačiau pasakyti ką nors reikėjo. 

- Kad vyskupas apskelbė per bažnyčias. Reikia... Tikėjimą ginti. 

- Jau tik nepradėk man su tikėjimo gynimais. - Kercienė panie- 
kinamai sušvokštė. - Manes nėra ko mulkinti. Yra kas gina be tavęs. 
Kiti bent grįžta su nauda... 

- Berods gi parvežiau... Yra kas židinius išvalo. 

- Apie naudą kalbu! Tas tik duoną eikvoja, ir dar palauk, ką 
sužinosi! Pamatysi! O kai sakiau, kad reikia juo atsikratyti, tu kaip 
tas ožys - ne ir ne! š 

Meistras Kercė susiraukė. Iš tiesų, tas iš Žiemgalių krašto 
parvežtas berniukas jam sudarė keblumų. Vaikas buvo tarsi svei- 
kas, bet visgi labai savotiškas. Ar nenormalus, ar kažko kito jam 
trūko, bet tiesiog nežinojai, ką ir kaip su juo pradėti. Zvelgė į jį 
tokiom šaltom, bejausmėm akim, kad kiekvieną kartą, kai jis 
bandydavo su juo užmegzti kokį santykį, nieko doro neišeidavo. 
Atrodė, kadjis reaguoja tik, kai antjo šauki ar paspiri į užpakalį. Bet, 
antra vertus, parduot jį, kaip jau ne kartą siūlė žmona, jis nesiryžo. 
Jautė už jį atsakomybe, ir jam buvo savotiškai gaila. 

- Na, o dabar ir turi! Ar žinai, ką jis iškrėtė? Ar žinai iš viso? 

- Na? - Kercė kilstelėjo akis ir pažvelgė į žmoną. Ta laukė, kol jis 
atkreips pilną dėmesį. 

- Su Beata prasidėjo. Stai kas! 

Kercė stipriai sumirkčiojo. Perkūnas būtų galėjęs trenkti dar 
žiemai nepasibaigus, ir jis būtų mažiau nustebęs. Iš visų dukrų šią 
savo pirmąją, tokią nepanašią į kitas, jis mylėjo labiausiai. 

- Kaip?.. Apie ką kalbi? 

Kercienės platus veidas sunkiai nuslėpė pasitenkinimą, kad šį 
kartą sugebėjo jį nustebinti. 

- Va! Ir bus tau manes neklausyti! 

- Na, bet apie ką kalbi? 

Kercienė svariai palingavo galvą: 

- Užtikau... Nes jie slapukauja. Net ir nežinau, kaip ilgai jau. Bet 
čia prieš keletą dienų atsisėdau ramiai, buvau beveik užmigus. 
Nepastebėjo manęs, ir už tai viską išgirdau. Jie sau pasislėpę 
kalbasi... 

- Kalbasi? Tiktai kalbasi? - Kercė lengviau atsiduso. Žmonai 
pradėjus pasakoti, jam ir įsivaizduoti buvo sunku, apie ką čia 
šnekama. - Kad jis, atrodo, net kalbėti nemoka. 

- Ha! Sitkiek tu nusimanai! Tau ir stogas ant galvos galėtų griūti, 
kažin ar pastebėtum. Viskas ant mano pečių! Puikiausiai kalba! 

- Vokiškai? 

- Gal manai, kad Beata pagoniškai išmoko? Nors ta ožka aš per 
daug nesistebėčiau. Tiesiog kartais negaliu su ja! Na, žinoma, 
vokiškai. Ir kalba puikiausiai. Pati girdėjau. 

- Na, matai! Sakiau tau, kad jis nekvailas. - Tai patvirtindamas 
Kercė linktelėjo galvą. - Jau ir išmoko. Tam reikia guvumo! 

Kercienė nepatenkinta susiraukė. Iš šitos žinios ji tikėjosi išs- 
pausti kur kas daugiau. 

- Ir tau visai nesvarbu, ką tas prakeiktas pagoniukas su tavo 
dukra išdarinėja! Tau visiškai nesvarbu? Tau nesvarbu, apie ką jie 
ten sau kuždasi pasislėpę... 

- Kad tu man visvien pasakysi. Na, ką jie ten sakė? 

Meistrui teko valdytis, kad nenusišypsotų. Iš tiesų jam ši žinia 
buvo netikėtai maloni, nes parodė, kad jis neklydo. Kaip jis ir manė, 
vaikas buvo ne tik sveikas, bet ir gudrus. Reikėjo tik kantrybės ir 
laiko. Jis pažvelgė į žmoną, o ta dabar pati suspaudė lūpas. 

- Ji mokė jį maldų... - tarė trumpai. 

- Maldų? 

- Taip, taip! Maldų... Ta ožka įsivaizduoja, kad jį apkrikštyti 
reikia... 

- Na, matai! - Kercė padarė nedovanotiną klaidą, jis ne tik 
nusišypsojo, bet iš pasitenkinimo net kilstelėjo rankas. - Mano 
Beata... Na, ar ne puikus vaikas. Aš visą laiką žinojau... 

- Aš visą laiką Žinojau, kad tu kvailas per visą pilvą! - sušvokštė 

žmona. Ji buvo rimtai supykusi, ir tai aiškiai atsispindėjo jos balse. 
- Bet kad tiek kvaišas, tai dar nenutuokiau. Negi nežinai, ką tai 
reiškia? 
Meistras Kercė trūktelėjo pečiais. Pagalvojes jis suvokė, į ką 
žmona taikė. Apkrikštytų pagonių vertė buvo žemesnė. Pagal 
teisybę jų net negalėjai laisvai pardavinėti. Tiesa, jie privalėjo 
atidirbti tą kainą, kuri buvo už juos sumokėta, bet jei jie pabėgdavo, 
susigrąžinti buvo nelengva. 

- Ne. Jei būtumėm už jį didelius pinigus pakloję... 

- Sakau, kad tu kvaišas! Kad manęs neklausei ir dabar turėsi 
nuostolių, tai vienas dalykas. Bet ne svarbiausias. Jau pats laikas 
rimtai pasikalbėti apie tą mergšę. 

- Ką? Gal nori, kad ją išbarčiau už maldų mokymą? 

- Dieve, duok man kantrybės! Apie tavo dukros ateitį pasikalbėti 
reikia, štai kas! Ji užsispyrusi kaip devynios ožkos. Aš jau visai 
nesusitvarkau. 

- Ji vaikas dar. 

- Ji penkiolikos ir tikrai ne vaikas. Tai ir yra. Čia į ją žiūrėdamas 
seilę varvina tas tavo retadantis gizelis, čia ji slapukauja pakam- 
piuose su tuo pagoniuku. Aš jau nebegaliu. Užtenka ir reikia 
padaryti tam galą. 

- Na ką tu dabar, brangioji, pradedi... 

- Ne ką, bet būtina. - Jei jau meistras tarė “brangioji", tai 
Kercienė žinojo, kad yra jos viršus. - Gal tau šeimos garbė ir 
nesvarbu, bet aš tuo rūpinuos. Kitaip negaliu... 

- Brangioji, pati gi žinai, kad ne taip... 

- Deja, taip yra. Man rūpintis reikia. Daug apie tai galvojau ir 
manau, kad tiktų Holcmanas. 

- Holcmanas?... - sušnibždėjo meistras Kercė ir visai suglebo 
krėsle. Holcmanas buvo našlys. Šiek tiek j jaunesnis, bet ne tiek jau 
daug jaunesnis už jį patį. Kas teisybė, jis buvo vienas turtingiausių 
Rygos siuvėjų, jo dirbtuvėse triūsė gal net penki gizeliai. Tačiau, 
kad jo trapioji, jo gležnoji Beata galėtų būti atiduota į Holcmano 
rankas - apie tai buvo skaudu ir pagalvoti. Kaip visgi būtų gerai, jei 
jis jau būtų išvykęs su kariuomene į šiaurę! 

- Jis turi šešis gizelius dabar. Perka antrą namą. Plečia dirbtuves, 
- tęsė Kercienė. - Ir kas svarbiausia, jam jau siūlėsi į žmonas viena 
su kraičiu. Ir dar kokiu! Būtent Šuldhofo našlė. Bet jis atsisakė. 

- Tai gal žmogus nenori... 

Kercienė tik sušvokštė: 

- Kadangi tu, atrodo, nesugebi suprasti, tai aš tau paaiškinsiu. Tu 
turi dar tris dukras be šitos, žmogau. Tik metai, du ir kiekvienai 
reikės kraičio. O iš ko imsi, kad ubagas? Ojei šitą dabar galėtumėm 
padaryti ponia, tai ne tik išlaidų nebūtų, bet ir pagelbėtų. 

- Bet apie ką tu kalbi? 

- Kalbu užtat, kad žinau, - užtikrintu balsu tęsė Kercienė. - Jau 
tu nebijok, aš pasiteiravau. Jam pinigo per akis. Jis dabar nori 
jaunos, bet iš geros, gildijai priklausančios šeimos. Apsieitų ir visai 
be kraičio. Tik tiek, kiek reikia dėl akių. Štai kas. Ar tu supranti, 
kokia tai proga? 

Pinigais matuojant, tai be abejo, buvo proga. To negalėjo 
paneigti ir Kercė. O turint tokį žentą, neišvengiamai atėjus laikui, 
kai reikės kraičio kitoms dukroms, būtų iš kur pasiskolinti. Kercė 
stipriai papurtė galvą, vydamas šalin šitas žmonos peršamas pasa- 
lūniškas mintis. 

- Bet jis dvigubai už ją vyresnis. Ką sakau, jam per keturiasde- 
šimt. Trigubai! 

- Oi, tik nevaizduok man... Norėčiau žinoti, kokią tu parsives- 
tum, jei aš numirčiau. Tik kad tau neišdegs. Ir pinigo neturi, ir 
dukrų pilna... O Holcmanas - kitas dalykas. Ne tik pinigo turi, bet 
jis ir vyras geresnis. 

Šitai Kercę visgi užgavo. Negalėjai nuginčyti, kad Holcmanas 
turtingesnis, tačiau, kad šis už jį galva žemesnis, mirksinčiom akim 
ir pusiau praplikęs siuvėjukas būtų vyriškesnis! To tai buvo per 
daug... 

- O kiek jis yra kariavęs, ką? Kiek kartų jis gynė mūsų miestą ir 
tikėjimą?... Pasakyk man? 

Atsakymas buvo aiškus. Holcmanas buvo iš tų, kurie net ir nuo 
visuotinai privalomų šaukimų išsipirkdavo. Tai, žinoma, kainavo, 
bet Holcmanas galėjo sau tai leisti. 

- Aš ne apie tokį vyriškumą kalbu, - paniekinamai metė Kercienė. 
- Pabėga pirma pasitaikiusia proga ir badosi su pagonimis. Galas 
žino, ką ten dar išdarinėja. Kalbu apie tikrą vyriškumą. Šeimą reikia 
prižiūrėti, - štai kas. 

Šiuo atveju ji šiek tiek perpildė taurę. Kercė pašoko. Jei žmona 
būtų stovėjus arčiau, gal net būtų jai užkirtęs. 

- Nutilt! - sušuko jis. - Čia mano namai, ir aš to neapkęsiu, 
supranti! Tai aš uždirbu duoną, tai aš jus apginu... Kas būtų, jei visi, 
kaip tas siuvėjukas... Kuris... Kuris... - pyktis jam taip užgniaužė 
gerklę, kad pritrūko žodžių. Norėjo tik kuo greičiau iš čia išsineš- 
dinti. Jei niekur kitur, tai bent į tyrą orą. - Dieve, mano Beatos 
užsimanė! Nieko nebus, kol aš to nenuspręsiu, supranti! Supranti, 
ar ne? 

Kercienę taip nustebino vyro pykčio protrūkis, kad ji net susigū- 
žė. Kažką dar bandė atsakyti, tačiau balsui trūko įsitikinimo, be to, 
ir Kercė jos nebeklausė. Jis apsisuko ir, nepaėmęs net savo skrybė- 
lės, nubildėjo laiptais žemyn ir laukan į gatvę. Pakeliui vos nepar- 
vertė to baltaplaukio pagoniuko, dėl kurio visa šita velniava užvirė. 

Po šimts gauruotų velnių, galvojo jis, išpuolęs į gatvę, kai grįšiu, 
vistiek mane grauš, kol galvą išūš. Užtai reikia kuo greičiau susitarti 
su fon Kelrode ir išvykti su pačiu pirmuoju būriu. O dėl Beatos, tai 
nenusileisiu. Tegul ji pasiunta, bet nenusileisiu. 


63 


Didysis 
Rygos turgus 


ieste pavasariai būna kitokie. Bent šitas, pirmasis Uvio 
pavasaris nelaisvėje atrodė visai kitaip, negu tie, dabar 
taip toli į praeitį nuslinkę pavasariai prie Ventos krantų. 
Nors pavasarinė saulė kilo vis aukščiau, kol pagaliau 
ištirpdė ir pačius paskutinius, už mūrų pasislėpusius, pajuodusio 
sniego lopus, tačiau laiptinėje bei saulės vos kliudomame, purvina- 
me kiemelyje, atrodė, dar vis tūnojo žiema. Iš tiesų, kaip gizelis 
Kuncė pranašavo, meistrui Kercei išvykus į šiaurę, gyvenimas 
pasunkėjo. Maistas, kurio ir šiaip nebuvo per daug, dar suprastėjo, 
barnių ir smūgių į kuprą padaugėjo. Padaugėjo ir darbo, ypač kai 
Uvis jau negalėjo vaizduoti, kad nesupranta. Prie kitų darbų dabar 
prisidėjo ir lakstymas. Jei kam ko reikėjo mieste, o lauke lijo ar 
kaitino saulė, tai bėgt prisieidavo Uviui. Tačiau lietus niekis 
palyginti su visada pasiruošusiais muštynėms gatvių vaikėzais. 
Nepaisant visko, tokios užduotys jam beveik patiko. Pamažu 
pradėjo pažinti Rygą. Pirma tik tas dvi gatves ir skersgatvį nuo 
Kercės namo iki mėsininko kiemo, paskui ir šalutines gatves, o kai 
retadančiui Hansui padėjo nunešti žvakes į katedrą, susipažino ir 
su pačia Rygos širdimi - jo didžiuoju turgum prie katedros. 
Turgus jį pribloškė. Tiesa, jis buvo matęs minias žmonių per 
Mežuotnės apgultį ir per kelionę iki Rygos, bet turguje viskas buvo 
daug margiau. Iš pradžių sunku buvo visa tai apžvelgti,ir Uviui 
galva apsisuko nuo įspūdžių gausumo. Jie praėjo pro riestainių 
kirbinėmis apkrautus kepėjų stalus, pro eilėm išrikiuotus puodžių 
ąsočius, dešromis nukabinėtas mėsininkų būdas ir išdirbta oda 
kvepiančias balnių pašiūres. Tą kartą jie net nekliudė tos turgaus 
dalies, kur prekiavo siuvėjai, batsiuviai, auksakaliai, nekalbant 
apie visą už katedros esantį turgaus plotą, kuris buvo paskirtas 
ūkininkams. Ilgainiui, kai jis turėjo progos čia pakartotinai atsilan- 
kyti, tas pirmasis, margumu užgožiantis įspūdis, kiek išblėso, bet 
turgus visada liko jam įdomiausia Rygos vieta. Prisidėjo prie to ir 
aplinkybė, jog, pasiekus turgų, jau nebereikėjo baimintis, kad jį 
užklups koks vaikėzų būrys. Gatvėse, išskyrus pagrindinę, kuri ėjo 
į didžiuosius vartus, tai galėjo atsitikti bet kurioje vietoje. Tada 
reikėdavo arba bėgti, arba prisiglaudus kur į tarpdurį, šauktis 
pagalbos, o jei tos neatsirasdavo, tai belikdavo tik gintis. Vienam 
prieš kokius keturis ar tris tai buvo beviltiška, ir Uviui ne kartą teko 
grįžti namo stipriai apkultam. Turguje tai negrėsė, nes pardavėjai 

čia muštynių nepakeęsdavo, ir jei tik atsirasdavo koks maišaties 
kėlėjas, tuoj kildavo šauksmai, ir netrukus prisistatydavo ginkluoti 
vyskupo vyrai, kurie su triukšmadariais bematant susitvarkydavo. 
Turgų pasiekęs, galėjai eiti drąsiai, dairydamasis į išdėstytas 
prekes, o ne visą laiką žvilgčiodamas atgal. Be to, kadangi beveik 
visos pagrindinės Rygos gatvės vedė į turgų, turėjai platų pasirin- 
kimą kaip grįžti. Galėjai pasitikrinti pirma, kur kelias laisvas, o po 
to tereikėjo greitų kojų. Tas tai Uvis turėjo. Tad apsilankymas 
turguje tapo viena šviesesnių gyvenimo akimirkų. Beveik vieninte- 
lė, nes vos meistrui Kercei išvykus, Kercienė atsikvietė Beatą ir Uvį 
į kambarį, užsklendė duris ir, su dvigubai suvyta virve abu stipriai 
prilupus, uždraudė jiems tarpusavyje ir žodį ištarti. Daugiausia 
kliuvo Uviui, nes buvo akivaizdu, jog tatai Beatai labiausiai skau- 
dėjo. Kai motina mušė ją, Beata, sučiaupus savo siauras lūpas, 
tylėjo, bet kai ji virve perliejo Uvio plonais marškiniais dengtus 
pečius, Beata apsiverkė ir puolė motiną stabdyti. Deja, šiuo atveju 
tai Uviui nepadėjo, o tik padidino smūgių skaičių. 

Gyvenimas iš tiesų tapo dar sunkesnis, bet dabar Uvis nebebuvo 
visiškai vienas. Tos bendrai kenčiamos bėdos jį šiek tiek suartino su 
kitais Kercės namų gyventojais. 

- Kad ją pekla prarytų! Ta ragana man pusę denaro atskaitė... 
Kad jąvelniai nujotų!. - ne kartą keikėsi Hansas. Gizeliams mėnesio 
gale išmokėdavo nedidelę algą, bet meistrui išvažiavus, Kercienė 
rasdavo vis naujų priežasčių ją sumažinti. 

- Už ką šį kartą? - klausė Kuncė. 

- Sako, kad už sugadintą vašką. Prakeikta boba. Bet iš tiesų ji 
nekenčia manęs dėl Beatos, štai kas... 

- Ne tavęs vieno, - samprotavo Kuncė. - Pagoniuko štai dar 
labiau... 

Nors jie dabar žinojo, kad Uvis viską supranta, tačiau pokalbiai 
mažai tepasikeitė. Jei ką, tai keikdavo Kercienę dar sodriau, nes 
tam atsirasdavo vis naujų priežasčių. 

Hansas nusispjovė ant molinės aslos ir patrynė koja: 

- Kvaila boba... Bet jo tai nekenčia iš šykštumo. 

- Je. O tavęs už tai, kad tu toks gražus, ar ne? 

- Nemanyk. Jau buvau prisigretinęs prie Beatos. Dar truputis, ir 
būčiau prisijaukinęs. Bet kad dabar jos ir į kiemą neišleidžia. Šiaip 
pamatytumėt. 

Uvis gerai žinojo, kad šiuo atveju Hanso vaizduotė toli pranoksta 
tikrove. Iš tiesų Beata jo nemėgo ir pačiam Uviui tai buvo keletą 
kartų pasakiusi. Tik, kad ji nemokėjo niekam būti atšiauri. Net 
retadančiui Hansui. Bet jis tupėjo prie vašką kaitinančių katilų, 
pamažu kurstė ugnį ir tylėjo. 

- Tau vaidenasi, - tarė Kuncė, kuris buvo panašios nuomonės. - 
Jai kažin ar išvis vyrai galvoje. Atrodo į šventąsias taikos. 

- Aa... Bet tik už tai, kad tikras vyras jos nepamaigė! Jei progą 
gaučiau, išdulkėtų jai tas šventumas, - Hansas taip plačiai nusišyp- 
sojo, kad buvo matyti, jog trūksta dviejų dantų. Juos Hansas buvo 
prarades muštynėse dėl aludininko dukters, kuri gyveno Benedik- 
tinų skersgatvyje. 

- Sapnuok sau sveikas, - numojo Kuncė. - Per tas mergas tu ir 
likusius dantis prarasi. 

- Kam man čia tų dantų reik. Vistiek putrą be mėsos duoda. O 
putrai užteks, - jis atsisuko į Uvį. - O kaip ten namuose? Ar matai 
Beatą iš viso? 

- Nedaug. Ji tik praeina per laiptinę. Bet jai kalbėt neleidžia. 

- Ir ji nekalba? 

- Ne, - papurtė galvą Uvis. Šį kart jis sumelavo. Beata vistiek 
surasdavo progą persimesti keliais sakiniais, o kartais net ir patik- 
rinti, ar geraijis moka maldą, kuri prasidėjo nuo “Tėve mūsų". Buvo 
pradėjusi jį mokyti ir ilgesnę, tačiau tas sekėsi gana sunkiai. 

- Tai matai, - samprotavo Kuncė. - Vargšei Beatai irgi ne pyragai. 
Gerai tik, kad meistras turėtų grįžti netrukus... 

Hansas pastebimai atkuto: 

- Duok Dieve. Kitaip nusprogtumėm nuo tos miežinės putros. Ar 
girdėjai ką iš brolio gal? 

- Ne. Bet jau du mėnesiai, kaip išvyko, - Kuncė baigė skaičiuoti 
katedros šoniniams altoriams skirtas žvakes ir sudėjo jas į krepšį. 
- Na, o kas dabar labai norėtų tas žvakes nunešti zakristijonui? 

Kuncė apsižvalgė, nes jis jau žinojo, kad Uviui šis darbas suteikia 
atgaivą. Jei būdavo daug darbų dirbtuvėje, tai susigundydavo iš jos 
pasprukti ir Hansas. Tačiau šiuo metu darbai nespaudė. 

- Tegu laksto pagoniukas, - numojo ranka Hansas. - Tik žiūrėk, 
kad tau žvakių nesumaltų tie vaikėzai... 

Uvis pašoko ir nusibraukė pelenus nuo marškinių sterblės. 

- Kad jie katedros žvakių neliečia, - užtikrino jis. - Aš jiems 
sakiau, kad nedrįstų. 

Šitai buvo teisybė. Kartą tie gatvės pramuštgalviai jį prirėmė prie 
sienos, kai jis nešė žvakių krepšį. Sukruvino jam nosį, apdaužė 
šonkaulius, bet žvakes paliko ramybėje. Tos buvo skirtos vyskupo 
katedrai, ir net Rygos gatvės padaužos tai mokėjo gerbti. 


LŽ 
0 


Daug nuostabaus irvis naujo galėjai pamatyti didžiajame Rygos 
turguje. Šį kartą jam ypač pasisekė. Pirma, pasisekė išvengti 
Odminių gatvės pavartėse jo tykojančių vaikėzų. Jis praslinko jų 
nepastebėtas beveik iki gatvės galo, ir tik tada pasigirdo sutartinis 
švilpimas. Uvis davė savo kojom valią, ir nors jį apsunkino žvakių 
pilnas krepšys, sėkmingai pasiekė pirmas turgaus būdų eiles. Tik 
tada atsisuko iš paskos bėgančių vaikėzų pusėn. Šį kartą jų buvo 
keturi, įskaitant ir ilgšį strazdanotu veidu, kuris buvo jų vadas. Jie 
jam pagrūmojo ir ženklais parodė, kad grįžti taip pigiai nepasiseks. 
Tačiau apie tai bus galima pasukti galvą vėliau, o dabar Uvis 
skubėjo atsikratyti žvakėmis. Tereikėjo pasibelst į katedros zakris- 
tijos duris, jas atiduoti, ir jis buvo laisvas. Hansas buvo taip supykęs 
ant Kercienės, kad jis nieko jai nesakys. O tai reiškė, kad jis galėjo 
pasidairyti po turgų bent gerą valandą. 

Uvis pasuko tiesiai į šiaurinį turgaus aikštės kampą prie Šv. Jono 
bažnyčios. Prieš keletą dienų girdėjo, kaip virėja pasakojo, jog 
būtent ten vyksta kažkokie, kaip ji išsireiškė, “juokingi pasistaipy- 
mai". Iš tiesų, jau iš tolo ten matėsi nemažas būrys žmonių, ir 
atrodė, kad jie visi žvelgė į viršų. Pakėlė akis ir Uvis, ir visiškai 
apstulbo. Visai aukštai, beveik tokiame aukštyje, kur nuo bažnyčios 
stogo atsiskyrė šv. Jono bažnyčios bokštas, jis pamatė moterį, kuri 
tarsi niekur nieko ėjo ore. Šiaip jis minioje laikydavosi atsargiai, 
tačiau šitai prašoko jo vaizduotę, ir jis bent trumpam pamiršo 
atsargumą. Darbuodamasis alkūnėmis, visa savo jėga jis brovėsi į 
priekį, kol prasispraudė į pirmas eiles. Iš čia tereikėjo pažvelgti 
beveik tiesiai į viršų, kad kuo aiškiausiai pamatytum tą taip 
stebuklingai ore vaikščiojančią moterį. Iš arti žvelgiant pasirodė, 
kad visa tai daug nuostabiau, negu jis iš pradžių nutuokė. Jis jau 
buvo pasiruošęs tai priimti už stebuklą. Bet ne, jokio stebuklo čia 

nebuvo. Moteris ėjo ne oru, 0 aukštai virš galvų ištempta virve. 
Virvė suposi, ir moteris suposi kartu sujair nieko nebodama, žengė 
į priekį. Ji stabtelėdavo , net pamodavo iš apačios į ją spoksantiems 
žmonėms, o paskui kuoramiausiai, statydama vieną koją prieš kitą, 
ėjo toliau. Uvis žiūrėjo į viršų, išsižiojęs iš nustebimo, kol ji 
neskubėdama pasiekė šv. Jono bažnyčios bokštą. Ten buvo pasta- 
tytos aukščiausios kopėčios ir, žmonėm plojant, ji vikriai nusileido 
žemyn. Kopėčias palaikė ir jai padavė ranką plačiapetis, marga 
odine striuke apsirengęs vyras. Jie abu atsisuko į žmones, ir tada 
Uviui teko nustebti dar kartą. Nes pasirodė, kad vyrą jis gerai 
pažino. Tai buvo tas pats, kuris su Kerce ir tuo baisiuoju Henke 
užklupo juos Lielupės miškuose. Vadino jį tada Bardo. 

Dabar jis atrodė visai kitaip. Jo odinė striukė buvo susiūta iš 
didelių įvairiaspalvių lopų, ir jis dėvėjo skrybėlę su per petį 
nusvirusia plunksna. Be to, jis visai kitaip žvelgė į žmones. Ten prie 
Mežuotnės jis atrodė paniuręs ir nedaug tesiskyrė nuo kitų, čia jis 
šypsojos, lankstėsi susispietusiai miniai ir plačiais rankų mostais 
pristatinėjo kitus trupės narius. Ir pristatyti buvo ką. Kita gražiai 
apsirengusi mergina sugebėjo išmesti vienu metu į orą pirma tris, 
o paskui ir penkias lėkštes. Lėkštės skraidė žemyn, aukštyn, viena 
per kitą, atrodė tuoj, tuoj susidurs ar bent nukris ant žemės, bet 
paskutinę akimirką jos vikrios rankos jas pagaudavo ir akim 
neįžiūrimu mostu išmesdavo vėl. Po to Bardo, nusiėmęs savo 
plunksnuotą kepurę, kartu su plonu senyvu vyru ėjo apie žmones, 
otie mėtė skrybėlėn pinigų. Jei būtų turėjęs, būtų metes ir Uvis, tik, 
žinoma, apie tai nebuvo jokios kalbos. Vaidinimas tesėsi. Senyvas 
vyras, kurio vardas buvo Kroicvaldas, pasirodė esąs stebėtinai 
lankstus ir juokingas. Jis mokėjo, patrynęs pirštus, iš rankovės 
ištraukti pinigą ar nosinę. Paskui buvo įnešti narvai su spalvotais 
paukščiais, kurie turėjo kumpus snapus, ir vienas kranksėjo tarsi 
vokiškai. Dar buvo ilgomis ausimis nedidelis pilkas arkliukas, kuris 
atrodė nevisai kaip arklys. Viskas buvo nuostabu, ir Uvis bespokso- 
damas visai pametė laiko matą. 

Skambino jau vakarinėms maldoms, ir turguje Žmonių ėmė 
retėti. Uvis buvo prasispraudęs iki pat šv. Jono bažnyčios mūrų, nes 
čia, pasilypėjus ant pamatų, galėjai dar geriau matyti. Bardo ir kiti 
trupės nariai jau kraustė savo mantą, o Uvis dar vis laukė, gal ką 
naujo parodys. Bet tada kažkas stipriai patraukė jį už kojos, ir nors 

Uvis stengėsi užsikabinti pirštais už plytų sienos, nuslydo ir nusib- 
rozdino kelią. Uvis atsigręžė - čia pat stovėjo tas strazdanotas ilgšis, 
už jo dar keli jo sėbrai. Ilgšis patenkintas šiepėsi. Bepigu buvo 
įžūliai elgtis, nes vyskupo kareiviai čia tvarką palaikė tik iki 
vakarinių varpų. Buvo laikoma, kad po varpų visai Rygai metas eiti 
melstis, o jei ne visi šito klausė, tai vyskupas nejautė reikalo tokių 
ginti. 

Bėgt nepabėgsi, iš dar stoviniuojančių kelių turgaus moterėlių 
irgi pagalbos nesitikėk. Uvis panarino galvą, kad taip lengvai 
neužtrenktų į lūpas, pakėlė kumščius ir prisiglaudė prie bažnyčios 
mūro. Jei pultų vienas, kad ir didesnis, būtų dar ne taip blogai. Jis 
buvo vikrus ir pats mokėjo kirsti kaip reikiant. Tik bėda, kad šitie 
niekad taip nesimušė. Vienas lįsdavo iš kairės, ir vos Uvis pabandy- 
davo smogti jo pusėn, kitas tvodavo iš užpakalio. Galop jį partrenk- 
davo ir tada, be kumščių, gaudavo ir kojų spyrių. 

Pirma puolė kresnas, už Uvį vyresnis vaikėzas, kuris pats nelabai 
kreipė dėmesį į smūgius. Uvis jam trenkė kumščiu į žandą, ir tas 
susverdėjo, bet tada iš šono Uviui trenkė ilgšis. Gerai, kad už 
nugaros buvo bažnyčios mūras ir galėjai atsiremti, kitaip jis būtų ir 
pargriuvęs. Vėl, panarinęs galvą, pirmyn brovėsi kresnasis. 

- Ei! Kiek jūsų reikia prieš vieną? - pasigirdo balsas iš šono. 
Kresnąjį vaikėzą tai sutrikdė, ir Uvis, pasinaudodamas proga, kirto 
iš peties. Pataikė tiesiai į nosį. 

- Po vieną! Po vieną! - įsakmiai kartojo per pasirodymą ir tada 
prie Mežuotnės girdėtas balsas. Plačiapetis Bardo sugriebė už 
peties ilgšį. - Ko jūs čia visi kaip skėriai?.. O tu tai dar ir didesnis. 
Ko mušat? 

- Kad jis pagonis, - bandė teisintis ilgšis. Vienas iš jo bendrų, kaip 
Uvis anksčiau pastebėjo, pats bailiausias, jau atsitraukė tolyn. 

- Prakeiktas pagonis, - pridėjo kruviną nosį suspaudęs kresnasis. 

- Bet nereikia visiems.. Negražu taip. - Bardo buvo nusiėmęs 
savo spalvotą striukę, tad neatrodė taip iškilmingai. Stumtelėjo 
ilgšį į šoną ir priėjo prie pat Uvio. - Ei... Tai tas! Nejaugi? 

Uvis vis dar stovėjo prisiglaudęs mūro ir žvelgė iš padilbų. Bardo 
parodė ranka, kad reikia kilsterėti veidą. 

- Tas! Pažįsti mane? 

- Pažįstu... - sumurmėjo Uvis. 

- Na, matai. Paaugęs ir net kalbėt išmokęs. Pamanyk tu man. Tai 
ko jie tave čia apipuolė? 

- Jie visada taip, - Uvis tai sakė nei skųsdamasis, nei tuo 
stebėdamasis. Toks jau buvo gyvenimas, į kurį jis čia pateko. Tačiau 
Bardo tokių taisyklių nepripažino. 

- Na, kaip čia dabar? - jis atsisuko į vaikėzus. - Škac iš čia, ir kad 
jūsų daugiau nematyčiau... Dinkit! 

Bailusis jau buvo apsisukęs, kūrė į šoninę gatvę. Kiti trys 
susižvalgė, ilgšis mostelėjo ranka, ir jie, pabrėždami, kad tai daro 
tik todėl, kad suaugęs jiems liepia, lėtai atsitraukė. Kresnasis dar vis 
laikė suspaudes nosį. 

- Matau, kad paaugai... - tarė Bardo ir, pats sau pritardamas, 
palingavo galvą. - Ir net kalbėt moki. Arviską supranti? O koks tavo 
vardas? 

- Suprantu... 

- O vardas? 

- Uvis. 

- Šitaip. Ir vis dar pas meistrą Kercę? 

- Jo dabar nėra. 

- Žinau, kad nėra, - Bardo pažvelgė į skersgatvio pusę, kurį dabar 
pasiekė vaikėzai. Jis patrynė savo šviežiai apskustą smakrą. - Kad 
būtų meistras, eičiau jam pasakyti apie tuos ten. Bet nėra. Ir ko gero 
ilgai nebus. 

- Sakė, kad grįš. Grįš greitai. 

- Negrįš, - užtikrino Bardo. - Bent jau greitai tikrai negrįš. Tai tu 
negirdėjai? Šiandien šauklys apskelbė po visą turgų. Danai sumušė 
vyskupo kariuomenę ir paėmė belaisvių. Meistras Kercė jų tarpe. 


9 
Motina ir duktė 


ol meisteris Kercė buvo uždarytas danų valdomos Talino 

pilies rūsiuose, teisėta jo namų galva tapo Kercienė. Ji 

dabar buvo visiška šeimininkė. Ir šitai tuoj patyrė Beata ir 

gizelis Hansas. Hansui buvo nedviprasmiškai pasakyta, 
kad, jei jis ir toliau nerodys jai tinkamo nuolankumo, jį paprasčiau- 
siai atleis. Tai būtų reiškę, kad jam tektų išvykti iš Rygos, nes gildijos 
taisyklės neleido priimti iš kitų miesto dirbtuvių atleisto gizelio. 
Tėvo nelaisvė dar lemtingiau atsiliepė Beatai. Motina dabar turėjo 
teisę viena spresti jos likimą, ir jai griežtai pareiškė, kad ji pažadėta 
meistrui Holcmanui ir privalo ruoštis vestuvėms. 

Uviui iš pradžių didelio skirtumo tarsi ir nebuvo. Kercienė buvo 
užsiėmusi kitais reikalais, ypač dukters vestuvių planavimu. Bet kai 
reikėdavo ką pakumščiuoti ar išlieti tulžį, nepamiršdavo ji ir Uvio. 
Liko jam visos prieš tai užkrautos pareigos, bet dabar vis dažniau 
jį išsiųsdavo tai vienu, tai kitu reikalu į miestą. Neretai dėl to 
tekdavo ir papildomai nukentėti. Kad ir kaip jis besistengdavo 
skubėti, mieste visvien atsirasdavo pagundų, kurios atimdavo 
laiko, ypač jei pasitaikydavo proga aplankyti turgų, ir jei ten tuo 
metuvaidindavo Bardo su saviškiais. Tada jis kartais visai užsimirš- 
davo, ir kai grįždavo, Kercienė būdavo taip įsiutusi, kad kumščių 
nepakakdavo. Išsitraukdavo suvytą virvę ir keikdama prižadėda- 
vo, kad rytoj, jei ne greičiau, jį parduos pirmam pasitaikiusiam 
odminiui ar šiukšlių išvežiotojui. 

Vienas kartas iš tiesų nemelavo. Į namus atėjo aukštokas, 
gunktelejęs vyras, kurio drabužiai dvokė prarūgusiu kvapu, o 
rankos buvo šiurkščios ir paraudonavusios. Uvį pašaukė į viršutinę 
svetainę, ir vyras, keistai susiraukes, liepė jam apsisukti. Tada 
priėjo, pačiupinėjo ranką ir liepė išsižioti. Paėmęs jį už smakro, 
pasižiūrėjo jam į dantis. 

- Stiprus jaunuolis ir gerai išmokytas, - stebėtinai švelniu balsu 
aiškino šalia stovinti Kercienė. - Vokiškai kalba gerai. Aš jį dažnai 
į miestą siunčiu... 

- Kad ne jaunuolis, o vaikas dar, - murmėjo vyras. 

- Kur gi. Jis keturiolikos metų. 

- Atsiprašau, gerbiamoji ponia. Gal dvylikos? 

- Tikrai ne. Bet jei ir taip, tai dar labiau paaugs. Vis nauda. 

- Bet, gerbiamoji ponia, ne už tokią kainą... 

Jį tada išsiuntė laukan ir dėl kainos matyt nesutarė. Kercienė 
keletą kartų po to dar grasino, kad jį parduos, bet pirkėjų daugiau 
neatvyko. Kodėl taip buvo, jam išaiškino viską geriau suprantantis 
Kuncė. Vieną dieną jis pusiau pašnibždom pranešė žinią, jog iš 
Talino pas vyskupą atvyko delegacija ir atvežė sąrašą belaisvių, 
kuriuos siūlė išpirkti. Meisteris Kercė buvo jų tarpe. 

- O garbė šventam Jonui ir Baltramiejui!.. - apsidžiaugė Hansas. 
- Jei atvyks meistras, gal dar bus galima išgyventi. 

Kaip ir Kuncė, jis dabar kalbėjo prislopintu balsu, kad neišgirstų 
už dirbtuvės durų. Uvio jie nesivaržė, nes ir Hansas turėjo pripažin- 
ti, jog nuo Kercienės Uvis nukentėdavo daugiausiai. 

- Nesidžiauk dar, - perspėjo jį Kuncė. - Kaina atsakanti. O kas tau 
sakė, kad Kercienė mokės? 

- Na, bet už vyrą! Nejaugi nemokėtų? - Vos ištaręs tuos žodžius, 
Hansas pats suprato, kad turi ir atsakymą: - Bet kad teisybę sakai.. 
Prakeikta ragana! Ji dabar žūt būt pasišovus Beatą apvesdinti. Ojei 
grįžtų meistras, neleistų. Bet palauk, vyskupas išreikalaus pinigus! 

- O kaip išreikalaus, jeigu ji sako, kad neturi? A? Va paklausk 
pagoniuko, kiek buvo atėję pirkėjų jo pasižiūrėti praeitą savaitę? 

Hansas žvilgterėjo į Uvį, o tas, nieko nesuprasdamas, patraukė 
pečiais. 

- Buvo toks prieš dvi savaites. O po to nė vieno. 

- Taiva. O prieš dešimt dienų atėjo sąrašas iš Talino. Jei parduotų 
pagoniuką, tai negalėtų vyskupui verkšlenti, kad nė grašio neturi. 
Kad vos maistui užtenka. Užtat dabar ir neparduos. 

- Prakeikta boba... - sušvokštė Hansas. - Suės ji mus visus. Suės 
gyvus, kad nė kauliukų neliks. O tą savo dukrą tai labiausiai. 

Kurį laiką Beata dar ieškojo galimybės perkalbėti motiną ar bent 
išmaldauti, kad vestuvės būtų atidėtos, tačiau tai pasirodė visai 
beviltiška. Nepadėjo ir viešai reiškiamas priešiškumas būsimam jos 
vyrui. Iš tikrųjų nedaug ji turėjo ir galimybės tą priešiškumą 
išreikšti. Kartą ją pašaukė į svetainę ir ten supažindino su praban- 
giai apsirengusiu neaukštu vyriškiu, kuris vadinosi meistras Holc- 
manas. Jis turėjo minkštas rankas, primerktas, tankiai mirkčiojan- 
čias akis ir keistokai aukštą balsą. Po to jį pasodino pagarbioje 

vietoje už stalo, kur šiaip sėdėdavo tėvas. Jis mandagiai linkčiojo 
į motinos ir jos pusę, oriai siurbčiojo jam pasiūlytą vyną ir tuo 
aukštu balsu pasakojo apie jo perkamą, netoli pačios katedros 
esantį, triaukštį namą. Jo nuomone, nors kaina buvo ir pasibaisė- 
tina, bet vieta tokia, kad geresnės sunkiai rasi, o šiek tiek jį 
perstačius, tai vistiek bus puikus namas. Nedaug tokių kitų Rygoje 
ir esama. | 

- Puikus, puikus, - pritarė motina ir, atsisukus į Beatą, su šypsena 
paklausė jos nuomonės. Beata kiek sutriko. Šiaip jos nuomonės 
motina nesiklausė, ypač prie svetimų. 

- Kad prie katedros, tai tikrai gerai, - nedrąsiai išsitarė Beata. Ji 
tai sakė nuoširdžiai. 

Gera gyventi visai netoli bažnyčios, kad galėtum be vargo užeiti 
pasimelsti ir iš ryto, ir vakare. Motina išgirdusi tiesiog nušvito. 

- Matot, - sakė ji, - mergaitė sužavėta, ji visai sužavėta. Kitos 
tokios geros vietos visoje Rygoje nerasi. 

- Na, pažiūrėsim, pažiūrėsim, - siurbčiojo vyną meistras Holc- 
manas. - Jei patinka, tai gal ir ta pasibaisėtina kaina ne per aukšta. 

Tik po, to kai meistras Holcmanas išėjo, ir kai vakare motina 
pareiškė, kad būtent jis bus jos vyras, ji suprato to pokalbio reikšmę. 
Taiją visai pribloškė. Tai visiškai nesiderino su jos ramaus gyveni- 
movienuolyne svajone. Nepažįstamas, daug senesnis ir atstumian- 
čiai savimi patenkintas vyras, kažkoks svetimas namas, svetimi 
tarnai - visa tai jokiu būdu netilpo jos galvoje. Jei tėvas būtų buvęs 
namuose, jis to neleistų. Tuo Beata tvirtai tikėjo. Prieš išvykdamas, 
tėvas buvo atėjęs į jos kambarį ir daugiau nei valandą sėdėjo ant 
lovos krašto, glostydamas jos plonas rankas. Tada ji jam papasakojo 
apie savo vienuolyno svajonę, ir jis prižadėjo, kad, kai grįš, 
pasistengs šitai sutvarkyti. Bet dabar tėvas buvo belaisvis, kažkur 
toli šiaurėje, o kai Beata motinai išsitarė apie stojimą į vienuolyną, 
ji pasižiūrėjo , tarsi į netekusią proto, ir tvirtai pareiškė, jog tai 
visiškai neįmanoma. Kad tai kvaila mergaitiška svajonė, kurios 
reikia kuo greičiausiai atsikratyti. Jei pasitaikė pačio dangaus 
duota proga tapti viena turtingiausių Rygos ponių, tai taip ir turėjo 
būti. Jei Dievas jai skirtų kelią į vienuolyną, tai tikrai nesiųstų tokio 
pasiturinčio ir puikaus vyro kaip meistras Holcmanas. Tereikėjo 
jam užtai karštai padėkoti, atsimenant, kad ji privalo klausyti savo 

motinos,kuri apie jokius vienuolynus nei mažiausios užuominos 
girdėti nebenori. 

Neliko tad kitos išeities, kaip pabėgti iš namų ir paprašyti 
prieglobsčio vienuolyne. Beata turėjo miglotą supratimą, jog tai 
įmanoma padaryti, tačiau kaip tai atlikti, reikėjo sužinoti. Ir niekuo 
negalėjai pasitikėti šiuose namuose. Seserys dar buvo per jaunos ir 
be to, plepios, virėja ir tarnaitė bijojo motinos ir jai pataikavo, o 
dirbtuvėje dirbančių gizelių privengė ji pati. Liko tik tas visų 
užguitas, šviesiaplaukis berniukas. Juo pasitikėti buvo galima, apie 
tai Beatai abejonių nekilo. Ir ne tik pasitikėti, jis buvo galvienintelis 
šiuose namuose, kuris stengės ją užjausti. Kai ji, nutykojus progą, 
jam pasakojo apie Kristų ir mokė kartoti maldų žodžius, jis įdėmiai 
klausėsi ir savo ruožtu paklausė, kodėl ji šiom dienom tokia liūdna. 
Beata bandė paaiškinti apie Holcmaną ir kaip labai ji norėtų įstoti 
į vienuolyną. Uvis tada pažvelgė į ją ramiom, giliai mėlynom akim 
ir paklausė: tai kodėl ji neįstoja į tą vienuolyną? 

- Aš... Aš... - Beata sumišo ir stengėsi surasti priežastį. - Mat, 
motina... Ji neleidžia, ir... 

- O tėvas ar leistų? 

- Tėvas? O taip. Tėvas leistų. Jis tikrai nelieptų tekėti už to 
bjauraus Holcmano. 

- Tai netekėk... - rimtai tarė berniukas. - Pabėk iš čia. 

Beata jau anksčiau svajojo apie tai, tačiau jai nelengva buvo 
pradėti rimtai tokią išeitį svarstyti. Uvio žodžiai ją padrąsino. Tada 
ji pasiryžo ieškoti progos. Reikėjo laukti, kol motina ilgesniam 
laikui išeis į miestą. Geriausiai tam tiko metas, kai ji eidavo pas 
Holcmaną. Nuspėti, kur ji keliauja, nebuvo sunku, nes ji tokiais 
atvejais ypatingai pasipuošdavo ir dažniausiai, prieš išeidama, 
pasišaukdavo Beatą, nutarus dar kartą jai paaiškinti, kokia ji 
laiminga, kad meistras Holcmanas teikėsi prašyti jos rankos ir kad 
turi tokią motiną, kuri, nežiūrint dukros nedėkingumo, vistiek 
deda visas pastangas pasiruošti vestuvėm. 

Štai ir pasitaikė proga žengti pirmą mažą žingsnį. Reikėjo 
sužinoti, koks vienuolynas ir kokiomis salygomis ją sutiktų priimti. 
Nors ji kaip reikiant visų sunkumų nesuprato, bet nutuokė, kad be 
tėvų sutikimo bus nelengva. Į didįjį, netoli katedros išsidėsčiusį, 
benediktinių vienuolyną ji eiti nedrįso. Didieji vartai į vienuolyną 

ne tik saugojo taip iškilmingai atrodančias, juodai apsigaubusias 
vienuoles, bet ir užvėrė kelią ten patekti norintiems. Tačiau buvo 
kitas, daug kuklesnis, netoli Mėsininkų vartų prie pat Rygos sienos 
prisišliejęs vienuolynas. Ji buvo kelis kartus praėjusi jo molio 
drėbtą tvorą ir siaurus, paprasto medžio vartus, kurie buvo ne 
didesni už jų namo duris. Tik geležinis kryžius virš vartų ir 
neaukštas koplyčios bokštas, kuris matėsi iš gatvės, rodė, kad čia, 
už tos aptrupėjusios sienos, pasislėpęs vienuolynas. O gal svarbiau- 
sia buvo tai, kad virš tų vartų ir tiesiai po geležiniu kryžium kabėjo 
nedidelis varpelis. Nuo varpelio buvo nutiesta virvė ir jos galas 
buvo lengvai pasiekiamas. Atrodė, kad jis tik ir laukė, kad kas nors 
patrauktų ir pasiprašytų įleidžiamas vidun. 

Kai Beata patraukė, varpelis sutintiliavo švelniu variniu garsu, 
ir po kiek laiko vartų durys atsivėrė. Į ją pažvelgė baltu vienuolės 
apdaru apsivilkus, kokių penkiasdešimties metų moteris. Neklau- 
sė, ko ji nori, tik pasveikino ją, pagarbindama Jėzų Kristų, ir 
pakvietė į vidų. Pervedė per nedidelį kiemą į kuklaus dviejų aukštų 
medinio namo svetainę ir ten ją pasodino. Atsisėdo pati, sudėjus 
rankas, linktelėjo Beatos pusėn, padrąsinančiai nusišypsojo ir 
laukė. 

Beata pasakojo. Iš pradžių lėtai, užsikirsdama. Pradėdama nuo 
vieno reikalo, grįždama prie kito. Kai jai pritrūkdavo žodžių, 
vienuolė kantriai laukė, ir jos rami veido išraiška rodė, kad skubėti 
nereikia. 

-Vieną norėčiau žinoti, vaikeli, - tarė ji. - Arnorąeitiįvienuolyną 
jau tvirtai ir tikrai turėjai prieš sutikdama poną Holcmaną? 

- O taip. Jau.. Jau kai buvau maža mergaitė. 

- Kai buvai maža mergaitė, tai kitas reikalas. Bet ar turėjai 
neseniai? Pavyzdžiui, dar prieš tėvui išvykstant? 

- Taip. Aš apie tai papasakojau savo tėvui. Ir jis sakė, kad kai grįš, 
pats pažiūrės, kaip tai padaryti. 

Beata meluoti nemokėjo. Tatai vienuolei jau buvo tapę aišku. 

- Tai svarbu. Nes mūsų vienuolynas nėra pabėgimo vieta. Jei 
norėtum patekti pas mus tik todėl, kad nemėgsti pono Holcmano 
arba kad sunku sugyventi su motina, mes negalėtumėm priimti... 

- Aš seniai norėjau įstoti į vienuolyną. Tėvas būtų padėjęs, bet 
dabar... 

Vienuolė palingavo galvą. 

- Tikiu. Bet ar tu supranti, ką reiškia būti vienuole?.. - Ji palaukė 
truputį ir tęsė. - Nemanyk, kad tai lengvas gyvenimas. Reikės daug 
dirbti, mokytis. Būsi neturtinga ir reikės būt paklusnia. Ir ne Rygoje 
gyvensi, o greičiausiai kur nors toli už jos. Aresi girdėjusi apie abatą 
Pranciškų iš Asyžiaus? 

Beata papurtė galvą. 

- Jis moko, kad vienuoliai turi tarnauti ne tik Dievui, bet ir 
žmonėms. Mūsų vienuolynas stengiasi laikytis jo pamokymų. 
Reikės visiems padėti, visus mylėti, būti visų tarnu. Ar manai, kad 
sugebėsi? 

- Aš bandysiu... - sužnibždėjo Beata. 

Vienuolė atlaidžiai nusišypsojo. 

- Ir mes bandome, - tarė ji. - Zmogus silpnas. Bet gerai, kai turi 
galimybę bandyti. Tvarkoj, aš pasikalbėsiu su tavo motina. 

Beata susigūžė, ir jos akys išsiplėtė iš išgąsčio. 

- One! Ji neleis, - išsprūdo jai. - Ji jokiu būdu neleis. Aš maniau 
gal... Gal būtų galima... 

- Slapčia? Ne. Mes nesislapstome, vaikeli. 

- Bet tada... Tada aš... - Beata stengėsi susivaldyti, tačiau ašaros 
išsiveržė ir pasruvo jos išblyškusiais skruostais. Balsas užsikirto. - 
Tada aš negalėsiu... 

Vienuolė atsiduso, atsistojo ir priėjusi raminančiai paglostė jos 
galvą. 

- Dievui viskas įmanoma, vaikeli... Ar tu tuo tiki?.. - Beata 
kūkčiojo, nedrįsdama pakelti galvos. - Taip tikrai yra. Jei jis nori, 
kad tu būtum vienuole,tu ir būsi. Niekas negalės sutrukdyti. O su 
motina pasikalbėti būtina. 

- Ji neleis... - pro ašaras šnibždėjo Beata. 

- Pamatysim. O jei neleis, tada žiūrėsime toliau. Nusiramink, 
vaikeli, mes tavęs neapleisim. Einame dabar. Geriau pasimelskim 
prieš tau grįžtant namo. 

Šitai padėjo. Beata pasimeldė mažoje medinėje koplyčioje. Ant 
altoriaus degė tik viena žvakė ir visiškai nebuvo paauksuotų 
paveikslų. Tik vienas kryžius ir dvi puokštės rugiagėlių. Ji grįžo 
namo nusiraminusi ir tvirtai įsitikinus, kad pamatė savo gyvenimo 
kelią. 

Vėlyvą popietę dangus apsiniaukė ir pradėjo lyti. Iš pradžių net 
pasidarė tvankiau, tačiau belyjant pastebimai atvėso. Uviui tai buvo 
ilgai laukta atgaiva, nes diena buvo karšta ir jam teko ištirpdyti visą 
kalną pageltusio, pradėjusio švinkti lajaus. Varginamas musių 
spiečiaus, jis tvankioje dirbtuvėje turėjo kurstyti ugnį, ilgu mediniu 
grūstuvu katile trinti ir maišyti tirpstantį, sprangsintį lajų. Į pava- 
karę jis pagaliau baigė, ir kadangi abu gizeliai buvo išvykę į staliaus 
dirbtuves išsipjauti tašų žvakių loveliams, niekas jam naujų darbų 
neužkorė. Uvis turėjo progos bent trumpam atsikvėpti. Durys į 
gatvebuvo pravertos, kad lietaus atvėsintas oras išstumtų per dieną 
susitvenkusį karštį, todėl atėjusiai vienuolei nereikėjo net pasibels- 
ti. Ji sustojo prie slenksčio ir, pamačiusi Uvį,nusišypsojo.Šilta tai 
buvo šypsena, ir Uviui atrodė, tarsi ją būtų pažinęs anksčiau. Ji 
nusisiautė pečius dengusį, lietaus sudrėkintą apsiaustą ir paklausė 
Uvio, ar gerbiama ponia Kercienė namuose. 

Netrukus prisistatė ir Kercienė. Užvedė viešnią į viršų, kur buvo 
svetainė, ir Uvis buvo bejsitaisąs savo kampe po laiptais, kai 
svetainėje pasigirdo pakeltas Kercienės balsas. Kercienė šaukė, kad 
ji kažko jokiu būdu neleis ir kad niekas negali kištis į jos šeimos 
reikalus. Girdėjosi žingsniai, atsiveriančios durys, ir iš apačios Uvis 
matė, kad į kambarį įėjo Beata. Tada Kercienės balso pykčio jau 
nesulaikė namo sienos. 

- Lauk iš čia! - šaukė ji, springdama pykčiu. - Tučtuojau lauk! O 
tą mergšę aš sutvarkysiu. 

Trinktelėjo durys, ir vienuolė nulipo laiptais. Jos švelnus veidas 
dabar buvo išLlyškęs,o lūpos kietai suspaustos. Už jos, vos susival- 
dydama, sekė Kercienė. 

- Lauk, ir nedrįskit čia grįžti! - šaukė ji įraudusiu veidu. 

Buvo nustoję lyti. Vienuolė nestabtelėdama išėjo pro dar vis 
atviras duris į gatvę ir pasuko į kairę. 

Kercienė sunkiai alsavo. Pyktis ją buvo taip užvaldęs, kad 
kiekvienam atsikvėpimui reikėjo pastangų. 

- Aš sutvarkysiu ją! Žinos,kaip neklausyti motinos, - švokštė ji 
pusbalsiu. Priėjus prie durų, siekė jas uždaryti, bet tada jos akys 
užkliuvo už ant sienos pakabinto vienuolės apsiausto. Akimirką 

atrodė, kad ji puls jį draskyti, bet nutraukė nuo kablio ir atsisuko 
į Uvį. 

- Tu! Bėk paduok tą! - Atkišo jam sudrėkusį apsiaustą. - Paduok, 
ir kad man nedrįstų čia daugiau kojos kelti! Supratai? 

Bent pirmąją įsakymo dalį Uvis suprato gerai ir, sugriebęs 
apsiaustą, išpuolė į gatvę. Vienuolė ėjo sparčiu žingsniu, tarsi nuo 
šios vietos norėtų nutolti kiek galint greičiau. Uvis ją pasivijo tik 
sekančioje gatvėje. Nedrįso priliesti jos rūbo, tad užbėgo į priekį. 
Ji sustojo. Matėsi, kad ir ji sunkiai alsuoja. 

- O! Apsiaustas. Dėkui jums... - Ji paėmė apsiaustą, persvėrė jį 
per kairę ranką, ir trumpam jos pavargęs veidas praskaidrėjo. - 
Dėkui, kad pasivijai. Bet kad neturiu tau nė pinigėlio... Atsiprašau. 

- Nereikia... - tarė Uvis. 

Ji pažvelgė į jį tarsi tik dabar atpažintų. 

- Tiesa, pats gi buvai, kai atėjau. Ar tu gali ką pasakyti panelei 
Beatai? 

Uvis tvirtai linktelėjo galvą. 

- Bet gal tau bus sunku. Ta ponia Kercienė... 

- Aš jai nesakysiu. Tik Beatai, - užtikrino Uvis. 

Vienuolė dabar pavargusiai nusišypsojo. 

- Tai ne paslaptis. Bet tikrai gal geriau tai pasakyti tik panelei 
Beatai. Pasakyk jai, kad mes ją užstosim. Kad priimsim ją. Aš dabar 
padėtį supratau. Ar mokėsi tai padaryti? 

- Pasakyt, kad priimsit ją? - pakartojo Uvis. 

- Tai svarbiausia. Ir kad ji nebijotų. - Ji atsiduso ir priglaudė 
drėgną apsiaustą prie savęs. - Ar tau gera panelė Beata? 

- Ji mane moko maldų... 

- Šitaip. Aš taip ir pamaniau. - Jos šiltas šypsnis sugrįžo, ir veidas 
atrodė vėl švelnus ir jaunesnis. - Tai tu padrąsink ją. Gerai? 

- Gerai, - linktelėjo galvą Uvis. 

Vienuolė apsisuko ir lėtai nuėjo link Mėsininkų vartų, o kai Uvis 
grįžo atgal, pasirodė, jog padrąsinti Beatą bus sunku. Kercienė 
ėmėsi ryžtingų priemonių. Laiptinėje Uvį pasitiko rūkytą mėsą ir 
miltų maišus tempiančios virėja ir tarnaitė. Tuoj ir jį įjungė į darbą. 
Antro aukšto gale buvo nedidelė, sandariai užrakinama kamara, 
kurioje laikė negendantį maistą ir įvairius kitus daiktus, kuriuos 
reikėjo apsaugoti nuo vagių. Apšvietė ją tik nedidelis, grotuotas 
langelis kiemo pusėje, ir patekt galėjai tik per tas vienas duris. 

Raktas irgi tebuvo vienas. Dabar kamera tapo Beatos kalėjimu. Tol, 
kol ji nenusileis motinai, jos neatsiprašys ir neprižadės ištekėti už 
meistro Holcmano. 

Kercienė būtent šitaip pareiškė visiems namiškiams ir pagrasi- 
no,jeikasbejos leidimo bandytų su Beata kalbėtis ar net prisiartinti 
prie jos kamaros, tam ji asmeniškai ir nuogom rankom nulups kailį. 
Raktą teturi ji ir nešioti žada visą laiką su savim, tad jei kam ir 
pasivaideno paika mintis, kad galėtų Beatą išleisti iš kamaros,tai 
tam pakvaišėliui, taip sakant, ne visi namie. Ji yra visiška šių namų 
šeimininkė, ir jos teisė bei pareiga juos tvarkyti. Tam pritaria ir 
Rygos miesto, ir vyskupo Alberto įstatymas, ir niekas iš pašalies čia 
kištis negali. Tuo labiau ne kažkokios nuskurusios vienuolės. 

Išklausę, namiškiai susižvalgė, ir kiekvienas grįžo prie savo 
darbų, skubėdamas kuo toliau nusidanginti nuo Kercienės pykčio. 
Tiesa, dalis užjautė Beatą. Užjautė ją gizelis Kuncė, savaip užjautė 
ir Hansas. Tačiau virėjos, kuri pati turi dvi dukras,nuomone Beata 
buvo išpaikusi mergiščia ir kuo greičiau ji supras savo pareigą ir 
paklus motinai, tuo geriau bus visiems. O tarnaitė manė, kad Beata 
gal ir ne pilno proto. Turi progos ištekėti už tokio vyro ir vietoj to, 
kad džiaugtųsi, tik pridaro daugybę sunkumų. 

Uvio nuomonės, žinoma, niekas neklausė. Jis gailėjos Beatos, 
bet suprato,kad reikia elgtis atsargiai. Truko dvi dienos, kol atsi- 
rado proga, kad Kercienė su tarnaite išeitų į miestą, o virėja 
virtuvėje keptų blynus. Uvis užslinko į viršų ir, negarsiai pasibeldęs 
į sandariai užrakintas duris, priglaudęs burną prie rakto skylės, 
pakartojo, ką jam buvo sakiusi vienuolė. 

- Dėkui, - sušnibždėjo iš vidaus Beata. - Tu pasimelsk už mane, 
gerai? 

Uvis kiek sutriko. Jis beveik visą laiką galvojo, kaip galėtų Beatai 
padėti, tačiau, kad tai būtų galima pasiekti malda į jam nepažįstamą 
Dievą, netilpo jo galvoje. 

- Aš tave paleisiu, - tarė jis. 

- Geriau išmok maldas, - sušnibždėjo prie rakto skylutės Beata. 
- Tada tikrai padėsi. 

- Pamatysi, paleisiu tave, - tvirtai užtikrino ją Uvis. 


81 


10 


Pigiai parduotas 


ą ketvirtadienį Kercienė pirko tris kopūstų galvas, tuziną 
burokų ir vieną antį. Kopūstai buvo skirti bendrajai 
virtuvei, tad ji išrinko pavytusius ir derėjosi su ūkininke 
tol, kolta pardavė už pusę kainos. Antis, išskyrus kauliukų 
nuovirą, buvo skirta jai pačiai, ir dėl tos per daug nesiderėjo. Tik 
patikrino, kad būtų pakankamai riebi. Uvis sekė ją, tempdamas 
krepšį, ir dairėsi į šv.Jono bažnyčios pusę. Ketvirtadieniais būdavo 


Kercienė pasuktų būtent į tą turgaus pusę. Kai turi viltį, kad kas nors 
gero atsitiks, tada beveik neišvengiamai būni nuviltas. Šitaip 
tvirtino Kuncė, ir Uvis iš savo asmeniško patyrimo pastebėjo, jog 
dažniausiai taip ir būna. Užtat,tempdamas sunkoką krepšį,jis net 
nesidairė į tą pusę. Stengėsi nesidairyti ir tada, kai jie sustojo prie 
rytinėje turgaus pusėje esančio meistro Holcmano siuvyklos, ir 
Kercienė liepė jam palaukti lauke. Pas Holcmaną ji visada užsuk- 
davo ir galėjo ten praleisti valandžiukę ar dar daugiau. Priklauso- 
mai nuo to, koks buvo jos ūpas ir ką galėjo pranešti Beatos vestuvių 
reikalu. Užtruko ir šį kartą, o kai išėjo, buvo kažko susimąsčiusi, nes 
tik pamojo Uviui sekti iš paskos ir, nekreipdama dėmesio į turgaus 
pietinėje pusėje išstatytas auksakalių būdas, pasuko tiesiai namų 
link. Šitaip kertant turgų, reikėjo neišvengiamai praeiti šalia šv.Jo- 
no bažnyčios. 

Tuo Uvio sėkmė dar nepasibaigė.Jie pataikė beveik į pačią 
vaidinimo pradžią. Kercienė buvo užsigalvojus ir nieko nematė. 
Uvis sekė įkandin jos ne tik todėl, kad jam taip buvo liepta, bet kad 
taip buvo lengviau. Kercienė tarsi pilvotas Hanzos laivas į abi puses 
sklaidė susigrūdusius žmones, ir už jos plevėsuojančio sijono 
lengviau sekėsi tempti sunkoką krepšį. Tačiau žmonių būriavosi 
tiek, kad net ir Kercienės atkaklumo neužteko. Ji pirma apsibarė, 
paskui, pamačiusi, kad visi aplinkui ją žvelgia į viršų,pažiūrėjo ir 
pati. 

Beveik tiesiai virš jų ant virvės balansavo Uli Kroicvaldaitė. Kaip 
tik tą akimirką atrodė, kad ji pradeda siūbuoti, kad jos kojos slysta, 
irjau jau atrodė, ji kris žemyn. Tačiau, vietoj to, ji pasuko abi kojas 
įšonąir grakščiai atsisėdo ant dabar smarkiai įsisiūbavusios virvės. 
Uvisjau keletą kartų buvo matęs šį numerį ir gerai žinojo, jog būtent 
taip bus, bet jam visvien užimdavo žadą. Nustebo ir Kercienė. Vietoj 

to, kad irtųsi toliau pro minią, ji pasistūmė į vieną pusę, pasistūmė 
į kitą, kad jai būtų daugiau vietos ir, įsirėmus dešine ranka į klubus, 
žiūrėjo kas čia bus toliau. Uvis sekė tik keletą žingsnių už jos, ir kai 
ji sustojo, teko sustoti ir jam. Sunkųjį krepšį jis laikinai pastatė ant 
žemės. Žmonių šį kartą tikrai buvo daug, tad per žmones jis nedaug 
ką tegalėjo matyti. Tik tai, ką Uli išdarinėjo ant virvės. Kadangi 
krepšio jis palikti negalėjo, tai pritūpė šalia. Šitaip buvo galima bent 
pailsėti. Jis girdėjo Bardo balsą, girdėjo, kaip juokiasi žmonės ir 
galėjo įsivaizduoti, kas ten priekyje darosi. O žiūrėti teko į 
miestelėnų kojas, jų žmonų sukneles ir ypač į platųjį, visą erdve 
priekyje užimantį Kercienės užpakalį. 

Netrukus Uli nulipo nuovirvės ir, po plojimų, per minią nuaidėjo 
juokas. Tai, matyt, tas ilgaausis arkliukas, kaip Uvis jau žinojo, iš 
tikrųjų ne arklys, o asilas, bus įtempes į aikštės vidurį vežimėlį su 
žalių beždžionikių narvais. Bedžionikės buvo itin juokingos ir jų 
pasirodymai, ne taip, kaip žmonių, nebūtinai kartodavosi. Jos vis 
ja, dar viena iš senio Kroicvaldo dukrų. Uvis daug mieliau būtų 
stebėjęs beždžionikes, negu platųjį Kercienės užpakalį ir jos kairėje 
prie juosmens pakabintą odinį kapšą. Tai ten ji laikydavo pinigus, 
o dabar, kaip jis gerai žinojo, ten laikė ir raktą, kuriuo buvo 
užrakinta Beatos kamarėlė. Priekyje žmonės vis juokėsi ir juokėsi, 
ir tai darskaudžiau priminė Beatos liūdną padėtį. Kad taip galėtum 
prislinkti ir... 

Uvis pasvarstė, bet tą mintį tuoj nuvijo šalin. Tai buvo visiškai 
kvaila mintis. Maišelis buvo pririštas šikšniniu dirželiu Kercienei 
prie juosmens, ir kai ji juokėsi, nes juokėsi dabar ir ji, odinis kapšas 
sukosi pirmyn ir atgal, brūžindamas jos storą šlaunį. Jokiu geru jo 
negalėjai paimti. Nieko neliko, kaip tik stebėti besigrūdančius 
žmones ir tą besisupantį odinį maišelį. O žmonės juokėsi ir grūdosi 
arčiau vaidintojų. Uvis pakėlė galvą ir pastebėjo, jog vienas, kuris 
grūdasi pro šalį, buvo ne kas kitas, kaip senasis Kroicvaldas. 
Kažkodėl jis nebuvo apsisiautęs tuo juodu apsiaustu su baltu 
pamušalu, kurį dėvėjo per savo pasirodymą, bet paprastu pilku ir 
gana nutrintu švarku. Nenešiojo jis ir savo skrybėlės. Iš tiesų atrodė 
kaip eilinis Rygos nepasiturintis miestietis. Toks, į kurį vos dėmesį 
atkreiptum praeidamas. Ir ko jis dabar čia grūdasi, pagalvojo Uvis, 
bet senis ilgai neužsibuvo. Prasispraudė pro Kercienę ir nuslinko 

toliau į minią. Uvis atsiduso ir vėl pritūpė prie krepšio, kaip ir 
anksčiau. Nieko neliko, kaip žvelgti į tą storą Kercienės užpakalį ir 
šalia besisupanti odinį... Jam užėmė kvapą! Ne! Jis neklydo. 

Odinio kapšo nebebuvo. Nebuvo nei maišelio, nei šikšninio 
dirželio, kuriuo jis buvo pririštas. Dėl visa ko Uvis patikrino žemę 
prie Kercienės kojų. Žinoma, ten jokio odinio kapšo nebuvo. Tik 
ištryptas, dulkinas Rygos turgaus grindinys. 


“4 


Odinio kapšo Kercienė pasigedo tuoj sugrįžus. Ji žiūrėjo, kaip 
virėja iš Uvio atitempto krepšio ant virtuvės stalo dėliojo burokus, 
ir tada netikėtai stipriai nusikeikė. Virėja pakėlė galvą. 

- Ne tokie blogi, - tarė virėja. - O tą antukę tai tikrai gerai 
išrinkote. 

- Aš ne dėl to! Kad juos kur... Būsiu savo kapšą pas Holcmaną 
palikus. Žinau, kad turėjau iki to, nes užmokėjau už antį. O ten jam 
parodžiau... - Ji mostelėjo nekantriai rankomis ir apsidairė: - Na, 
tu nusmurgėli,ar žinai, kur gyvena meistras Holcmanas? 

- Žinau, gerbiamoji ponia, - klusniai atšovė Uvis. 

- Tai pirmyn. Kad tavo kulnai rūktų. Nubėk pas meistrą Holcma- 
ną ir pasakyk, kad aš prašau savo kapšo. 

Uvis rūkte išrūko, ir jau gerai žinojo, ką jam dabar reikia daryti. 
Sugalvojo dar betūnodamas už Kercienės per pasirodymą, tik dar 
nežinojo, kaip rasti progą nubėgti pas Kroicvaldą. O dabar tą progą 
suteikė pati Kercienė. Tik kad laiko buvo nedaug. 

Jis jo ir neeikvojo. Tik įlėke į Holcmano dirbtuves ir išpyškino, 
kas buvo sakyta apie odinį kapšą. Holcmanas liepė jam palaukti, ko! 
jis paieškos, tačiau Uvis gerai žinojo, kad iš to ieškojimo naudos 
nebus... 

- Jei surasit!.. - šūktelėjo jis ir išlėkė laukan. 

Šiandien jį lydėjo sėkmė. Popietinis pasirodymas buvo pasibai- 
ges, vakarinis dar neprasidėjęs. Visi trupės nariai buvo susirinkę 
kiemelyje už šv.Jono bažnyčios, kur stovėjo du jų vežimai. Šalia 
vieno vežimo, apsiklojęs tuo savo juoduoju apsiaustu, pasidėjęs 
galvą ant nukeltos vežimo sėdynės, snūduriavo ir Kroicvaldas. 
Uviui po stipraus bėgimo trūko kvapo, bet net jei jis tai būtų išsakęs 
kuo aiškiausiai, pasekmės būtų buvusios panašios. 

- Man reikia rakto... Tik rakto... Ir aš nieko, nieko nesakysiu. 
Tikrai! - iškošė jis sunkiai kvėpuodamas. 

Kroicvaldas prisimerkė ir į jį mieguistai pasižiūrėjo. Jis jau 
žinojo, kas jis toks, nes Bardo jį buvo vieną kartą parodęs, tačiau tai 
dar nereiškė, kad šis vaikėziukas galėtų kaip niekur nieko įlėkti ir 
sapaliot apie kažkokius raktus. 

- Netrukdyk man. Pradink! -sumurmėjo Kroicvaldas ir patogiau 
prisitraukė savo apsiaustą. 

- Prašau, Labai prašau. Tik rakto, - vis atsikvėpdamas, tęsė Uvis. 
- Jo tikrai reikia. Ne man. Beatai... Aš nieko nesakysiu. Niekam... 

- Ir aš nieko nesakysiu. Tik kad pradingtum! 

- Prašau, aš žinau, kad turite. Ir jums jo nereikia. Tik Beatai. 

- O kodėl tai Beatai reikia kažkokio rakto? 

- Ji nori įstoti į vienuolyną! 

Šitai pralaužė Kroicvaldo mieguistumą. Jis atsisėdo. 

- Vienuolyną? - sumurmėjo jis.- Ir tam reikia rakto? 

- Na, ko tu čia dabar? - paklausė prieidamas Bardo - Ir dar taip 
uždusęs. Ar tie vaikigaliai tave vijosi? 

- Ne. Bet reikia rakto, kurį ponas Kroicvaldas turi. 

- Jam reikia rakto į vienuolyną, - pridėjo Kroicvaldas. - Ir užtai 
jis man miegot neduoda. Na ir pasaulis šiais laikais. 

- Ne, ne! Aš mačiau, kaip jūs paėmėt iš ponios Kercienės... Su 
visu kapšu. Bet man jo nereikia. Ir pinigų. Tik rakto. 

Pagaliau Kroicvaldas suprato. Tai buvo akivaizdu iš jo veido, 
kuris ką tik dar šypsojos, o dabar apsiblausė. Šalia stovintis Bardo 
nusikeikė. 

- Tu apvogei Kercienę?.. 

- Ar man žinot, kas ta Kercienė? Kažkokia stora boba. Nepažįstu 
gi jokios Kercienės... 

- O, Dieve mano. Tu vėl. Gi kiek sykių prašėme... 

- Tik nesikabink prie manęs. Tai mano reikalas. Nesikišk, 
supranti! 

Uvis stebėjo beįsižiebiantį kivirčą ir nutarė įsiterpti. 

- Bet aš nieko nesakysiu, - užtikrino jis. - Tikrai nieko. Ir man 
reikia tiktai rakto. 

- Ar buvo ten raktas? - jau tiesiai paklausė Bardo. 

Kroicvaldas nenoriai palingavo galvą: 

- Buvo. Kažkoks raktas. Iš tiesų, be to rakto, ten beveik nieko ir 
nebuvo. Boba kaip krosnis, o piniginė tik nosiai nusišnypšt. 

- Na, tai duok jam tą raktą dėl šventos ramybės. - Bardo atsiduso 
ir pakratė galvą. - Oi tu pridarysi bėdos dar. Bet tu tikrai nieko 
nesakysi, Uvi? 

- Nesakysiu... Tikrai nesakysiu. 

- Negi tikėsi vaikiščiu? 

- Jis nesakys, - užtikrino Bardo. - Duok jam tą raktą. 

- Neturiu jokio rakto... 

- Duok, sakau. 

Kroicvaldas atsiduso ir pažvelgė į Uvį. 

- Duosiu su viena sąlyga, - staiga sutiko jis. - Pasakyk, kaip tu, 
po šimts beždžionių, pamatei, kad paėmiau? 

- Aš nemačiau. Tik sėdėjau prie krepšio. 

- Kur sėdėjai? 

- Už Kercienės. Ant žemės, - paaiškino Uvis. - Mačiau: buvo 
kapšas, praėjot, ir jo nebuvo. 

- Ak, šitaip! - Kroicvaldo ūpas pastebimai pasikeitė. - Pabijojau, 
kad tikrai apsikiaulinau. Bet girdėjai? Vaikas iš tiesų nieko nema- 
tė... 

- Mačiau tik, kaip prasigrūdot, - patvirtino Uvis. 

- Dieve mano, koks skirtumas? Duok jam tą raktą! - nekantravo 
Bardo. 

Kroicvaldas pasirausė šalia padėtame krepšyje ir ištiesė raktą 
Uvio pusėn. 

- Skirtumas svarbus, - tarė jis. - O šitą raktą tai gal aš radau 
numestą ant žemės. Kas gali žinoti? 


(7 
“ 


Po to viskas vyko greitėjančia sparta. Kercienė, sužinojus iš Uvio, 
kad pas Holcmaną jokio odinio kapšo nėra, jį apkumščiavo ir 
išdundėjo į miestą pati patikrinti. Grįžo surūgusi ir pikta. Net 
virėjos puikiai iškepta ir visą virtuvę kvapais pripildžiusi antis to 
ūpo nepataisė. Iš pykčio per pietus išgėrė ne vieną, kaip paprastai 
darydavo, bet keletą stiklinių vyno ir atsibudo iš ryto su skaudančia 
galva. Bet visa tai buvo dar smulkmena. 

Tikroji audra prasidėjo, kai atvyko jos pakviestas šaltkalvis. Jis 
ilgokai derino savo raktus. Už durų buvo tylu, ir Kercienė pyko, kad 
Beata vėl ožiuojasi. Pagaliau šaltkalvis apdildė vieną iš geriau 
tinkančių raktų, kamaros spyna spragtelėjo, ir durys atsivėrė. 

Kamara buvo tuščia! 

Ne tik tuščia, bet ir visiškai tvarkinga. Gražiai paklota siaura 
lovikė, tvirtai į langutį įstatyti ir visiškai neliesti geležiniai virbai, 
o ant kėdės stovėjo pusė Beatos nesuvalgytos vakarienės. 

Kercienę kone ištiko priepuolis. Iš pradžių ji bejėgiškai susmuko 
ant lovos, betją atgaivino prie durų susispietusių likusių trijų dukrų 
kikenimas. Ji tuoj pagalvojo, kad kikenimas reiškė, kad jos kažką 
žino, ir tik kai eilė smūgių kikenimus pavertė jų verksmu, nutarė, 
jog šitos mergšės per kvailos ką nors žinoti. 

Bet kas tada galėjo? Nejaugi tas Holcmanas, bjaurybė, visgi 
rades jos paliktą raktą, nusprendė pats Beatą išvogti? Kodėl? Ir 
kaip? Visi tie klausimai, jei ji būtų juos nors kiek apsvarsčiusi, būtų 
ją sulaikę nuo sekančio veiksmo. Tačiau šiuo atveju viską nustelbė 
Kercienės pyktis ir pačio Holcmano vakar parodytas nekantrumas. 
Negalėjai paneigti, kad kai ji vakar pas jį nuvyko, jis ją pasitiko 
nemandagiai. Nepasiūlė net sėstis, tik nekantraudamas pareiškė, 
jog jokio kapšo nėra, ir kad pakartotinai ieškoti nėra jokio reikalo. 
Aiškiai jautėsi, kad jis norėjo ja atsikratyti, ir rytmečio pykčiui dar 
tik kaistant, Kercienė suprato, kodėl. Jis tada jau turėjo ne tik raktą, 
bet ir planą Beatai išvogti! 

Namuose įtampa kiek atslūgo, kol Kercienė buvo išlėkusi iš 
namų, bet tuoj vėl pakilo, kai po kokių dviejų valandų ji grįžo atgal. 
Jos veidas buvo paraudonavęs, iš ryto tinkamai nesušukuoti plau- 
kai dar labiau išsitaršė. Dabar pirmiausia kliuvo Uviui. Tai jis 
miegojo laiptinėje ir todėl turėjo pastebėti bet ką, kas brovėsi per 
duris ir kopė laiptais iki Beatos kamaraitės. Kad šitai turėjusi 
pastebėti ir ji pati, nes jos miegamasis buvo tame pačiame korido- 
riuje, žinoma, nesudaro skirtumo. Uvio aiškinimai, kad jis miegojo, 
jam negelbėjo, ir Kercienė, susiradusi jos mėgiamą susuktą virvę, 
kelis kartus perliejo per pečius. Kadangi Uvis sukandęs dantis 
tylėjo, tai dar norėjo padauginti, tačiau tada meistro Kercės namai 
susilaukė lankytojo. 

Bardo Kercienė pažinojo dar iš tų laikų, kai jis buvo vyro būryje, 
be to, atpažino jį per pasirodymą turgaus aikštėje. Tačiau į vidų jo 

nekvietė. Juokdariai nepriklausė tam luomui žmonių, su kuriais 
bendrautų tikrieji gildijos nariai. Kercienė užstojo jam duris ir 
laukė, ką jis pasakys. 

- Turiu jums gerą žinią, gerbiamoji ponia, - pareiškė Bardo ir 
galantiškai nusilenkė. - Tikrai galiu pareikšti, kad gera žinia. 

- Apie Beatą... Prašom į vidų. Prašom. 

Ji pasitraukė ir net mostelėjo laiptų link. 

- Dieve, kiek vargo man su ta mergina! 

- Atsiprašau, bet sakėt - Beata? 

- Žinoma. Dukra, Beata. Tai kokią žinią turit? 

Jie buvo jau įėje į svetainę, ir Bardo apsidairė. Jo akys užkliuvo 
už kampe tūnančio, apsiašarojusio Uvio. Jis trumpam stabtelėjo,ir 
tada atsisuko į Kercienęe. 

- Kad aš ne apie dukrą. Apie vyrą, - tarė. - Meistrą Kercę. Mano 
buvusį viršininką. Ką tik sužinojau iš vyskupo dvaro. Jis paleistas. 

Kercienė sumirkčiojo paraudusiom akim. Šiandienos įvykiai 
taip greitai keitėsi, kad ji nesuspėjo atsikvošėti. 

- Vyras?.. Paleistas?.. - sumikčiojo ji. 

- Rytoj paskelbs viešai, - užtikrino Bardo. - Bet pagalvojau, jums 
taip svarbu sužinoti kuo greičiau, tai paskubėjau asmeniškai. Turiu 
pažįstamą kanauninką vyskupo dvare. Dabarjau nuspręsta. Vysku- 
pas pasirašo taiką, sutaria su danu, ir tas visus belaisvius paleidžia... 

- O išpirka? 

- Vyskupui teko kiek nusileisti, užtat išpirkos nėra. Jie bus čia jau 
gal už kelių dienų. Na, gerbiama ponia, ar galėjote tikėtis geresnės 
žinios šį penktadienį? 

Kercienė papurtė galvą. Ji atrodė apstulbusi. 

- Ne... Mat. - Ji apsižvalgė ieškodama krėslo, į kurį galėtų 
susmukti, ir akys užkliuvo už kampe tebetūnančio Uvio.- Sakot, už 
kelių dienų? 

- Na, kelio visgi yra. Bet vakar išsiuntė delegatus. Kadangi viskas 
jau sutarta, neturėtų užtrukti. 

- Taip, taip... Kelios dienos... O tiek bėdų, žinote... - Ji atsiduso 
irsuspaudė kumščius po dosnia krūtine. - Aš jums dėkinga, žinoma. 
Bet klausykite ponas... ponas... 

- Bartoldas, - padėjo jai Bardo. 

- Taip, ponas Bartoldai, gal žinotumėt, kam reiktų stipraus, 
sveiko jaunuolio? Ir už visai prieinamą kainą... 

Ji žvelgė į Uvio pusę. Ten pažiūrėjo ir Bardo. 

- Ar šitas? 

- Taip, būtent. Tiesa, šiandien man teko truputį jį pamokyti. Bet 
šiaip jis paklusnus ir greitai išmoksta. Na, atsistok! Pasirodyk! 

Uvis klusniai atsistojo. Jis jau buvo nusibraukęs prieš tai dar 
veidą drėkinusias ašaras. 

- O kiek už jį norėtumėt? 

- Deja, taip jau išpuola, kad man greitai reikia parduoti... Tiek 
bėdų užgriuvo staigiai. Užtat ir bus visai pigiai. Šešiasdešimt 
denarų. 

Bardo prisėdo ant krėslo ir pasikrapštė smakrą. Jis pažvelgė į Uvį 
ir į šiek tiek apsiraminusią Kerciene. Jam buvo aišku, jog čia padėtis 
sudėtinga, ir kad jo atnešta žinia turėjo ne visai lauktą poveikį. 

- Aš jums galiu duoti penkiolika, - tarė jis. - Daugiau ne. Ir ant 
greitųjų už daugiau kažin ar parduosit. 

Sulygo už dvidešimt. Surinkti Uvio daiktus ilgai netruko. Išsky- 
rus kelis iki suplyšimo sudėvėtus drabužius, jis nieko neturėjo. 
Viską buvo galima surišti į galvos didumo pundelį. 

Jie išėjo lydimi žingeidžių trijų likusių Kercaičių žvilgsnių. 

- O ta Beata? - paklausė Bardo, kai jie buvo nuėję iki gretimo 
skersgatvio kampo. - Kas su ja atsitiko? 

- Ji vienuolyne. Motina nenorėjo leisti ir buvo užrakinus, - 
paaiškino Uvis. - Bet ji šią naktį pabėgo. 

- Pabėgo? Šią naktį? 

- Aš jai atrakinau kamarą. Ir pabėgo. 

- Aha... Kažką panašaus suvokiau. Užtat tas raktas. Bet kodėl tau 
taip svarbu jai padėti? 

Jie ėjo kurį laiką tylėdami. 

- Ji man padėjo. Išmokė vokiškai. Ir maldų... Aš tik atrakinau 
duris. 

- O meistras dabar kaip sykis grįžta... - Bardo suraukė kaktą ir 
pagalvojo. - Tai dėl to ji norėjo skubiai tave parduoti, ar ne? 

- Taip. Meistras neleistų. 

- Arba pakeltų kainą. Atsiėjai nepigiai, bet tai didžiuma jos 
pačios pinigai. Pasirodo, Kroicvaldas melavo, pinigų buvo ne taip 

mažai. Išreikalavau. Galvojau net, kaip nors grąžinsiu, nes negražu 
viršininką apvogti. Bet dabar štai kaip išeina. - Bardo sušvilpė pro 
dantis ir palingavo galvą. - Bet nemanyk, kad tau pas mane bus 
pyragai. Tik taip nepagalvok. Pas mus darbo netrūksta. Ar žinai, kas 
yra asilas? 

- Tas arkliukas ilgom ausim? 

- Tas. Tu jį prižiūrėsi. Ir kitus gyvulius. Ir išmankštinsim tave. 
Taip pamankštinsim, kad gal net Kercienės rimbo pasiilgsi... 

Jis bandė tai tarti visai rimtai, bet visvien išėjo, kad truputį ir 
šypsojosi. Vienu metu net tyliai nusijuokė. 

- Užjos pačios pinigus, ir dar šiek tiek nusiderėjau. Neblogai, ką? 
Bet tu tik nebandyk juoktis! Oi, tau bus ne pyragai... 

Uvis ėjo šalia jo, nešdamas savo kuklų ryšulėlį. Jis žvalgėsi į 
dabarjau pažįstamus ir nebebaisius Rygos miestelėnų namus, jautė 
Medeinos titnago glotnumą kairėje kelnių kišenėje ir buvo tikras, 
kad antroji vasara Rygoje bus kur kas įdomesnė. 

Pabėgimas 
iš Rygos 


idžiausia bėda buvo, kad senis Kroicvaldas pats nesilaikė 

dosniai kitiems dalinamų patarimų. Vienas iš atkakliau- 

siai kartojamų buvo, kad gerti galima tik po vaidinimo. 

Nesjudesių miklumas, kadirnedaug išgėrus, jau buvo ne 
tas. Ir pusę alaus kaušo išmetęs, nebegalėjai kaip reikiant apsisukti 
ant lyno, o apie padorų žongliravimą nėra ko ir kalbėti, Išgerti, 
žinoma, reikia. Šito Kroicvaldas jokiu būdu neneigė, per daug jis 
mėgoir alų, ir midų, nekalbant jau apie vyną ir brandvynius. Tiems 
kilniems gėrimams nedažnai pakakdavo pinigų. Tačiau gert leisti- 
na tik po darbo! “Tik po darbo, jūs nevykę pajacai ir pasaulio 
juokintojai!" - kartodavo jis. “Kitaip pasikarsit ant virvės ir dantis 
išsikulsit, lėkštėmis bežongliruodami. Dantų negaila, bet lėkštės 
pinigus kainuoja!" 

Būtų galėjęs dar pridurti, jog išgėrus ir pirštai ne tiek jautrūs, ir 
netaipmikliai sekasi patuštinti žiūrovų pinigines. Kad būtent šitaip 
yra, jis pats ir įrodė. Bet prasčiausia jog tai įvyko, kai jis tuštino ne 
bet kieno, o kaip sykis storosios Gertrūdos, auksakalio cecho 
viršininko našlės piniginę. Savaime suprantama, Gertrūdos pinigi- 
nė buvo ypačviliojanti, tačiau klaida vistiek nedovanotina. Gertrū- 
da gi buvo ne šiaip turgaus boba ar kokio pameistrio žmona. Dar 
jos vyrui gyvam esant, ji buvo viena svarbiausių Rygos miesto 
moterų, o jam pasimirus, jos vertė tuo labiau pakilo. Ne tik visi 
pinigai jai liko, bet ir Rygos vyskupo būrio kapitonas ėmė pas ją 
lankytis. Būtent ji pakėlė triukšmą, kai pajuto, jog žmonių spūstyje 
kažkas bando atsegti jos prie juosmens pritvirtintą, nuo pinigų 
naštos nusvirusią pinigine. Pakėlė triukšmą, čiupo tam niekšui už 
rankos, ir pasirodė, jog tas niekšas ne kas kitas, kaip senasis 
Kroicvaldas! 

Pabėgt Kroicvaldas tai pabėgo. Tiek girtas dar nebuvo ir vikru- 
mo pakako. Tačiau dar pasirodymo pradžioje būtent jis pristatinėjo 
atlikėjus, ir storoji Gertrūda jį bematant atpažino. Ant viso turgaus 
apšaukė, kad toji nedovanos. Kad praneš vyskupo būrio kapitonui, 
o tasjau žinos, kaip sutvarkyti tuos pasileidusius aktorius. Negana 
to, kad savo nevykusiais pokštais vilioja iš darbščių Rygos miestie- 
čių sunkiai uždirbtus skatikus, bet akivaizdu, jog jie vagys ir sukčiai, 
ir tiesiai lenda į jų pinigines. 

Su Gertrūda juokų nebuvo. Kokią kitą bobą būtumei galėjęs 
bandyti papirkti arba net pagąsdinti. Gertrūda savų pinigų turėjo 

su kaupu, o kadangi pas ją užsibūdavo (ir tai iki išnaktų) vyskupo 
būrio kapitonas, tai jai bijoti nebuvo ko. 

Teliko tik viena. Būtent - skubiai apleisti Rygos miestą. Šiaip 
numatomos pasekmės buvo itin liūdnos. Galėjai tikėtis, jog sugau- 
tam Kroicvaldui nukirs dešinę ranką arba, jei Gertrūdai pasisektų 
įtikinti teisėją, jog jis pavogė virš dešimt denarų, tada jį ir pakars. 

Bardo keikėsi visais perkūnais, Kroicvaldo dukra Kristina vaito- 
jo, Uli ir Margareta nuolat šniurkščiojo nosim ir šluostėsi užverktas 
akis. Tačiau kitos išeities nebuvo. Kristina buvo Bardo moteris, ir 
nors jie beveik kasdien pešėsi, jis be jos gyvent negalėjo. Reikėjo 
bėgti ir tai skubiai. Buvo rimtas pavojus, jog, nesugavusi senio 
Kroicvaldo, Rygos miesto sargyba vieną arba ir visas jo dukras 
paims kaip įkaites. 

Tad tos pačios dienos vakare, dar prieš užsiveriant Mėsininkų 
vartams; pro kuriuos būdavo atvedami gyvuliai ir išvežamas mėš- 
las, iš miesto išvažiavo du keistoki vežimai. Vienas traukiamas 
senyvo, rambaus palvo arklio, kitas mažesnis, bet didesniais ratais, 
nenoriai tempiamas pilko, tarsi pelės kailio asiliuko. Vežimai buvo 
taip aukštai prigrūsti mantos, kad visom trim Kroicvaldo dukrom 
ir plačiapečiui Bardo teko žingsniuoti šalia. Didžiaratis vežimas, 
kurį traukė asiliukas, buvo pakrautas narvais. Viename jų matėsi 
nusvirusia galva papūga ir dvi šarkos, kituose tupėjo dvi smalsiai 
besidairančios žalsvos beždžionėlės. Vadeles laikė šalia vežimo 
žingsniuojantis šviesiaplaukis, kokių keturiolikos metų vaikinas. 
Tai jis prižiūrėdavo visus trupės gyvulius, užtat ir asilas, kuris buvo 
kilęs iš Italijos ir turėjo asilui pritinkantį būdą, tik jo ir teklausė. 

- Ei, žiūrėk tu man! - pareiškė vienas iš dviejų sargybinių, kurie 
saugojo Mėsininkų vartus, ir parodė į beždžionėles. - Ponai važiuo- 
ja, o tarnai bindzina iš paskos! Kurlink, balandėliai? 

Šiaip ir Bardo, o ypač Kristina kišenėje žodžio neieškojo ir 
atsikirst būtų sugebėję. Tačiau dabar abu iš palengvėjimo atsiduso 
ir nuolankiai nusišypsojo sargybiniams. Jei sargybinis šaipėsi, 
reiškia, jis nebuvo gavęs įsakymo jų nepraleisti. 

- Jokie čia ne ponai, o du ordino broliukai, - paaiškino Bardo. Jis 
gerai žinojo, jog vyskupo sargybiniai išdidžiųjų kalavijuočių ordino 
brolių nemėgo. Beždžionėlės, prikišę savo smalsius snukučius prie 
narvų grotų, susijaudinusios kažką čirškė, ir tai prajuokino abudu 
sargybinius. 

- Ne, ne! Negali būti! - tvirtino antrasis. - Jie per gudriai atrodo... 

- Mat, dar neįšventinti, - pridūrė Bardo. Jis stengėsi dar šyptelėti, 
bet jau nebelinksmai. Jie dardėjo laukan pro Mėsininkų vartus, ir 
Bartoldas, Rygos mieste gimęs ir užaugęs jos žmonių linksmintojas, 
negalėjo atsikratyti minties, kad visai neaišku, kaip jis čia galės 
sugrįžti. 


Visus vargino panašios liūdnos mintys. Visus, išskyrus jaunąjį, 
šviesiaplaukį vaikiną. 

Uvis atsigręžė į Rygos mūrus tik tada, kai jie jau buvo nutolę per 
gerą penkiasdešimt žingsnių ir nebebuvo pavojaus, jog tos sienos 
jį vėl apgaubs. Pirmą kartą per tuos tris su viršum metų, kaip jį čia 
surištą atvedė, jis turėjo progos pamatyti, kaip tos sienos atrodė iš 
kitos pusės. Tiesa, jie tada greičiausiai įėjo ne pro tuos vartus. 
Greičiausiai pro pagrindinius Švento Jurgio vartus, per kuriuos ir 
išeidavo, ir grįždavo kariuomenė. Per kuriuos įvesdavo belaisvius. 

Nors jis tik miglotai tai beprisiminė. 

Ir nenorėjo prisiminti. Per daug ten buvo skausmo ir pažemini- 
mo. Per daug baimės. Tada išgąsdintas, visų paniekintas, surištom 
rankom vaikas įėjo pro Rygos vartus, kurių jis taip ir nematė. Jo 
atmintį užgožė gatvėse susigrūdę, nesuprantama kalba šaukiantys, 
akmenis ir mėšlą į juos mėtantys miestelėnai. Taip buvo tada. 
Dabar jis jau buvo kitoks. Užaugęs ir sutvirtėjęs, išmokęs kalbą ir 
įgijęs pasitikėjimo savimi. Svarbiausia, dabar jam nebereikėdavo 
bijoti, išėjus į Rygos gatves, ir žvalgytis, ar koks vaikiščias jo 
nepastebės ir nesvies akmens, ar nepradės jį vytis. Dabar jis 
nebebuvo pats žemiausias iš žemųjų, bejėgis vaikas, kuris nieko 
nepažino, nieko nemokėjo, už kurį visi buvo sumanesni ir daugu- 
mas stipresni. Kuriam tada nelikdavo nieko kito, kaip bėgti. Jis 
pasistiebė per tą laiką taip, kad dabar ūgiu prašoko daugumą savo 
vienmečių. Bet svarbiausia, jis buvo stipresnis ir, kas dar svarbiau, 
-tuo savo stiprumu mokėjo naudotis. Dabarjau jis ir pats pripažino, 
kad tai buvo Bardo nuopelnas. Nors iš pradžių tai kainavo daug 
ašarų, daug alinančių pastangų, daug skausmo ir ne vieną antausį, 
bet tie nuolatiniai pratimai padarė savo. Jis ne tik sustiprėjo, bet 
dabar jo vikrumas įgijo pagrindą. Jis išmoko valdyti savo kūną. Jo 

judesiai jau nebebuvo tik aplinkybių pagimdytas atoveikis, bet 
turėjo aiškų tikslą. Jo kūnas tarsi iš anksto žinojo, kaip elgtis ir kas 
atsitiks sekančią akimirką. Jis žinojo, kokiu lanku skris į orą vienu 
metu išmestos trys lėkštės, kaip siūbuos po kojomis įtemptas lynas 
ir kaip reikia išlenkti nugarą, jog, šokdamas nuo stalo, apsisuktum 
taip, kad nukristum tiesiai ant kojų. Ir nukristum ne bet kaip, o 
pakankamai sulenkęs kelius, kad turėtum atspirtį sekančiam jude- 
siui. 

Šitas mokėjimas buvo būtinas jų pasirodymams, tai savaime 
suprantama, betjis taipogi itin pravertė per susitikimus su jį kadaise 
persekiojusiais Rygos berniokais. Tiesa, jie jau senokai jo nebelies- 
davo. Jauname amžiuje visi mokosi greit, o tie, kurie nesuskuba 
išmokti, praranda dantis. Taip atsitiko su keliais iš pačių atkakliau- 
sių gatvės valkatų. Kiti išmoko, ypač kai vieną kartą per šv. Jurgio 
atlaidus Uvis susitvarkė su trimis iš karto. Du buvo atvykę iš 
Siguldos ir jo nepažino, o tas tretysis manė, kad, talkos susiradęs, 
visgi įveiks šitą prakeiktą pagonį. Išėjo kitaip. Rygietis prarado ir 
likusius viršutinius dantis, o tie iš Siguldos nusprendė, kad patar- 
tina dantis išsaugoti ir kojoms duoti valią. 

Tai buvo jau paskutinis išbandymas, ir po to visi jam davė kelią. 
Kiti bandė susidraugauti. Patenkintas tuo buvo ir Bardo, kuris iš 
kitų išgirdo gerokai pagražintą muštynių aprašymą. 

- Matai, kad teisingai tave mokau! - sakė jis jam. - Gauni antausį 
nuo manęs, užtat kiti nebedaužys ... Kiek jų ten prilupai? 

- Tris... 

- Tris? O man sakė, kad penkis. Bet ir trys neblogai. Tiknemanyk 
jau, kad užtenkamai išmokai. Tiesą sakant, ant lyno tu dar kaip 
karvė ant ledo. Nemanyk, kad galėsi pamiršti pratimus... 

Uvis to nemanė, nes tam ir nebuvo pagrindo. Dar daug reikėjo, 
kad išmoktum taip žongliruoti, kaip sugebėjo Kristina, taip vaikš- 
čioti ant lyno, kaip mokėjo Uli, arba tokio sukto vikrumo, kurio net 
pusiau girtas būdamas, turėjo senis Kroicvaldas. Nekalbant jau apie 
stiprumą, kuriuo išsiskyrė iš kitų Bardo. Mokytis tad dar buvo ko, 
tas tai, žinoma, teisybė, tačiau dabar į tolstančius Rygos mūrus jis 
galėjo pažvelgti jau visai kitaip. Jie nebegąsdino jo, o vežimams 
toliau dardant į rytų pusę, jie pastebimai mažėjo. Uvis susidomėjęs 
dairėsi aplink. Nors jau buvo pradėje temti, tačiau tiesiog svaigo 
galva nuo to, ką čia galėjo užmatyti. Žvilgsnio nebespaudė namų 

sienos ir pilki mūrai. Kur tik akį nukreipi, matai ko nors naujo. Šalia 
keli sėjai ruošiami suarti laukai, vietomis ganyklos su pririštomis 
karvėmis, medžių paunksmėje išsidėstę kaimiečių lūšnų šiaudiniai 
stogai, bet svarbiausia, visur aplinkui - toli iki horizonto dunksantys 
miškai. Tie taipogi sužadino atsiminimus. Tačiau jau visai kitokius, 
ir Uvis nevengė jiems pasiduoti. 


Jau gerokai sutemus, kai jie įsitaisė stovyklavietę Dauguvos 
pakrantėje, juos pasivijo ir senis Kroicvaldas. Jis buvo visiškai 
blaivus, todėl ir atitinkamai bjaurios nuotaikos. Be to, stipriai 
dvokė vištų mėšlu, nes pasirodė, jog, pabėgęs nuo storosios Gert- 
rūdos, pasislėpė katedros zakristijono vištinyke. Tik kai pradėjo 
temti, iš ten išslinko. Miesto vartai jau buvo užverti, be to, jis per 
juos eiti nebūtų drįsęs. Tačiau tai jam nesudarė didelių sunkumų. 
Kai būdavo neišgėres, nežiūrint nemažo metų skaičiaus, Krcicval- 
das buvo išskirtinai vikrus. Netašytų akmenų sienos jam buvo jokia 
užtvara. Jose visad atsirasdavo nelygumų, tarpų tarp akmenų, 
išsikišusių briaunų, kurios galėjai nusitverti, ir to Kroicvaldui 
visiškai pakako. Jis net neaiškino, kaip ir kur jis perkopė Rygos 
sieną, nes visi žinojo, jog jam tai pasiseks. Visiems rūpėjo ne tai, kaip 
pabėgti iš Rygos, bet kaip ir kada bus galima sugrįžti. Ypač Bardo 
užvaldė tikras įtūžis, ir buvo pasikeista itin sodriais išsireiškimais. 
Keiktis Kroicvaldas mokėjo blaivas ar girtas būdamas, ir Bardo 
pradėjo trūkti žodžių atsikirtimui. Uli su Margareta garsiai raudojo, 
o Kristinai teko pulti prie Bardo ir jį sulaikyti, nes būtų Kroicvaldą 
primušęs. 

Viena tapo aišku: nuo dabar trupės vadovu liko Bardo. Reikalas 
buvo ir anksčiau pribrendęs, bet reikėjo gero postūmio, kad šis 
pasikeitimas įvyktų. Tačiau šį kartą jau nebebuvo galima atsižvelgti 
nei į amžių, nei į nusistovėjusią tradiciją. Net ir Kristina, kuri šiaip 
visada nusileisdavo tėvo užgaidoms, dabar palaikė Bardo. Nosim 
šniurkščiodamos, pritarė ir Uli su Margareta. Giliai įskaudintas 
Kroicvaldas įsikarščiavęs pareiškė, jog jei taip, tai jis grįš į Rygą 
pasiduoti vyskupui, ir apleido stovyklą. Abi jaunesnės dukros 
pradėjo balsiai raudotiir bandė jį sulaikyti. Tačiau Kristina tik šaltai 
numojo ranka. 

- Tėvas nėra tiek kvailas ir girtas būdamas, - sakė ji. - O dabar 
gi blaivas. Tiek savo proto dar nepragėrė, kad į kartuvių kilpą galvą 
kištų. 

Padėtį ji suprato teisingai. Kitos dienos rytą grįžo sušalęs 
Kroicvaldas. Jis prisėdo ne arčiausiai ugnies, kaip visada darydavo, 
bet tokiame pačiame nuotolyje, kaip sėdėjo ir Uvis. Sėdėjo nudel- 
bęs akis ir nesakė nieko, net ir tada, kai Uli jam atnešė valgyti. 


< 
* 


Prasidėjo kitas, vis naujų įspūdžių, naujų vaizdų atnešantis 
gyvenimas. Atrodė, jog kasdieną Uvis labiau primiršta tuos slogius 
pirmuosius metus Rygoje, ir kiekviena jų perbrendama upė, kiek- 
vienas miškas, pro kurį jie pravažiuodavo, atgaivindavo naujų 
atsiminimų apie vaikystę, praleistą tolimoje Žemaitijoje. Regima 
aplinka tarsi iš naujo prikėlė nugrimzdusį į užmarštį vaikystės 
pasaulį. Žinoma, ne viskas atitiko, bet kai kurios detalės įstrigo į 
atmintį ypač aštriai. Gandrai, besibūriuojantys pievose prieš skri- 
dimą į dausas, susigūžę lomoje šiaudiniai pakelės kaimo stogai arba 
pajuodusios stačių rąstų pilaitės sienos, kurias jie vieną vakarą 
išvydo ant netolimos kalvos. Visa tai pažadino atmintyje išsaugotus 
Ventės pakrančių vaizdus. 

Tiesa, ne viskas ir Uviui šioje naujoje padėtyje patiko. Svarbiau- 
sia, jog dabar, vietoj triukšmingos Rygos gatvių aplinkos, jiems 
tekdavo vaidinti apylinkės pilaičių kiemuose ar šiaudais bei mėšlu 
užšnerkštose miestelių turgavietėse. Žiūrovai buvo kitokie, ir ypač 
iš pradžių jie nesusigaudė, kaip tiems žiūrovams įtikti. Bet labiau- 
siai apsunkino padėtį tai, kad jų dosnumas buvo toli gražu ne toks, 
kaip Rygoje. Ir anksčiau jie negyvendavo prabangiai, bet dabar 
neretai pinigų taip trūko, kad darėsi striuka. Po vieno vaidinimo 
kažkurio miestelio turgaus aikštėje, kurioje ir žiūrovų buvo ne taip 
maža, ir dalis jų buvo ne tik vyžoti, bet avėjo ir auliniais batais, jie 
surinko viso labo du denarus ir priedo - dar vienas jų pasirodė 
netikras. 

Iškildavo ir visai netikėtų sunkumų. Vienas jų pasitarnavo tuo, 
jog Uvio vieta trupėje gerokai pakilo. Beje, tam tikrą vietą ir vertę 
Uvis jau buvo įgijęs. Žmonių buvo nedaug, vienaip ar kitaip 
vaidinimuose turėjo dalyvauti visi, ir atkaklių Bardo treniruočių bei 

įgimtovikrumo dėka Uvis jau buvo pakankamai išmankštintas, kad 
galėtų pasirodyti. Jis jau mokėjo eiti besisupančia, tarp dviejų 
pastatų ištempta virve, sugebėjo persiverst aukštielninkas, vaikš- 
čioti rankomis ir žongliruoti, be vargo galėjo ore išlaikyti tris, o kai 
gerai sekėsi, ir keturis kamuolius. To pilnai pakako, kad stebintų 
žiūrovus, bet dar buvo tolokai iki to, kad jį kaip lygiateisį dalyvį 
priimtų patys vaidintojai. Jie buvo teisūs. Visgi Uviui dar buvo toli 
iki to, ką gebėjo ant ištempto lyno atlikti Uli. Ji ant lyno jautėsi taip 
užtikrintai, kad galėjojuoeiti ar bėgte bėgti pirmyn ar atbula, irvisa 
tai gebėjo atlikti net užrištom akim. Jai net tekdavo vaidinti, kad 
eina atsargiai, nes šiaip nesusidarydavo žiūrovams taip reikalinga 
įtampa ir pavojaus pajautimas. Taip pat ir žongliravime jis jokiu 
būdu negalėjo varžytis su Kristina ar Margareta ir net senuoju 
Kroicvaldu. Savaime suprantama, kad stiprumu su Bardo lygintis 
buvo visai beviltiška. Tad Uviui tekdavo pagalbininko vaidmuo. Jis 
padėdavo paruošti pasirodymo vietą, įnešdavo, ką reikia, akto- 
riams, padėdavo Margaretai per beždžionėlių pasirodymus, pro- 
tarpiais ir pats įsijungdavo į vaidinimą. Greičiausiai šitaip ir toliau 
būtų tesesi, jei ne Skultės probstas!. 

Šiaip Skultėje jiems iš pradžių sekėsi visai pakenčiamai. Mieste- 
lis ne toks mažas, be to, ir apylinkės tirščiau apgyvendintos, taigi 
per pirmuosius pasirodymus ir žmonių susirinkdavo, ir net pinigė- 
lių pabirdavo į aplinkui nešiojamą skrybėlę. Bardo vylėsi, jog čia 
galės apsistoti bent keliom savaitėm, tačiau tą pačią popietę 
apsilankė zakristijonas ir pranešė, kad jis turi prisistatyti probstui. 
Bardo patraukė pečiais ir nuėjo. “Matyt, prisiklausė apie mus ir 
nori, kad jam asmeniškai pasirodytumėm", samprotavo jis Kristi- 
nai, ir pasirodė, kad čia būta tiesos. Probstas tikrai buvo prisiklau- 
sęs kalbų. 

- Aš nepakęsiu, kad būtų tvirkinama mano parapija! - pareiškė 
jambeveikbe įžangų kunigas. - Nepakęsiu. Arbajūs pakeičiate savo 
stypčiojimus, arba teks keliaut toliau... 

Bardo nustebo. Tiesa, pasitaikydavo, ypač Rygos uosto aplinko- 
je, kur susirinkdavo jūreiviai, kad senasis Kroicvaldas papasakoda- 
vo ir ne visai švankių juokelių, ir Kristina susiverždavo taip, jog 
atrodė, kad krūtys iššoks iš liemenėlio. Bet šito viso dabar nebuvo. 


! klebonas (vok.) 

- Tvirkinimo... Bet dvasiškasis tėve, mes visi padorūs žmonės, - 
murmėjo jis suglumes. 

- Padorūs! Ar tai padorumas, kad nuogom kekšės kojom mosuo- 
jat prieš jauniklių nosis? 

- Kojom? - dar vis nesusigaudė Bardo. 

- Nevaizduokit tamsta!-Stypčioja, ir darant virvės iškelta. Aš pats 
mačiau. Nors, žinoma, iš tolo... 

- Ak, tai Uli... - Bardo atsiduso. Ir jei padėtis nebūtų buvusi tokia 
rimta, jis būtų net nusišypsojęs. Uli buvo pati kukliausia iš Kroicval- 
do dukterų. Ji turėjo ilgoką nosį ir savotiškai suspaustą, tarsi 
senmergei nutaikytą veidą. Greičiausiai jai buvo lemta tokiai ir 
likti, nes ji vyrų labai varžėsi. Tačiau reikėjo pripažinti, jog ji turėjo 
visai pakenčiamas, lieknas kojas. O kadangi lynu vaikščiojant, 
suknelė negalėjo būti daug žemiau kelių, tai kojos ir matėsi. Ypač 
iš apačios žvelgiant, kojų gi nepaslėpsi. Tada ne tiek krito į akį ir jos 
ilgoka nosis. - Bet, matot, Uli, dvasiškasis tėve... 

- Man visai nesvarbu, kaip ji vadinasi! - tarsi kirviu kirto 
probstas. - Kad ji man čia daugiau nesistaipytų... 

- Bet, dvasiškasis tėve... Mes tada gi... 

- Dictum! - nutraukė jį probstas. - Pasakiau, ir baigta. Galite eiti. 

Bardo grįžo į trupę susikrimtęs. Pasirodymas ant lyno buvo 
vienas svarbiausių. Jis sukeldavo taip būtiną žiūrovams pavojaus 
regimybę. Kai visi išklausė, kas įvyko, stojo tyla. Kroicvaldas 
vaizdžiai prakeikė probstą, ir tada išeitį surado pati Uli. Ji pasiūlė, 
kad ją pavaduotų Uvis. Kilo nepritariantys balsai. 

- Jis sugebės, - tarė Uli. - Ir šiaip gi man padeda. 

- Sugebės!.. Vos pereina gi, - prieštaravo Bardo. 

- Neteisybė. Jis jau daug moka, - kategoriškai, kaip įprasta, 
tvirtino Uli. Šiuo atveju jos kuklumas visai nustelbė aktorės savi- 
meile. - O aš tai ant virvės daugiau nelipsiu! 

- Kaip tai nelipsi? Išvažiuosim iš čia. 

- Nelipsiu! - ve «smingai, bet tvirtai tarė Uli. - Kad iš manęs kitur 
juoktųsi... Nelip::u! 

Pritarė jai ir K vicvaldas, nujausda mas, jog iš visų trijų dukterų 
būtent ši liks jam kaip paguoda senatvėje. 

Ir taip Uvis be ypatingų pastangų staigiai šoktelėjo aukštyn 
tiesiogine ir perkeltine prasme. 

Pradžioje buvo tikrai nelengva, ir ta įtampa, kurią tekdavo 
vaidinti prityrusiai Uli, buvo visiškai tikra. Šitai bent dalinai atpirko 
Uvio menkesnius įgūdžius. Norėdamas pabrėžti pasirodymo pavo- 
jų, Bardo sugalvojo, kad Kristina ir Margareta turėtų per pasirody- 
mą laikas nuo laiko mušti būgnus. Kai Uvis pradėdavo žengti lynu, 
jį lydėjo būgnų tratėjimas. Pirma gana tyliai, bet, kai lynas imdavo 
siūbuoti, jos mušė tankiau ir garsiau. Uvis žengė lynu, prikandęs iš 
susikaupimo lūpą ir taip įsitempęs, kad net nematė iš apačios į jį 
nukreiptų žvilgsnių. Jo įtampa buvo tiek akivaizdi, kad ir žiūrovai 
nejučiomis sulaikydavo kvapą. 

Po savaitės praktikos Uvis įgijo didesnį pasitikėjimą, ir įtampa 
atslūgo. Bet Žiūrovai to nelabai pastebėjo, nes būgnų palyda buvo 
palikta ir vietomis dar labiau pabrėžta. Stebėtinai greit Uvis 
įsidrąsino žengti atbulas, po to apsisukti ir, atsisėdus ant siūbuojan- 
čio lyno, pagauti iš apačios Bardo jam metamą lietsargį. Skultėje jie 
išbuvo daugiau nei dvi savaites, ir probstas daugiau kliūčių jiems 
nedarė. 

T Anietus, 
Žemaitijos link 


ų metų rudenį jie keliavo įlankos pakrante į šiaurę, kol 

juos pasitiko pirmasis sniegas. Tada jie apgręžė vežimus 

ir, nutolę nuo įlankos per penkiasdešimt varstų, kad 

neperpūstų Baltijos vėjai, patraukė pietų link. Uviui ta 
kelionė tapo ryškėjančių atsiminimų ir augančio pasitikėjimo savi- 
mi laiku. Rygoje per ilgus metus ir su didelėmis pastangomis 
pasiekė tai, kad jau nebebijojo kitų ir jautėsi jiems lygus. Šių 
kelionių metu savo nemažam nustebimui pradėjo suvokti, kad 
daugelyje sričių jis yra pranašesnis. 

“Ziūrėk, kaip jis moka!" - nugirsdavo kalbos nuotrupas iš 
apačios, ir tuose žodžiuose buvo ne tik nuostaba, bet ir pavydas. 
Dažnai tai buvo tariama žiemgalių arba sėlių kalba. Juo toliau jie 
keliavo nuo Rygos, juo daugiau kaimiečių buvo senieji šių kraštų 
gyventojai. Vokiškai čia kalbėdavo tik vyskupo valdininkai arba 
dalis pilių įgulų. Nors tarsena ir skyrėsi nuo žemaičių kalbos prie 
Ventės krantų, tačiau panašumo pakako, ir, svarbiausia, buvo 
galima suvokti, apie ką šnekama. O gerai įsiklauses, suprasdavai 
beveik viską. Šitai Uvį domino, irjis nepraleisdavo progos pasiklau- 
syti ir pasikalbėti su žiūrovais. 

- Bet nuostabu! - kartą pasakė Uli. Po to, kai Uvis taip greitai 
įvaldė ir sudėtingesnius veiksmus ant lyno, ji buvo linkusi juo 
stebėtis. - Jis gi susikalba su tais žiemgaliais... 

- Radai kuo stebėtis, moteriške, - suniurzgė Bardo. - Jis gi 
žiemgalis! 

Uli sumišus paraudo. Iš tiesų visi žinojo, kad Uvis buvo kadaise 
paimtas į nelaisvę. 

- Bet... Na, bet viskas buvo... 

- Vaikas, bet ūgtelėjęs. Tokie nepamiršta. 

- Ojeigu jis pas juos sugrįš? 

Bardo papurtė galvą. 

- Pietuose jį radom... Ten, per Mežuotnės apgulimą, visi žuvo. 
Jis neturi kur grįžti. Ir ko jis grįžtų? Paklausk jo, jei nori. 

Uli klausti varžėsi, ir Uvis išvengė itin nelengvo atsakymo. Nes 
kaip tik šis klausimas jam neišvengiamai iškilo kartu su atgimstan- 
čiais atsiminimais. Iškilo ir jau nedavė ramybės. 

Atsakyti buvo nelengva. Ne į klausimą, ar jis norėtų grįžti. 
Atsakymas į tai buvo aiškus ir vienareikšmis. Daug sunkiau buvo 
atsakyti, kaip grįžti. 

Kaip grįžti? 

Tai buvo iš tiesų ne vienas klausimas, o daug klausimų. Būtent 
- kur reikia keliauti? Kaip kelionėje maitintis? Kaip išvengti vokie- 
čių ir, kas dar sunkiau, vokiečiams tarnaujančių vietinių? Ir, 
pagaliau, kaip apie tai pasakyti ar nesakyti Bardo ir kitiems trupės 
nariams?.. 

Uvis jau buvo pakankamai subrendęs ir pakankamai vargų 
patyręs, kad turėtų nepagrįstų vilčių. Viena jam buvo aišku - artėjo 
žiema, ir šiuo metų laiku keliauti namo buvo neįmanoma. Labai 
sunku būtų keliauti net ir tuo atveju, jei puikiai žinotum kelią ir 
būtum apsirūpinęs maistu bei arkliais. 

Jis kelio nežinojo. Ir sužinoti buvo labai nelengva. Net jei Bardo 
ar kokie vietiniai kaimiečiai jam norėtų padėti ar paaiškinti, jie ir 
prie geriausių norų to nesugebėtų. Nuo to laiko, kai ordinas 
nukariavo Žiemgalą, žemaičių kraštą dengė šydas. Pietiniai žiem- 
galiečiai, kurie anksčiau su žemaičiais bendravo ir kariaudavo, 
kurie žinojo kelius į žemaičių kraštą, beveik visai išnyko. Vieni krito 
kovose su ordinu, kita dalis pasitraukė į Žemaitiją ir Lietuvą. Jų 
kraštas liko tuščias. Kas buvo toliau už tos dykros, jau labai nedaug 
kas žinojo. Iš ten laikas nuo laiko pasirodydavo ginkluoti vyrai, 
nusiaubdavo ordino žemes ir vėl pradingdavo. Į ten žygiuodavo ir 
ordino broliai, remiami į Rygą atvykstančių, prieš pagonis kariauti 
ištroškusių riterių. Pavieniai keliautojai ten nevyko arba jei ir vyko, 
to niekam neskelbė. 

Nors ir apgraibom, bet daugmaž tai suvokė Uvis. Iš užuominų, 
kurias pats nugirsdavo, iš kalbų, kurias užvesdavo su vietiniais, jis 
susigaudė, kad žemaičių kraštas yra kažkur į pietus arba gal labiau 
į pietryčius, ir kad pasiekti jį yra labai sunku. Jo bendraamžiai 
kartais net ir tiek nežinojo, o vyresnieji nenoriai leidosi į kalbas. Į 
tokius klausimus jie žiūrėjo įtariai, o vienas barzdotas senis apkal- 
tino Uvį, kad jis vokiečių pakalikas ir nori jį pražudyti. Nepadėjo 
tvirtinimai, kad taip nėra. 

Nieko neliko, kaip pergyventi atslenkančią žiemą ir per tą laiką 
kiek galint daugiau sužinoti ir bandyti pasiruošti kelionei. Tam 
netrukus atsirado nebloga proga. 

Keliavo jie tada po Turaidos gyvenvietes. Buvo jau pasnigęe ir 
naktį stiprokai pašaldavo. Duonai ir pupom nusipirkti jų surenka- 
mų pinigų pakako, tačiau, kai šaltis pradeda smelktis į kaulus, 

norisi ko nors rimtesnio. O mėsai pinigų itin retai užtekdavo. Senis 
Kroicvaldas ne kartą siūlė, jog vertėtų iš kokio nuošalesnio tvarto 
išsivaryti peniukšlį ar avį, tačiau Bardo ir jo dukros tam griežtai 
prieštaravo. Pavojus buvo per didelis. Kaimo vietovėse bet koks 
gyvulio dingimas tuojau būtų suverstas prakeliaujantiems, o dėl 
vagysčių jiems rūpesčių jau pakako, ir net su kaupu. 

- Nusprogsim, pupas berydami, - bambėjo Kroicvaldas. - Tiek 
mes tau ir tesvarbūs... Pagalvotum bent apie savo vaiką... 

Kristina laukėsi, ir tokius žodžius Bardo girdėti buvo sunkiau. 

Sekantį kartą jie sustojo ne kaimelyje, o pamiškėje prie upės. Iš 
vežimo dugno Bardo ištraukė ten paslėptą savo kovinį lanką ir, 
niekam nieko nesakęs, išslinko į mišką. Jis nebuvo nei geras šaulys, 
nei tuo labiau geras medžiotojas, bet ką nors daryti reikėjo. 
Vakarop grįžo nuvarges, sušalęs, piktas ir tuščiom. Kristinai prisiėjo 
džiovinti jo peršlapusias nagines ir, visiems girdint, išvadinti jį 
kvailiu. 

- Kitus moko, kaip reikia gyventi, o pats nori, kad jam nukirstų 
ranką ar iki kraujo užplaktų, - pareiškė ji. - Nejaugi tai protas? 

Reikėjo pripažinti, jog pavojaus iš tikrųjų būta. Po vokiečių 
valdžia Turaidos miškai buvo laikomi ordino ar atskirų stambesnių 
žemvaldžių nuosavybe. Tai jiems priklausė ir visi miškų Žvėrys, ir 
teisė juos medžioti. Ypač skaudžiai buvo baudžiami sugauti me- 
džiojant vyrai, nes buvo laikoma, kad nusikalto dvigubai: viena, 
kad vogė ordino turtą, antrą, kad eikvojo laiką, kai reikėjo dirbti 
ordinui. Kristinai antrino ir Margareta, vaizdžiai papasakojusi apie 
jai girdėtus atvejus, kaip žiauriai buvo nubausti medžioklėje sugau- 
ti miestelėnai. Net tylioji Uli, ir ta prisidėjo. Išklausęs priekaištų, 
paniures Bardo nusviedė lanką ant vežimo ir tylėdamas srėbė jam 
pašildytą vakarykščią pupų sriubą. 

Rytą, kaip jau buvo įprasta, Uvis kėlėsi pirmas. Reikėjo pakurti 
ugnį, užkaisti vandenį, perrišti paupio karklyne besiganančius arklį 
ir asilą. Rytas pasitaikė apniūkęs, ir nesinorėjo keltis iš sušildyto 
guolio, kurį Uvis buvo įsirengęs po vežimu. Jis gulėjo, žvelgdamas 
į prieš dangų juodai atrodančias gretimų medžių šakas, ir išgirdo 
žingsnių šlepsėjimą. Tykiai pasikėlė ant alkūnių. Prie didesnio, 
arkliu kinkomo vežimo pamatė plačiuosius Bardo pečius. Jis 
pasilenkes rausėsi vežime. Akivaizdžiai kažko ieškojo. 

- Ak, čia tu, - suniurzgė Bardo. Jis rankoje laikė lanką ir ieškojo 
vežiman iš dėklo iškritusių strėlių. Uvis jį tyliai stebėjo, ir Bardo 
pajautė pareigą paaiškinti. 

- Įmesiu į upe, - tarė jis ir mostelėjo rankoje sugriebtomis 
strėlėmis. - Tegu žinosi... 

Upė buvo toje pačioje pusėje, kaip ir pririštieji arkliai, tad kurį 
laiką jie ėjo šalia vienas kito tylėdami. 

- Prakeiktos bobos... Tik liežuvį laidyti... - atsiduso Bardo ir 
nusispjovė į šerkšnu pamargintą paupio žolę. - Kad bent ką būčiau 
nušovęs. Bet kad akys, rupūžė, jau ne tos... Išmesiu, bus bent 
ramiau. 

- Gaila, neblogas lankas... 

- Velniai nematė... Betjau ir už vyskupą daugiau nebekariausiu. 
Teprasmenga. 

- O ką, jei aš pabandyčiau? 

- Pabandytum, ką? 

- Na... Pamedžioti... 

-Tu!? - Bardo sustojo ir pažvelgė į šį liekną šviesiaplaukį vaikiną. 
Žvelgė dabar, kaip pats su nustebimu suvokė, jau akis į akį. Per 
pastaruosius mėnesius Uvis buvo pasiekęs jo ūgį. - Negi tu moki? 

Uvis nežymiai linktelėjo galvą. 

- Mokėdavau. 

Bardo patrynė savo apšepusį smakrą ir apsižvalgė. Jie stovėjo 
per potvynius apsemiamoje upelės lankoje. Netolimoje lomoje, gal 
prieš kelis metus, upė apsėmė eglių gojelį. Dabar styrojo tik eglių 
kamienai. Nuo kelių jau buvr nusilupus žievė, ir ryto žaroje jie 
atrodė kaip vaiduokliai. 

- Na, pabandyk į šitą, - mostelėjo Bardo į artimiausią kamieną. 
Iki jo buvo gal aštuoniasdešimt žingsnių ir karklai gožė jo apatinę 
dalį. 

Uvis paėmė jam atkištą lanką. Medis buvo kur kas storesnis, 
negu kadaise jo turėto lanko. Ir įtempti jį bus sunkiau. Ir strėlė buvo 
ilgesnė. Svambiu, ne medžioklei pritaikytu geležiniu smaigaliu. 

Jis pridėjo strėlę, atsisuko šonu į medį, išsižergė ir, giliai įtraukęs 
kvapą, įtempė lanką. Jo nemenkam nustebimui sugebėjo lanką 
įtempti beveik iki galo. Jėgos rankose pakako. Pagalvojo dar, kad 
reikėtų taikyti aukščiau, bet pajuto, kad pradeda slysti strėlę 
laikantys pirštai. Sudūzgė templė, ir strėlė išlėkė į ryto orą. Lėkė 

tiesiai medžio link, prakirto viršutines karklo šakeles ir įsmigo į 
kamieną. Ryto tyloje aiškiai girdėjosi užtikrintas caktelėjimas. 

- Na, velnias! - nustebęs tarė Bardo. - Kad tave kur... Bet šaut 
moki, rūpužioke... 

Jie nužingsniavo link medžio. Pačioje lomoje telkšojo vanduo, 
bet Bardo to nebodamas nuklampojo iki pat kamieno. Strėlė buvo 
įstrigusi taip giliai, kad ją betraukiant, nulūžo kotas. 

- Matai, pražudei man strėlę, rupūžioke, - tarė Bardo, bet kai 
atsisuko, matėsi, kad jis šypsosi. - Ir ranką turi, ne tik akį. Tai gal 
nemesiu to lanko visgi. 

- Duosit man! 

- Sakykim - paskolinsiu. Bet ne už dyką. Kad būtų ką dėti į tą 
prakeiktą pupienę. 

- Pasistengsiu, - tarė Uvis. 

- Žiūrėk man. O dėl bobų nesirūpink. Iš pradžių nieko nesaky- 
sim, o jei ką parneši, tai jos taip nesiputos... 

Taip ir buvo. Laimei, Uviui pasisekė per patį pirmą medžioklės 
rytmetį. Jis medžioklės vietą buvo nusižiūrėjęs iš vakaro, atsikėlė 
dar tamsoje ir per pačią rytmečio žarą buvo netoli didelio kadugy- 
no. Tikėjosi, kad tai tinkama vieta tetervinams, ir neapsiriko. Kai 
grįžo į stovyklą, nešinas nemažu paukščiu, Kristina dar tik kėlėsi. 
Ji pažiūrėjo į Uvį ir suraukė nosį. 

- Ar radai padvėsusį? - paklausė ji. - Tiek dar nenusigyvenom. 

- Nušoviau, - tarė Uvis. Jis pakėlė prie kojų padėtą lanką ir 
parodė strėlę. 

Kristina priėjo artyn ir patikrino. Atvertė paukščio plunksnas, 
kad matytų, kur strėlė įsmigo į krūtinę, ir iš nustebimo papurtė 
galvą. Tada apsisuko ir vikriai pabučiavo jį į skruostą. 

- Bet tu būsi atsargus... Prižadi?.. 

- Būsiu... - užtikrino ją Uvis. 

Ir nemelavo. Iš tiesų, kai medžioji vienas, be šunų ir be varovų, 
joks kitas būdas ir neįmanomas. Miške reikia tapti jo dalimi. Ištirpti 
jo medžių šešėliuose, susilieti su krūmų tankme. Eiti taip, kad 
netraškėtų po kojomis šakelės ir net nešiurentų pernykščiai lapai. 

Privalai viską matyti ir girdėti, o pats likti nematomas. Uviui tai 
nelengvai sekėsi, ir praėjo dar keli rytai bergždžios medžioklės, kol 
jis sugebėjo į stovyklą atnešti nušautą zuikį. Bet jis stengėsi ir 
mokėsi. Miškai, per kuriuos jie keliaudavo, jam tapo savi ir 
pažįstami. Dar toli buvo iki pavasario, bet jis jau jo laukė. Nes 
kažkur už šitų dunksančių miškų, kažkur už bepradedančių užšalti 
upių turėjo tekėti ir Venta. 
Dabar jis jau buvo tikras, jog ją pasieks. 

